Mifco in masverinnah 10 million ah vure gina Rufiya nudhakaa\n3 ނޮވެންބަރ 20182ކޮމެންޓް\nމިފްކޯއިން މަސްވެރިންނަށް 10 މިލިޔަނަށް ވުރެ ގިނަ ރުފިޔާ ނުދައްކާ!\nސަރުކާރުގެ މަސް ކުންފުނި، މިފްކޯއިން މަސްވެރިންގެ އަތުން ގަތް މަހުގެ އަގަށްވާ ފައިސާ ނުދައްކާ ދިގުލައިގެން ގޮސް އެ އަދަދު 10 މިލިޔަން ރުފިޔާ އަށް ވުރެ އިތުރުވެއްޖެ އެވެ.\nމިފްކޯގެ ދަރަނި ބޮޑުވެ، ބަނގުރޫޓުވުމާ ކައިރިވެފައި ވަނިކޮށް 2016 ވަނަ އަހަރު އެ ކުންފުނި ވަނީ އެސްޓީއޯގެ ދަށަށް ބަދަލުކޮށްފަ އެވެ. އޭރު އެ ކުންފުނީގެ ދަރަނި 300 މިލިޔަން ރުފިޔާ އަށް ވުރެ ބޮޑު އިރު، މަސްވެރިންނަށް އެތައް މިލިޔަނެއް ނުދައްކާ އޮތެވެ.\nއެސްޓީއޯގެ ސަބްސިޑަރީ ކުންފުންޏަކަށް މިފްކޯ ބަދަލުކޮށް، ސަރުކާރުން އެ ކުންފުނި ބަނގުރޫޓުވުމުން ސަލާމަތް ކުރި އިރު އޭރު ވެސް މަސްވެރިންނަށް ދައްކަން ޖެހޭ އެތައް މިލިޔަން ރުފިޔާ އެއް އޮތެވެ. އަދި އެ ފައިސާތައް ދައްކައި، އެ ކުންފުނީގެ އިންފްރާސްޓްރަކްޗާ ވަރުގަދަ ކުރުމަށް އޭރު ސަރުކާރުން މިފްކޯ އަށް 46.3 މިލިޔަން ރުފިޔާގެ ލޯނެއް ދިނެވެ.\nއޭގެ ފަހުން އެ ކުންފުނިން ވަނީ މާލީ ހާލަތު ރަނގަޅުވަމުން އަންނަ ކަމަށް ބުނެފަ އެވެ. އަދި އެސްޓީއޯގެ އަހަރީ އާންމު ޖަލްސާގައި އެ ކުންފުނިން ވެސް ވަނީ މިފްކޯގެ މާލީ ހާލަތު ރަނގަޅު ކަމަށް ބުނެފަ އެވެ.\nނަމަވެސް ފަހުން އަނެއްކާ ވެސް އެ ކުންފުނީގެ ކުރީގެ ހާލަތަށް ދާންޖެހުނު ސަބަބެއް ސީދާ ސާފެއް ނުވެ އެވެ. އަދި މަސްވެރިންނަށް ފައިސާ ނުދެވި ދިގުލައިގެން ދާއިރު، މަސްވެރިންނަށް ފައިސާ ދިނުން ލަސްވާ މައްސަލަ ހައްލު ކުރުމަށް މީގެ ކުރިން ވަނީ 100 މިލިޔަން ރުފިޔާގެ ފަންޑެއް ވަނީ ގާއިމް ކޮށްފަ އެވެ.\nފަންޑް ގާއިމް ކުރުމަށް ފަހު ވެސް، މަސްވެރިންނަށް ފައިސާ ނުދެވި ލަސްވަނީ ކީއްވެގެން ކަމެއް ސާފެއް ނުވެ އެވެ. އަދި އެ ފަންޑްގެ މިހާރުގެ ހާލަތަކީ ކޮބައިކަމެއް ވެސް ސާފެއް ނުވެ އެވެ.\nރައީސް އަބްދުﷲ ޔާމީންގެ އިންތިހާބީ އެޖެންޓް އަދްލީ އިސްމާއީލް މެނޭޖިން ޑިރެކްޓަރުކަން ކުރައްވާ ކުންފުނި ދެ ވަނަ ފަހަރަށް ބަނގުރޫޓުވުމާ ދިމާލަށް ދާއިރު، ކެބިނެޓުން މީގެ ދެ މަހެއްހާ ދުވަސް ކުރިން ވަނީ އެ ކުންފުންޏަށް އިތުރު 50 މިލިޔަން ރުފިޔާ ލޯނު އުސޫލުގެ ދަށުން ދިނުމަށް ނިންމާފައި ކަމަށް މައުލޫމާތު ލިބެ އެވެ. ނަމަވެސް އެ ފައިސާ އަދި ފިނޭންސް މިނިސްޓްރީން އެ ކުންފުންޏަށް ދޫނުކުރާ ކަމަށް ވެއެވެ.\nމިކަމާއި ގުޅޭގޮތުން މިފްކޯގެ ބަހެއް ވަނީ ލިބޭގޮތް ނުވެފަ އެވެ.\nމަސްވެރިން ދަނޑުވެރިންނަށް މިހެދީކިހިނެތް .... ދެއްވަންބުނި 10ހާސް އަދި8 ހާސް ނުލިބުނުތަނުގައި ވިއްކި މަސްކޮޅުގެ ފައިސާވެސް ފަހުންދޭގޮތަށް...\nކޮބާތަ ފިސަރީސް މިނިސްޓަރ ... އޭނަ މިކަމުގައި ކިއެއްތަ މިކުރަަަަަަަނީ..\nޢަދުލީއާ އޭނަގެ އަންހެނުން އަދި އަންހެނުންގެ ކޮއްކޮ މާނު މިފްކޯ ދަވާލީ.


Udha araane kamah lafaakoh dhekunah hudhu samaalu nerefi - AO News\nއުދަ އަރާނެކަމަށް ލަފާކޮށް ދެކުނަށް ހުދު ސަމާލު ނެރެފި\nއުދަ އަރާފާނެ ކަމަށް ލަފާކޮށް ރާއްޖޭގެ ދެކުނުގެ އަތޮޅުތަކަށް ހުދު ސަމާލު ނެރެފި އެވެ.\nއެގޮތުން މޫސުމާބެހޭ ޤައުމީ އިދާރާއިން ވަނީ ލ. އަތޮޅުން ފެށިގެން އައްޑޫ ސިޓީއާއި ދެމެދުގެ ރަށްތަކަށް، މިއަދު 15:30 އިން ފެށިގެން 18:00 އާއި ހަމައަށް ހުދު ސަމާލު ނެރެފައެވެ. މެޓް އޮފީހުން ލަފާކުރާ ގޮތުގައި މި ވަގުތުތަކުގައި ބައެއް ރަށްތަކަށް އުދަ އަރާނެ ކަމަށް ލަފާކުރެވެއެވެ.\nމީގެ އިތުރުން ގުގުރުމާއެކު ބޯކޮށް ވާރޭވެހި، ވިލާގަނޑުގައި 45 މޭލަށް ވައިގަދަވާނެ ކަމަށް ލަފާކޮށް މިއަދު 17:00 އިން 22:00 އާއި ހަމައަށް، ހއ. އަތޮޅުން ޅ. އަތޮޅާއި ދެމެދުގެ ރަށްތަކަށްވެސް މެޓް އޮފީހުން ވަނީ ހުދު ސަމާލު ނެރެފައެވެ.\nމިދިޔަ ޖުލައި މަހުގެ ތެރޭގައި މީގެ ކުރިން ވެސް ރާއްޖޭގެ ބައެއް ރަށްތަކަށް އުދަ އަރާފައިވާއިރު، އައްޑޫ ސިޓީގެ ބައެއް ރަށްތަކަށްވެސް ވަނީ އުދައިގެ އަސަރު ވަރަށް ބޮޑަށް ކޮށްފައެވެ.\nމެޓް އޮފީހުން ރާއްޖޭގެ މޫސުން ކުރިއަށް ލަފާކުރާ ގޮތަށް ބަލާއިރު، މިއަދު ހެނދުނު 10:00 އިން މާދަމާ ހެނދުނު 10:00 އާއި ހަމައަށް ރާއްޖޭގެ އެކިހިސާބަށް ވިއްސާރަކުރުމާއެކު ގުގުރާނެ އަދި ބައެއް ރަށްތަކަށް ބޯކޮށް ވާރޭވެހުން އެކަށީގެން ވެއެވެ.\nމީގެ އިތުރުން ދެކުނުގެ އަތޮޅުތަކަށް، އިރުދެކުނާއި ދެކުނުން ގަޑިއަކު5މޭލާއި 15 މޭލާ ދެމެދުގެ ބާރުމިނުގައި އަދި އެހެން ހިސާބުތަކަށް ހުޅަނގުދެކުނާއި ހުޅަނގުން ގަޑިއަކު 13 މޭލާއި 23 މޭލާ ދެމެދުގެ ބާރުމިނުގައި ވައި ޖެހޭނެއިރު، ވިލާގަނޑުގައި ގަޑިއަކު ގާތްގަނޑަކަށް 45 މޭލުގެ ބާރުމިނަށް ވައިގަދަވުން އެކަށީގެންވާ ކަމަށްވެސް ލަފާކޮށްފައި ވެއެވެ.\nއަދި ދެކުނުގެ ކަނޑުތައް އާދައިގެވަރަކަށް މަޑުވެފައި ވިލާގަނޑުގައި ގަދަ ވާނެ ކަމަށާއި، އެހެން ހިސާބުތަކުގެ ކަނޑުތައް ގަދަ ވާނެ ކަމަށް މެޓް އޮފީހުން ލަފާކުރެއެވެ. މެޓް އޮފީހުން ބުނީ ދެކުނުގައި ރާޅުގެ އުސްމިނުގައި 3-5 ފޫޓު އަދި އެހެން ހިސާބުތަކުގައި 4-6 ފޫޓު ހުންނާނެ ކަމަށެވެ.\nމީގެ އިތުރުން ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައެރުން އެކަށީގެންވާ ކަމަށްވެސް އެ އިދާރާއިން ބުނެއެވެ.\nއެހެންކަމުން ހުރިހައި ފަރާތްތަކުން އަދި ޚާއްސަކޮށް އުތުރާއި މެދުރާއްޖެތެރޭގައި ކަނޑުދަތުރުކުރައްވާ ފަރާތްތަކުން މޫސުމަށް ސަމާލުވުމަށް މެޓް އޮފީހުން ވަނީ އަންގައިފަ އެވެ.\nދެކުނަށް ހުދު ސަމާލު، އެހެން ހިސާބުތަކަށް ރީނދޫ ސަމާލު ނެރެފި\nމޫސުން ގޯސްވެ، މުޅި ރާއްޖެ ހުދު ސަމާލުގައި\nދެކުނަށް ނެރުނު ރީނދޫ ސަމާލުގެ ވަގުތު އިތުރުކޮށްފި\nމޫސުން ގޯސްވެ، ދެކުނަށް ރީނދޫ ސަމާލު ނެރެފި


Madhiyemakoi: Zamaan amudhakun ves kaley gabooleh nukuraane\nމަދިޔެމަކޮއި: ޒަމާން އަމުދަކުންވެސް ކަލޭ ޤަބޫލެއް ނުކުރާނެ\nފަތިހު ތެދުވެގެން ފަތާ ސަރަޙައްދަށް ދިޔައީ ފަތަން ނޭނގުނަސް މޫދުގައި އޮވެލާނަމޭ ހިތާއެވެ. ކުއްލިއަކަށް ފެނުނީ މާ ފަރިގޮތަކަށް ފަތާފައި އަހަންނާ ގާތަށް އަންނަ މީހެކެވެ. އެއީ ދެވަނަ މީހެއް ނޫނެވެ. މަދިޔަ މަކޮއެވެ. ޙާލު އަޙުވާލު އޮޅުންފިލުވުމަށްފަހު އަހަރެން ބުނީމެވެ. ކޮއި މިހާރު ހާދަ "އެޑްވާންސް" ވެއްޖެއެވެ. ނުލާހިކު ފަރިތަކޮށް އެބަ ފަތައެވެ. ކޮއި ބުންޏެވެ. ދަރިޔާއެވެ! ބޮޑެތި މީހުންނަށް ފަތަން ދަސްކޮށްދޭ ކޯހެއްގައި ބައިވެރިވެގެން އަހަރެން ފަތަން ދަސްކުރީއެވެ. ދަރިޔާވެސް ނިކަން ބައިވެރިވެ ބަލާށެވެ. އަހަރެން ބުނީމެވެ. ކޮޔާއެވެ. "ސްކޫލް ހޮލިޑޭ" މިފެށުނީ އަދި ކިރިޔާއެވެ. އޭގެ ކުރިން އުޅެން ޖެހުނީ ވަރަށް "ބިޒީ"ކޮށެވެ. މި ހޮލިޑޭގައި ތިކަން ކުރެވޭތޯ ބަލާނަމެވެ. އޭރުން އަހަރެންވެސް ވަރަށް "ޕްރޯ" ވާނެއެވެ.\nކޮއި އަހަންނާ ދިމާއަށް ޒާތަކަށް ބަލާލާފައި ބުންޏެވެ. ދަރިޔާއެވެ! ކަލޭ މިއަދު ކޮން ބަހުރުވައަކުން ވާހަކަ ދައްކާ ދުވަހެއް ހެއްޔެވެ؟ ކޮންމެ ދެބަހުން އެއްބަހަށް އިނގިރޭސި ބަހެއް ވައްދައިގެން ވާހަކަ ދައްކަނީ، އަނެއްކާ ކަލޭ އިނގިރޭސި ބަހުގެ ކޯހެއް ހެދީ ހެއްޔެވެ؟ އަހަރެން ހީލާފައި ބުނީމެވެ. ނޫނެކެވެ. ކޯހެއް ހެދީއެއް ނޫނެވެ. އަހަންނަކީ ޒަމާނާ އެއްވަރަށް ކުރިއަރަމުން އަންނަ މީހެއްކަން ކޮޔަށްވެސް އެނގޭނެއެވެ. އިނގިރޭސިބަހުން ވާހަކަ ނުދައްކާނަމަ ޒަމާން އެމީހަކު ޤަބޫލެއް ނުކުރާނެއެވެ.\nކޮއި ވަރަށް ރުޅިއައިސްފައި ބުންޏެވެ. ކަލޭ ގާތު އިނގިރޭސި ބަހުން ވާހަކަ ނުދައްކާށޭ މީހަކު ބުނި ހެއްޔެވެ؟ ބަލަ އެ މީހަކު ބޭނުން ބަހަކުން ވާހަކަ ދެއްކުމުގެ ފުރުޞަތު އެންމެންނަށްވެސް އޮވެއެވެ. ކިތަންމެ ގިނަ ބަހަކުންވެސް ވާހަކަ ދައްކަންވީއެވެ. މައްސަލައަކަށް މިވަނީ ދެބަސް އެއްކޮށްގެން މަސްހުނި މޮޑެގެން ވާހަކަ ދައްކާތީއެވެ. ބަހުގެ މާހިރުން ބުނާތީ އަހަރެން އަޑުއަހަނީ ބަހަށް މޮޅުވުމަކީ އެބަހަކުން ރަނގަޅަށް ވާހަކަ ދައްކަން އެނގުމެވެ. މިހާރު ދަރިޔާއަކަށް އެއްވެސް ބަހަކުން ވާހަކަ ދައްކަން ނޭނގުނުތާއެވެ. އެހެންވީމާ ޒަމާން އަމުދަކުންވެސް ކަލޭ ޤަބޫލެއް ނުކުރާނެއެވެ.\nބަހުގެ ދުވަހާއި ބަހުރުވައިގެ ދުވަސް ފާހަގަ ކުރަނީ ދަރިޔާމެންނެވެ. ދިވެހި ބަހޭ، އަހަރުމެންގެ ތަރިކައޭ އަނެކައްޗެކޭ ކިޔައިގެން ހާސަރުތަކެއް އަމުނަނީ ދަރިޔާމެންނެވެ. ބަސް ހަލާކު ވަމުންދާތީ، ބަހަށް ކުދިންެ ފޫހިވާތީ، ބަހުން ރަނގަޅަށް ވާހަކަ ދައްކަން ނޭނގޭތީ، ޝަކުވާ ކުރަނީވެސް ދަރިޔާމެންނެވެ. އަހަރެމެންނެއް ނޫނެވެ.\nއިހަކަށް ދުވަހު ފެނުނު ކަމެއްގެ ވާހަކަ ކިޔައިދެން ހެއްޔެވެ؟ އަހަރެންގެ އަވަށްޓެރި ގެއެކެވެ. އެގޭގައި އުޅޭ އަންހެން މީހާ އޭނާގެ ފަސްއަހަރުގެ ދަރިފުޅަށް އަދަބު ދިނީ އެކުއްޖާ ދިވެހި ބަހުން ވާހަކަދެއްކީމަޔޯލައެވެ. އަހަންނަށް ޙައިރާންވެ އަންތަރީސްވެފައި ހުރެވުނީ ބުނާނެ އެއްޗެއް ނޭނގިގެންނެވެ. އެކަމަކު އަހަރެން ގާތުގައި ހުރި މަންޖެ އަކު ނިކަން ލާނެތް ފާޑަކަށް ހިނިއައިސްފައި ހުއްޓެވެ. އެ މަންޖެ ހިނިއައި ސަބަބު އެނގުމުން ހައިރާންވެ އަނގަހުޅުވުނެވެ. އެމަންޖެ ބުނިގޮތުގައި އިނގިރޭސިއަށް މޮޅުކުރަން ކުއްޖާއަށް އަދަބުދިން އަންހެންމީހާ އެކުއްޖާއާ ވާހަކަދައްކަނީ ކަށި އިނގިރޭސިންނެވެ. އިނގިރޭސިންނަކަށް ވެސް އެމަންމަ އެކިޔާ އެއްޗެއް ދޭހައެއް ނުވާނެއެވެ.\nއަހަރެން ބުނީމެވެ. ކޮއި ތި ދައްކަނީ މުޅިން ދޮގު ވާހަކައެއްވެސް ނޫނެވެ. އެކަމަކު އިނގިރޭސި ބަހަކީ މިހާރު އުނގެނެން މަޖުބޫރުވެފައިވާ ބަހެކެވެ. އެބަސް ނޭނގި ކުރިއަށް ނުދާާނެއެވެ. އެހެންވީމާ މައިންބަފައިންނަށްވެސް ދަރިންނަށް އެބަސް ދަސްކޮށްދެން މަޖުބޫރުވެއެވެ.\nކޮއި ބުންޏެވެ. ތިޔަހެން ވިއްޔާ ދަސްކޮށްދޭންވާނީ ސާފު އިނގިރޭސި ބަހެއް ނޫންހެއްޔެވެ؟ ކަށި އިނގިރޭސިއެއް ނޫނެއް ނޫންހެއްޔެވެ؟\nމަށަށް ހީވާގޮތުގައި ވާހަކަ ދައްކާއިރު ދެބަހުން އެއްއަބަހަށް އިނގިރޭސި ބަހެއް ބޭނުން ކުރަނީ ތިމާއަކީ ވެސް ފަރަންޖީ ބަސްބަހާއި ފަރަންޖީ ވިސްނުން ދަންނަ މީހެއްކަން އަންގައިދޭންވެގެންނެވެ. ދަރިވަރުންގެ ކުރިމަތީގައި މިހެން ހަދާ ކިތައް މުދައްރިސުންނެއް ތިބިތޯ ދަރިޔާ ބަލާލަބަލާށެވެ.\nއަހަރެން ބުނީމެވެ. އާނއެކެވެ. ކޮއި ތިހެން ބުނީމާ އަހަރެންވެސް މީހެއްގެ މަތިން ހަނދާން ވެއްޖެއެވެ. މި ސޮރަކު އެގާރަ ބާރަ ނިމި، ފުރާފުރިހަމަވެފައި ހުއްޓާ އަވަށްޓެރި ޤައުމަކަށް މިދިޔައީ ކޯހެެއް ފުރިހަމަ ކުރުމަށެވެ. އެތާނގައިވެސް އުޅުނީ ޢާއިލީ މީހުން ކައިރީގައެވެ. އެމީހުން ވާހަކަ ދައްކަނީ ސާފު ދިވެހި ބަހުންނެވެ. ދެތިން އަހަރު ފަހުން މި ސޮރު އެނބުރި ރަށަށް އައިސް މަދުރަސާއަކަށް ކިޔަވައިދޭން ދާން ފަށައިފިއެވެ. ވާހަކަ ދައްކަނީ އިނގިރޭސި ބަހުންނެވެ. ދިވެހި ބަހުން ވާހަކަ ނުދައްކަންވެގެން އެ މަދުރަސާގައި އުޅޭ އެއްވެސް ދިވެއްސަކާ ވާހަކަ ނުދައްކައެވެ. ކުދިންނަށް މިކަން ފާހަގަ ވެގެން ސުވާލު ކުރީމާ، އޭނާއަށް އެއްގޮތަކަށްވެސް ދިވެހި ބަހުން ވާހަކަ ދައްކަން ނޭނގެނީއޭ ބުނިކަމަށްވެއެވެ.\nކޮއި ނިކަން ރުޅި ގަދަވެފައި ބުންޏެވެ. ނޭނގެނީއެއް ނޫނެވެ. ލަދު ގަންނަނީއެއްވެސް ނޫނެވެ. މިނަށްވުރެން ގޮތް ބޮޑީއެވެ. އެހެންޏާފަހެ، ތިޔަ ބުނާ ސޮރެއްގެ އަމާއި ބަފާ ވާހަކަ ދައްކަނީ އިނގިރޭސި ބަހުން ހެއްޔެވެ؟ އިހަކަށް ދުވަހު ޓީވީން ދެއްކި ޕްރޮގްރާމެއްގައި ވާހަކަ ދެއްކީ ކާކުކަން އެނގޭ ހެއްޔެވެ؟ އަޑުއަހާށެވެ. އެއީ އިނގިރޭސި ވިލާތުގައި އިނގިރޭސި ބަސް ކިޔަވައިދޭން އުޅޭތާ އެތައް ޒަމާނެއްވެފައިވާ ދިވެއްސެކެވެ. ހަމަތެދެކެވެ. އޭނާ އެންމެ ލަފުޒެއްވެސް އިނގިރޭސިން ނުބުނެއެވެ. ވާހަކަ ދެއްކީ ސާފު ދިވެހި ބަހުންނެވެ. ދަރިޔާއެވެ. ބަހަކަށް މޮޅުވުމަކީ އެއީއެވެ.


Abadhuves kaahiyvefa, hahlakee koba?\nއަބަދުވެސް ކާހިތްވެފަ، ހައްލަކީ ކޮބާ؟\nއަބަދުވެސް ހުންނަނީ ކޮންމެވެސް އެއްޗެއް ކާހިތްވެފައެވެ. ރަނގަޅަށް ގަޑިން ގަޑިއަށް ކައިގެން ހުއްޓަސް ވަރަށް ގިނަ މީހުންނަށް "ފުޑް ކްރޭވިން" އާދެއެވެ. އަދި މިކަން އޮންނަނީ ގިނަ ބަޔަކަށް ހުއްޓާލަންވެސް އުދަނގުކަމަކަށް ވެފައެވެ.\nމިގޮތަށް އަބަދުވެސް ކާހިތްވެފައި ހުރުމުގެ ސަބަބުތައްވެސް ބައިވަރެވެ. އެގޮތުން ބައެއް މީހުންނަށް މިހެން ވަނީ އެންމެ ކުޑައިރުން ފެށިގެންވެސް މިފަދަ ކާނާތަކަށް ދެވިހިފާފަ ހުރުމެވެ. ނުވަަތަ މާ ބޮޑަށް ސްޓްރެސް ވުންވެސް މިކަމުގެ ސަބަބަކަށް ވެދާނެއެވެ. ސްޓްރެސް ވުމުން ބަނޑުހައިވެ ކާހިތްވުން މިއީ ކޯޓިސޯލް ހޯމޯން ލެވެލް މަތިވުމުން ވާގޮތެކެވެ.\nނުވަތަ މިއީ ޑައިބެޓީސްގެ އަލާމާތަކަށްވެސް ވެދާނެއެވެ. އަދި ބައެއް މީހުންނަށް ބަނޑުބޮޑުވާ ދުވަސްވަރުވެސް މިގޮތަށް ދިމާވެއެވެ. އެފަދަ ކަމަކަށް ޝައްކުވާނަމަ ލަސްނުކޮށް ޑޮކްޓަރަކަށް ދެއްކުން މުހިއްމެވެ.\nބަރުދަން ލުއިކުރަން ނުވަތަ ދުޅަހެޔޮ ސިއްހަތެއްގައި ހުރުމަށް ގިނަ މީހުންނަށް ހުރަސް އަޅާ އެއްކަމަށް މިކަން މިއޮތީވެފައެވެ. އެންމެ ބޮޑު ސަބަބަކީ ކާހިތްވުމުން ގިނަ ފަހަރަށް ކެވެނީ ކައިރި ފިހާރައަކުން ލުއި ކާނާ ޕެކެޓެކެވެ. ޕްރޮސެސްޑް ޖަންކު ފުޑެވެ. ނުވަތަ ކޮންމެވެސް ތާކުން އޯޑަރކޮށްލައިގެން ބާގަ ނުވަތަ ފްރައިސް ކަހަލަ އެއްޗެކެޗެ.\nމިއީ އާންމު ގޮތެއްގައި ކާންފަށައިފި ނަމަ ވަރަށް އަވަހަށް ދެވިހިފާ އެއްޗެކެވެ. އެންމެ ފަހަރަކުވެސް ފިހާރައަކަށް ވަނުމަށްފަހު ލުއިކާނާ ޕެކެޓުގެ ނިއުޓްރިއަންސް ބަލާލިން ހެއްޔެވެ؟ ބަލާނަމަ ގިނަ ލުއި ކާނާ ޕެކެޓުތަކުގައި ގިނަ އަދަދަކަށް ހަކުރު ހިމެނޭ ކަން ފާހަގަ ކުރެވޭނެއެވެ. ނުވަތަ ރެސްޓޯރެންޓުތަކުން ގެންނަ ގިނަތަކެއްޗަކީ އޭގައި ގިނަ އަދަދަކަށް ތެޔޮ ހިމެނޭ އެއްޗެއްށެވެ. މިއީ އެއަށް ދެވިހިފާ އެއްސަބަބެވެ.\nމިއީ ހުއްޓަލަން އުޅެފިނަމަ ނުވާވަރުގެ ކަމެއް ނޫނެވެ. ބޭނުންވަނީ ހަމަ ކުޑަ ހިތްވަރެކެވެ.\nފުރަތަމަ ކަމަކަށް އާދަކޮށް ގިނައިން ފެން ބޯން ފަށާށެވެ. ބައެއް ފަހަރު ކަރުހިއްކާނަމަވެސް މިފަދަ ކާނާ ކާހިތްވެއެވެ. އަދި ފެން ބުއިން މިއީ ކްރޭވިން ދުރުކޮށްދިނުމުގެ އިތުރުން ހަށިގަނޑަށްވެސް ފައިދާ ހުރި ކަމެކެވެ. ދެވަނަ ކަމަކަށް ހެނދުނުގެ ސައި ގަވައިދުން ނަގާށެވެ. އަދި ގިނަ އަދަދަކަށް ޕްރޮޓީން ހިމެނޭ ކެއުމެއް ކާށެވެ. ހެނދުނު ގިނަ އަދަދަކަށް ޕްރޮޓީން ހިމެނޭ ކެއުމެއް ބޭނުން ކުރުމަކީ ކްރޭވިން ދުރުކޮށްދޭ ކަމެކެވެ.\nތިންވަނަ ކަމަކީ ތިމާވެސް އެކަމަށް ބޭނުން ވުމެވެ. މިކަމަށް ބޭނުން ވާނީ ކުޑަ ހިތްވަރެކެވެ. ކާހިތް ވާނަމަ ޕްރޮސެސްޑް ކާނާގެ ބަދަލުގައި މޭވާއެއް ނުވަތަ ގޭގެއައި އަމިއްލައަށް ތައްޔާރުކޮށްލައިގެން ކުޑައެއްޗެއް ކާލެވިދާނެ އެވެ. އެގޮތުން މަހެއްހާ ދުވަސްތެރޭ ކްރޭވިންތަކާއި ދުރުވާކަން އަމިއްލައަށް ވެސް އިހުސާސް ވާނެއެވެ.


Salaamathee kanthah thah rangalhu noon airline thakuge thereygai Mega Maldives aai Maldiian\nސަލާމަތީ ކަންކަން ރަނގަޅު ނޫން އެއާލައިންތަކުގެ ތެރޭ މޯލްޑިވިއަން އާއި މެގަ މޯލްޑިވްސް\nއެއާލައިންތަކުގެ ކަންތައްތައް ދިރާސާ ކުރާ، އޮސްޓްރޭލިޔާގެ "އެއާލައިންސް ރޭޓިން ވެބްސައިޓް"ގައި ސަލާމަތީ ކަންތައްތައް އެހާ ރަނގަޅު ނޫން އެއާލައިންތަކުގެ ތެރޭގައި މެގަ މޯލްޑިވްސް އާއި މޯލްޑިވިއަން އަދި މޯލްޑިވިއަން އެއާޓެކްސީ ހިމެނިއްޖެ އެވެ. މޯލްޑިވިއަން އެއާޓެކްސީ އަކީ މިހާރުގެ ޓީއެމްއޭ އެވެ.\nއެ ވެބްސައިޓްގައިވާ ގޮތުގައި އެ ތިން އެއާލައިނަށް ލިބިފައި ވަނީ ހަތް ތަރީގެ ތެރެއިން ދެ ތަރި އާއި ތިން ތަރި އެވެ. އެ ރޭންކްތަކުގައިވާ އެއާލައިންތަކުގެ ސަލާމަތީ ކަންކަން ހުރީ އެންމެ އެކަށީގެންވާ ގޮތުގައި ނޫން ކަމަށް އެ ވެބްސައިޓްގައިވެ އެވެ. ހަތް ތަރި ލިބިފައި ވަނީ ސަލާމަތީ ގޮތުން އެންމެ މަތީ ފަންތީގެ އެއާލައިންތަކަށެވެ. އަދި އެއާލައިންތައް ރޭންކް ކުރުމުގައި ބަލާފައި ވަނީ އެ އެއާލައިނެއް ނިސްބަތްވާ ގައުމެއްގެ އިދާރާތަކުގެ ރިޕޯޓްތަކަށާއި އިންޓަނޭޝަނަލް ފާމްތަކުން ހަދާފައިވާ އޮޑިޓްތަކަށެވެ.\nސަލާމަތީ ކަންކަން ރަނގަޅު ނޫން އެއާލައިންތަކުގެ ލިސްޓްގައި އެންމެ ގިނައިން ހިމެނެނީ ކުދި އަދި އެންމެ ކުޑަކޮށް ތަރައްގީވެފައިވާ ގައުމުތަކުގެ އެއާލައިންތަކެވެ. އެގޮތުން 18 އެއާލައިނެއް އެ ލިސްޓްގައިވެ އެވެ. އެންމެ ތަރިއެއް ލިބިގެން ސަލާމަތީ ކަންކަން އެންމެ ގޯސް އެއާލައިންތަކުގެ ލިސްޓްގެ ކުރީގައި އުޅެނީ ޓަރާ އެއާ އާއި ނޭޕާލް އެއާލައިންސް އާއި އަފްޣާނިސްތާންގެ ކަމް އެއާ އާއި ކަޒަކިސްތާންގެ ސްކާޓް އެއާ އަދި އިންޑޮނޭޝިއާގެ ލަޔަން އެއާ އެވެ.\nހަތް ތަރި ހޯދައިގެން ލިސްޓްގެ އެންމެ ކުރީގައި 149 އެއާލައިނެއް ހިމެނެ އެވެ. އޭގެ ތެރޭގައި މިދިޔަ އަހަރު ވައިގެ އެންމެ ބޮޑު އެކްސިޑެންޓް ކުރިމަތިވި މެލޭޝިޔަން އެއާލައިންސް ހިމެނެ އެވެ. އެ އެއާލައިނަށް ލިސްޓްގެ މަތިން ޖާގަ ލިބުނީ އެ އެއާލައިންގެ ސަލާމަތީ ކަންކަމުގެ ޓްރެކް ރެކޯޑްތައް ޖުމްލަކޮށް ރަނގަޅު ކަމަށް ރިޕޯޓްތަކުން ދައްކާފައި ވާތީ ކަމަށް އެއާލައިންސް ރޭޓިން ވެބްސައިޓްގައިވެ އެވެ.


Junior Cadetunge iguraaru vumaai magaamuge kuri erun dhinumuge Rasmiyyaathu baahvaifi\nޝަމްސުއްދީން ސްކޫލްގެ ޖޫނިއަރ ކެޑޭޓުންގެ ތެރެއިން ...\nޝަމްސުއްދީން ސްކޫލްގެ ޖޫނިއަރ ކެޑޭޓުން އިގުރާރުވުމާއި މަގާމުގެ ކުރިއެރުން ދިނުމުގެ ރަސްމިއްޔާތު ބާއްވައިފިއެވެ.\nކެޑޭޓުން އިގުރާރުވުމާއި މަގާމުގެ ކުރިއެރުންދިނުން ބޭއްވިފައިވަނީ މިއަދު ހަވީރު ޝަމްސުއްދީން ސްކޫލްގައި އެކަމަށް ހާއްސަކޮށްބޭއްވި ޖަލްސާގައެވެ. މިޖަލްސާގައި ކެޑޭޓުންނަށް އިގުރާރު ކެޕްޓަން މުހައްމަދު ހާފިޒު ލާ ދެއްވާފައިވާއިރު ކެޑޭޓުންގެ އަޒުމް ލާދެއްވާފައިވަނީ ކެޕްޓަން އާމިނަތު ސަލްމާއެވެ.\nއިގުރާރު ލައިދިނުމުގެ ކުރިން މީދޫ މެޖިސްޓްރޭޓް ކޯޓްގެ ފަޑިޔާރު އައްޝެއިޚް މުހައްމަދު ޠައްޔިބު ވަނީ އިސްލާމްދީނުގައި ހުވާގެ މުހިންމުކަމާއި ބެހޭގޮތުން ވަރަށް ތަފްސީލްކޮށް ވާހަކަ ދައްކަވާފައެވެ.\nމިއަދުގެ ޖަލްސާގައި މަގާމްގެ ކުރިއެރުން ލިބުނު ކެޑޭޓުންނާއި ސެޓްފިކެޓް ހަވާލުކޮށްދެއްވީ މިއަދުގެ ޖަލްސާގެ ޝަރަފުވެރި މެހެމާން ދިވެހިރާއްޖޭގެ ގައުމީ ކެޑޭކޯގެ ޑިރެކްޓަރ ޖެނެރަލް ، ބްރެގޭޑިއަރ ޖެނެރަލް އަހުމަދު އިޝާންއާއި ކެޕްޓަން މުހައްމަދު ހާފިޒެވެ.\nއަދި މީގެ އިތުރަށް ކެޑޭޓް އަދި ބޭންޑް ލީޑަރުންނާއި މަގާމް ހަވާލްކޮށްދެއްވީވެސް މިއަދުގެ ޖަލްސާގެ ޝަރަފްވެރިމެހުމާނު ދިވެހިރާއްޖޭގެ ގައުމީ ކެޑޭކޯގެ ޑިރެކްޓަރ ޖެނެރަލް ، ބްރެގޭޑިއަރ ޖެނެރަލް އަހުމަދު އިޝާން އެވެ.\nމިއަދުގެ ޖަލްސާގައި ޝަންސުއްދީން ސްކޫލްގެ ޕްރިންސިޕަލް ސުލްޠާނު ރާމިޒު ވާހަކަ ދެއްކެވިއެވެ. އެބޭފުޅާގެ ވާހަކަފުޅުގައި ކެޑޭޓުންގެ ކިބައިގައި ހުންނަޖެހޭ ސިފަތަކުގެ މައްޗަށް އަލިއަޅުއްވާލެއްވިއެވެ. އެގޮތުން ކެޑޭޓުންނަކީ ސިއްހީގޮތުން ދުޅަހެއޮ ބަޔަކަށް ވާންޖެހޭކަމަށާއި އަދި ހިއްވަރާއި ފަންވަރުގެ ގޮތުން އަދި ތައުލީމީ ގޮތުން އެހެންކުދިންނަށްވުރެ މޮޅުބަޔަކަށް ވާން މަސައްކަތްކުރަން ޖެހޭބައެއް ކަމަށް ސުލްޠާނު ވިދާޅުވިއެވެ.\nމިއަދުގެ ޖަލްސާގެ ޝަރަފުވެރި މެހެމާން ދިވެހިރާއްޖޭގެ ގައުމީ ކެޑޭކޯގެ ޑިރެކްޓަރ ޖެނެރަލް ، ބްރެގޭޑިއަރ ޖެނެރަލް އަހުމަދު އިޝާން ދެއްކެވި ވާކަފުޅުގައި ބޮޑަށް އަލިއަޅުއްވާލެއްވީ ކެޑޭޓުންގެ ގައުމީ ވާޖިބުގެ މައްޗަށެވެ. އެގޮތުން ކެޑޭޓުންނަކީ ވަރަށްމުހިންމު ގައުމީ ވާޖިބެއް އަދާކުރަން ޖެހޭ ބައެއް ކަމަށާއި ދީނާއި ގައުމަށްޓަކައި ފުރާނަދުއްވާލަންޖެހުނަސް އެކަމަށްފަސްނުޖެހި ނުކުންނަން ޖެހޭބަޔަކަށް ވާންޖެހޭކަމަށް އެބޭފުޅާ ވިދާޅުވިއެވެ.\nމިއަދު އިގުރާރުވި ކެޑޭޓުންނަކީ ޝަމްސުއްދީން ސްކޫލްގެ4ވަނަ ކެޑޭޓް ބެޗެވެ.\nމިއަދުގެ ޖަލްސާގައި ޝަމްސުއްދީންގެ ކެޑޭޓުން ހަރަކާތްތައް ކުރިއަށް ގެންދިއުމުގައި އެކިއެކި ގޮތްގޮތުން އެހީތެރިވި ފަރާތްތަކަށް ޝަމްސުއްދީން ސްކޫލްގެ ފަރާތުން ޝުކުރު ދަންނަވާފައިވެއެވެ.\nއާފިޔާގެ ވާހަކަތައް ބަދަލުވެ، އިބްތިހާލް މަރާލިކަމަށް ބުނީ މަޖުބޫރުވެގެން ކަމަށް ބުނެފި\nމީގެ ތިން އަހަރު ކުރިން ވ. ރަކީދޫގައި އަނިޔާވެރިގޮތަކަށް މަރާލާފައި އޮއްވާ ފެނުނު އިބްތިހާލްގެ މަރުގެ ޒިންމާ މީގެ ...\nގޮނޑުދޮށްތަކުން ވެލި ނަގާ ފަރާތްތަކާމެދު ހަރުކަށި ފިޔަވަޅު އަޅާނަން – އީޕީއޭ\nޤަވާއިދާ ޚިލާފަށް ގޮނޑުދޮށްތަކުން ވެލިނަގާ ފަރާތްތަކާމެދު ހަރުކަށި ފިޔަވަޅު އަޅާނެކަމުގެ އިންޒާރު އެންވަޔަރަމަންޓް ޕްރޮޓެކްޝަން އޭޖެންސީ (އީޕީއޭ) އިން ...


މުސާރަ ނުލިބިގެން ގިނަ އަދަދެއްގެ ބިދޭސީންތަކެއް މާލޭގައި މުޒާހަރާއެއް ކޮށްފި\nމުސާރަ ނުލިބިގެން ގިނަ އަދަދެއްގެ ބިދޭސީންތަކެއް މާލޭގައި އިއްޔެ ހަވީރު މުޒާހަރާ ކޮށްފި އެވެ.\nހަވީރު 30:4ހާއިރު 100 އެއްހާ ބިދޭސީން އާޓިފިޝަލް ބީޗުގެ ސްޓޭޖު ކައިރިއަށް އެއްވެ މުޒާހަރާކުރީ އެ މީހުންނަށް މުސާރަ ނުލިބުމާއި ނިދާނެ ތަނެއް ނެތް ކަމަށް ބުނެ އެވެ. އަދި އެ މީހުންގެ ތެރެއިން ބައެއް ބިދޭސީން ގަވާއިދާ ހިލާފުވެ، އަމިއްލައަށް އެދިގެން އެނބުރި ގައުމަށް ފޮނުވާލާއިރު އެ މީހުންގެ ހައްގުތައް ގެއްލިފައިވާ ކަމަށް ވެސް ބައެއް މީހުން ބުންޏެވެ.\n"އަށް މަހުގެ މުސާރަ ނުލިބޭ. ނިދާނެ ތަނެއް ނެތް. ބޮޑު މީހާ ކައިރިއަށް ދިއުމުން ބުނަނީ ވިސާ ހަމަވެފައޭ. ރަށަށް ދާށޭ. އެކަމަކު ރަށަށް ދަނީ ކިހިނެއް؟ ވިސާ ހަދަން ޖެހެނީ އަހަރެންތަ؟ ނިދަނީ އެކި ތަންތަނުގައި. އެ ތަންތަނަށް ވެސް ލާރި ދޭންޖެހެނީ،" މުޒާހަރާގައި ބައިވެރިވި ބަންގްލަދޭޝްގެ ރައްޔިތަކު ކިޔައިދިނެވެ.\nބިދޭސީން އެ މީހުންގެ ހައްގުތައް ހޯދުމަށްޓަކައި އާޓިފިޝަލް ބީޗަށް އެއްވިތާ ކުޑައިރުކޮޅެއްގެ ތެރޭގައި ފުލުހުން އެ ސަރަހައްދަށް ގޮސް އެ މީހުން އެތަނުން ދިއުމަށާއި ފުލުސް އޮފީހަށް މައްސަލަ ހުށަހެޅުމަށް އެދުނެވެ. އަދި ފުލުސް އޮފީހަށް އެކަކު ނުވަތަ ދެ މީހަކު ގޮސް މައްސަލަ ހުށަހެޅުމަށް އެދުމުން އެތަނުގައި އެވަގުތު އެއްވެ ތިބި ހުރިހާ ބިދޭސީން އަޑުގަދަކުރަމުން ފުލުސް އޮފީހާ ދިމާލަށް ދާން ފެށި އެވެ. އެހެން ނަމަވެސް ހުޅުމާލޭ ފެރީ ޓާމިނަލް ކައިރިން ފުލުހުން އެ ބިދޭސީން ހުއްޓުވި ވަގުތު ދިވެހި ބަޔަކާ ބިދޭސީންނާ ދެމެދު ހަމަނުޖެހުން އުފެދުނެވެ. އަދި އެކަމުގައި ބައިވެރިވި ބައެއް ދިވެހިން ފުލުހުންނަށް ފިލުމަށްޓަކައި ދުއްވައިގަތުމުން ފުލުހުން ވެސް އެމީހުން ފަހަތުން ގޮސް ކާނިވަލުގެ ކެފޭއެއްގެ ތެރެއިން އަތުލި އެވެ. އެކަމަކު އެއްވެސް ދިވެއްސަކު ފުލުހުންގެ ބެލުމުގެ ދަށަކަށް ނުގެންދެ އެވެ. އެހެން ނަމަވެސް ބިދޭސީއަކު ފުލުހުންގެ ބެލުމުގެ ދަށަށް ގެންދިޔަ މަންޒަރު ފެނިފައި ވެ އެވެ.\nރާއްޖޭގައި ގަވާއިދާ ހިލާފަށް އުޅެމުންދާ ބިދޭސީންގެ އަދަދު ގިނަވަމުންދާތީ އިމިގްރޭޝަން ޑިޕާޓްމަންޓުން މިހާރު ވަނީ އަމިއްލައަށް އެދިގެން އެނބުރި ގައުމަށް ދާން ބޭނުންވާ މީހުން ފޮނުވާލުމުގެ މަސައްކަތް ފަށައިފަ އެވެ. އަދި އޭޕްރީލް 1 ގެ ނިޔަލަށް އެއީ ސުންގަޑި ކަމަށް ބަލައިގެން ކޮންމެ ދުވަހަކު ވެސް ގިނަ ބަޔަކު ދަނީ އެ މީސް މީހުންގެ ގައުމަށް އަނބުރާ ފޮނުވަމުންނެވެ.\nބިންމާ އިބްރާހިމް ވަހީދު 8 މިނެޓު ކުރިން\nއަހުމަދު ނިޔާޒް 10 މިނެޓު ކުރިން


Asters roadha sale: hairaan vaahaa agu heyo\nއެސްޓާސް ރޯދަ ސޭލް: ހައިރާންވާހާ އަގުހެޔޮ\nއެސްޓާސް ފިހާރަ: ބޭނުންތެރި ގިނަ ބާވަތްތަކުގެ މުދާ މި ފިހާރައިން ލިބެން ހުރޭ -- ފޮޓޯ: ފޮޓޯ: އަހުމަދު އަޝްހާދު އަބްދުﷲ | އަވަސް\nގިނަ އެއްޗިހި އެއް ފުރާޅެއްގެ ދަށުން ލިބޭނީ ކޮން ތަނަކުން ހެއްޔެވެ؟ މި ސުވާލުގެ ޖަވާބުގައި މިހާރު ގިނަ ބަޔަކު ދޭނީ އެސްޓާސް އެވެ. ސަބަބަކީ އެސްޓާސްގެ ފުރާޅުގެ ދަށުން ލިބެން ހުރި ތަކެތީގެ ލިސްޓު ދިގުވުމެވެ. މި ބޮޑު ސުޕަ އިސްޓޯރުން މި ވަނީ ރޯދަ އަށް ބޮޑު ސޭލެއް ފަށާފަ އެވެ. މި ސޭލްގައި ނެތް އެއްޗެއް ނެތެވެ. ހުރިހާ އެއްޗެއް ނަން ހުސްކޮށް އެބަ ހުއްޓެވެ.\nއެސްޓާސް އިން ކުރިއަށް ގެންދާ ރޯދަ ސޭލް ގައި އަގުތައް ހެޔޮކޮށްލާފައިވަނީ ގަންނަންދާ މީހުން މޮޔަވާ ވަރަށޭ ބުނެވިދާނެ އެވެ. މި ހާއްސަ ޑިސްކައުންޓް ދޭ ބާވަތްތަކުގެ ތެރޭގައި ރޯދަ އަށް ގޭތެރެ ބަދަލުކޮށްލާއިރު ކޮންމެހެން ބޭނުންވާނެ ސާމާނު ހިމެނުމަކީ ލިބޭ އެންމެ ބޮޑު އުފަލެވެ. މި ސޭލުގައި ބޮޑު ޑިސްކައުންޓެއް ލިބޭ ބައިތަކުގެ ތެރޭގައި ސޯފާ އާއި އައިސް އަލަމާރި އަދި ފަރުނީޗަރުގެ އިތުރުން ބަދިގެ ސާމާނާއި އިލެކްޓްރޯނިކްސް ސާމާނު ވެސް ހިމެނެ އެވެ.\nއެސްޓާސްގައި ވިއްކަން ހުރި ބައެއް މުދާ -- ފޮޓޯ: އަހުމަދު އަޝްހާދު އަބްދުﷲ | އަވަސް\nމި ސޭލުގައި ބޮޑު ޑިސްކައުންޓެއް ލިބޭ ބައިތަކުގެ ތެރޭގައި ސޯފާ އާއި އައިސް އަލަމާރި އަދި ފަރުނީޗަރުގެ އިތުރުން ބަދިގެ ސާމާނާއި އިލެކްޓްރޯނިކްސް ސާމާނު ވެސް ހިމެނެ އެވެ.\nރޯދަ ސޭލްގައި ބަންޑަލް ތަކެއް\nއެސްޓާސްގައި ވިއްކަން ހުރި ބައެއް މުދާ: ބަންޑަލްކޮށް މުދަލުގެ އަގު ވަނީ ހެޔޮކޮށްލާފަ -- ފޮޓޯ: އަހުމަދު އަޝްހާދު އަބްދުﷲ | އަވަސް\nރޯދަ ސޭލްގައި އެސްޓާސް އިން ވަނީ ގިނަ ބާވަތްތަކެއް ހިމެނޭ ގޮތަށް ބަންޑަލްތަކެއް ވެސް ހަދާފަ އެވެ. ގިނަ އައިޓަމްތަކެއް އެއްކޮށްލައިގެން ބަންޑަލްކޮށް ޕެކޭޖުތައް ހަދާފައިވުމުން ގަންނަ މީހުންނަށް ފަސޭހަ ވެގެންދެ އެވެ.\nއެސްޓާސް އިން ވިއްކާ ބާވަތްތަކުގެ ތެރޭގައި ދުނިޔޭގެ އެންމެ ބޮޑެތި ހޯމް އެޕްލައިންސް އުފައްދާ ކުންފުނިތައް ކަމަށްވާ މިޑީއާ އޮކްސް އަދި ޓީސީއެލް އާއޮސްކައިވޯތު ފަދަ ބްރޭންޑްތައް ވެސް ހިމެނެ އެވެ. އަދި އެސްޓާސް އިން މި ބްރޭންޑްތަކުގެ މުދަލަށް ވޮރެންޓީ ވެސްދެ އެވެ.\nއެސްޓާސް އިން އަހަރު ނިންމާ ސޭލް ފަށައިފި\nއެސްޓާސްއިން ސްކައިވޯތް ޓީވީގެ އަގު މާ ބޮޑުތަން ހެޔޮކޮށްފި\nއެސްޓާސް އިން ވޮލްޓަސް އެއާކޯންގެ އަގު ވަރަށް ހެޔޮކޮށްފި\nއެސްޓާސް ބަދިގެ ސާމާނުގެ ބަންޑަލް މާލެއަށް!


ގައުމަށް ރީތި ނަން ހޯދައިދިނުމަށް ލިބޭ ފުރުސަތުތަކުގެ ބޭނުން އެންމެ ރަނގަޅަށް ހިފުމަކީ ގައުމީ ވާޖިބެއް: ދަގަނޑޭ\nNovember 22, 2020 13:19:15\nގައުމަށް ރީތި ނަން ހޯދައިދިނުމަށް ލިބޭ ފުރުސަތުތަކުގެ ބޭނުން އެންމެ ރަނގަޅަށް ހިފުމަކީ ގައުމީ ވާޖިބެއް ކަމަށް ރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ ކަމަށްވާ އަލީ އަޝްފާގު (ދަގަނޑޭ) ބުނެފިއެވެ.\nދަގަނޑޭ މިހެން ބުނީ އޭއެފްސީ ކަޕްގެ ބްރެކެޓް ޗެލެންޖްގެ ސެމީ ފައިނަލްގައި ގާތްގަނޑަކަށް 95 މިލިއަން މީހުންގެ އާބާދީއެއް އޮންނަ ވިއެޓްނާމްގެ ހަނޯއީ އެފްސީއަށް ކުޅެމުން އަންނަ އެގައުމުގެ ގައުމީ ޓީމުގެ ކުއަންގް ހޭގެ މައްޗަށް ކުރި ހޯދުމަށްފަހު ކުރި ޓްވީޓެއްގައެވެ. ދަގަނޑޭ ވަނީ ފައިނަލް ބުރުގެ ޖާގައެއް 54.68 އިންސައްތަ ވޯޓާއެކު ހޯދާފައެވެ. ކުއާޓާ ފައިނަލްގައި ވެސް އޭނާ ކުރި ހޯދީ ވިއެޓްނާމް ކުޅުންތެރިޔެއްގެ މައްޗަށެވެ. ހަމައެހެންމެ މީގެ ކުރީ ބުރުތަކުގައި އޭނާ ވަނީ ކުވައިތުގެ ކުވައިތު އެފްސީގެ ރޮޖަރީނިއޯ އަދި ބަންގްލަދޭޝްގެ އަބްހާނީ ޑާކާގެ ސޮހެލް ރަނާ ވެސް ބަލިކޮށްފައެވެ.\nޕޯލް ނިމުމާއެކު ކުރި ޓްވީޓެއްގައި ދަގަނޑޭ ވަނީ ސެމީ ފައިނަލް ބުރުގެ ޕޯލް ކާމިޔާބު ކޮށް، ފައިނަލް ބުރަށް ދަތުރުކުރުމަށް ރެއާދުވާލު ވޯޓު ހޯއްދަވައިދެވުމަށް މަސައްކަތް ކޮށްދެއްވި އެންމެހާ ސަޕޯޓަރުންނަށް ޝުކުރު އަދާކުރާ ކަމަށް ބުނެފައެވެ. އަދި އުމަށް ރީތި ނަން ހޯދައި ދިނުމަށް ލިބޭ ކޮންމެ ފުރުސަތެއްގެ ބޭނުން އެންމެ ރަނގަޅު ގޮތުގައި ހިފުމަކީ އަޅުގަނޑުގެ ޤައުމީ ވާޖިބެއްގެ ގޮތުގައި އަބަދުވެސް ދެކޭނެ ކަމަށް އޭނާ ބުންޏެވެ.\nމި ޗެލެންޖްގައި ވާދަކުރުމަށް ހޮވާފައިވަނީ 2013 ވަނަ އަހަރު އިންޑޮނޭޝިއާގެ ޕެރިސިބޯއާ ދެކޮޅަށް ނިއު ރޭޑިއަންޓް އާއެކު އޭނާ ޖެހި ފަސް ލަނޑުގެ ތެރެއިން މުޅި ޑިފެންސް ފޫ އަޅުވާލުމަށްފަހު ކީޕަރު ވެސް ކަޓުވާލައި އޭނާ ޖެހި ލަނޑެވެ.


Sirru hekeege limit eh SC in kanda elhi nama ekan aammu kamakah nuvees: Faiz | Mihaaru\nކުރީގެ އުއްތަމަ ފަނޑިޔާރު އަހުމަދު ފާއިޒް: ރިޔާސީ އިންތިޚާބު ބާތިލް ކުރެވެން ނެތް ކަމަށް ރައުޔު ނެރުއްވީ ސިއްރު ހެއްކާއި ރިޕޯޓަށް ރިއާޔަތް ނުކުރެއްވުމުގެ ގޮތުން ކަމަށް އެމަނިކުފާނު ވިދާޅުވި --ފޮޓޯ/ރައީސް އޮފީސް\nސިއްރު ހެކީގެ މިންގަނޑުތަކެއް ސުޕްރީމް ކޯޓުން ކުރިން ކަނޑައެޅި ނަމަ އެކަން އާންމު ކަމަކަށް ނުވީސް: ފާއިޒް\n04 ޖޫން 2018 - 13:24 26 comments\nޖިނާއީ މައްސަލަތައް ސާބިތު ކުރަން ސިއްރު ހެއްކާއި ސިއްރު ރިޕޯޓްތައް ބޭނުން ކުރުމާ ގުޅޭގޮތުން ފާއިޒް އެމަނިކުފާނުގެ ފޭސްބުކްގައި ލިޔުއްވާފައި ވަނީ ސިއްރު ހެއްކާއި ސިއްރު ރިޕޯޓްތަކަކީ ނުރައްކާތެރި ދެ ވަސީލަތް ކަމަށެވެ. އެކަމަކު، ހިތާމަ އަކީ ޖިނާއީ އިޖުރާއާތުގެ ގާނޫނުގެ ދަށުން ސިއްރު ހެއްކާއި ރިޕޯޓްތަކުގެ މައްޗަށް ބިނާކޮށް ދައުވާތައް ސާބިތު ކުރަމުން ދިއުން ކަމަށް ފާއިޒް ވިދާޅުވި އެވެ.\nއުއްތަމަ ފަނޑިޔާރުކަން ހަތަރު އަހަރު ވަންދެން ކުރެއްވި ފާއިޒް ލިޔުއްވާފައިވާ ގޮތުން، އެމަނިކުފާނު އެ މަގާމުގައި ހުންނެވި ދުވަސްވަރު 2013 ގެ ރިޔާސީ އިންތިޚާބު ސުޕްރީމް ކޯޓުން ބާތިލްކުރީ ސިއްރު ހެއްކާއި ރިޕޯޓުގެ މައްޗަށް ބިނާކޮށެވެ. އޭރު އެ މައްސަލަ ހުށަހެޅި ޖުމްހޫރީ ޕާޓީން ސިއްރު ހެކިތަކެއް ހުށަހެޅިއިރު، ދައުލަތުގެ އެއްޗަކީ ސިއްރު ރިޕޯޓެއް ކަމަށް ފާއިޒް ވިދާޅުވި އެވެ.\nއެ މައްސަލާގައި، އިންތިޚާބު ބާތިލްކުރަން ނުޖެހޭ ކަމަށް ރައުޔު ނެރުއްވި ފާއިޒް ލިޔުއްވާފައިވާ ގޮޮތުން، އެގޮތަށް އެމަނިކުފާނު ރައުޔު ނެރުއްވީ ހެކި ސިއްރު ކުރުމާ ގުޅޭގޮތުން އެމަނިކުފާނުގެ ޚިޔާލު ތަފާތުވެވަޑައިގަތުމުންނެވެ. އެ އިންތިޚާބު ބާތިލްކުރީ އޭރު އޮތް ހަތް ފަނޑިޔާރުންގެ ބެންޗުގެ ހަތަރު ފަނޑިޔާރުންގެ އަޣުލަބިއްޔަތުންނެވެ.\n"ޕްރައިމަރީ އެވިޑެންސް ސިއްރުކޮށް، ޖަވާބުދާރީވާ ފަރާތް އަނދިރީގައި އޮއްވައި މައްސަލަ ސާބިތު ކުރުމާއި އެފަދަ ހެކި ބަލައިގަތުމާ މެދު ރައުޔު ތަފާތުވުމުން އަޅުގަނޑު ނިންމީ ވަކި ރައުޔެއް ލިޔުމަށެވެ. ރިޔާސީ އިންތިޚާބުގެ ނަތީޖާ ބާތިލް ކުރެވެން ނެތް ކަމަށެވެ،" ރައުޔު ނެރުއްވި ސަބަބާ ގުޅޭގޮތުން ފާއިޒް ލިޔުއްވާފައި ވެ އެވެ.\nރިޔާސީ އިންތިޚާބުގެ މައްސަލާގައި ފާއިޒް ނެރުއްވި ރައުޔުގައި ވަނީ އެ މައްސަލާގައި ހެކިބަސް ދިން ގިނަ ސިއްރު ހެކިންގެ ބަހާ ގުޅިގެން އިތުރަށް ސާފުކުރަން ޖެހޭ ކަންކަން ހުރި ކަމަށެވެ. އެކަމަކު، އެކަމާ ގުޅޭގޮތުން ހެކިންނާ ސުވާލުކޮށްފި ނަމަ ހެކިންނަކީ ކޮން ބައެއް ކަން ހާމަވެދާނެތީ، އެކަންކަން އިތުރަށް ސާފުކުރެވެން ނެތުމުން ހެކިންގެ ބަހަށާއި ދައުލަތުން ހުށަހެޅި ސިއްރު ރިޕޯޓަށް އެމަނިކުފާނު ރިއާޔަތް ކުރައްވާފައި ނުވާނެ ކަމަށް ވިދާޅުވި ވެ.\nފާއިޒް ލިޔުއްވާފައިވާ ގޮތުން، ސިއްރު ހެއްކާ ގުޅޭ އުސޫލުތަކެއް ސުޕްރީމް ކޯޓުން އޭރު ކަނޑައެޅި ނަމަ ސިއްރު ހެއްކާއި ސިއްރު ރިޕޯޓް ބޭނުން ކުރުން އާންމު ކަމަކަށް ވެގެން ނުދިޔައީހެވެ.\n"ސުޕްރީމް ކޯޓުގެ މެޖޯރިޓީ ފަނޑިޔާރުން އެ ދުވަހު ސިއްރު ހެއްކާއި ރިޕޯޓް ބަލައިނުގަތް ނަމަ ނުވަތަ ލިމިޓެއް ކަނޑައެޅި ނަމަ މިއަދު ޖިނާއީ މައްސަލަ ސާބިތު ކުރުމުގެ އާންމު އުސޫލަކީ ސިއްރު ހެއްކާއި ރިޕޯޓްގެ ގޮތުގައި ވެގެން ނުދިޔައީހެވެ،" ފާއިޒް ވިދާޅުވި އެވެ.\nއުއްތަމަ ފަނޑިޔާރަކަށް ފާއިޒް ހުންނަވަނިކޮށް އެމަނިކުފާނު މަގާމުން ވަކިކުރީ ކޯޓުތަކުގެ ގާނޫނަށް 2014 ގައި ގެނައި އިސްލާހެއްގެ ދަށުން ސުޕްރީމް ކޯޓުގެ ބެންޗުން ކުޑަ ކުރުމުގެ ގޮތުންނެވެ. ގާނޫނީ ދާއިރާގައި ހުރި ކަންބޮޑުވުންތަކާ މެދު ފާއިޒް އެމަނިކުފާނު ފޭސްބުކްގައި ފަހަކަށް އައިސް ގެންދަވަނީ ލިޔުއްވަމުންނެވެ.\nއިތުރު ލިޔުންތައް ސުޕްރީމް ކޯޓް ކުރީގެ އުއްތަމަ ފަނޑިޔާރު ފާއިޒު ޖިނާއީ އިޖުރާއަތުގެ ގާނޫނު ޖުޑީޝަރީ\nރިވިއު ކުރުމުގެ ބާރު ސުޕްރީމް ކޯޓަށް ދޭންޖެހޭ: ފާއިޒް\nސިއްރު ހެކިބަސް ނުނެގުމަކީ ލިބޭނެ ކުރިއެރުމެއް: ފާއިޒު


ޔާމީންގެ ޝަރީއަތެއް ނެތް، ކޯޓަށް ހާޒިރު ކުރަނީ އިދާރީ ބޭނުމަކަށް\nއާދަމް ނަވާޒް 11 ޖުލައި 2019\nކުރީގެ ރައީސް އަބްދުﷲ ޔާމީން އަބްދުލްގައްޔޫމް މިއަދު ކުރިމިނަލް ކޯޓަށް ހާޒިރުވާން އެންގީ ޝަރީއަތުގެ އަޑު އެހުމަކަށް ނޫން ކަމަށާއި އެމަނިކުފާނު ކޯޓަށް ހާޒިރުވުމަށް އެންގީ އިދާރީ ބޭނުމަކަށް ކަމަށް ކްރިމިނަލް ކޯޓުން ވިދާޅުވެއްޖެއެވެ.\nޔާމީން ކޯޓަށް ހާޒިރު ކުރަނީ އިދާރީ ބޭނުމަކަށް ކަމަށް ކްރިމިނަލް ކޯޓުން ވިދާޅުވީ އެމަނިކުފާނުގެ ޝަރީޢަތުގެ އަޑުއެހުމަށް ވަނުމަށް ނަން ނޯޓް ކުރަން ދިއުމުންނެވެ. ޔާމީން ކޯޓަށް ހާޒިރު ކުރަނީ އިދާދީ ބޭނުމަކަށް ކަމަށް ކޯޓުން ވިދާޅުވި ނަމަވެސް ކްރިމިނަލް ކޯޓުގެ ވެބްސައިޓްގައިވާ ކޯޓުގެ ޝެޑިއުލްގައި ވާގޮތުން ޔާމީންގެ މައްސަލައިގެ ޝަރީޢަތް 11:30 ގައި އެބައޮތެވެ.\nކުރިމިނަލް ކޯޓުގައި ކުރިއަށް ދަނީ ރައީސް ޔާމީންގެ މައްޗަށް އުފުލާފައިވާ މަނީ ލޯންޑްރިންގެ ދައުވާގެ ޝަރީއަތެވެ. އެ މައްސަލާގައި މިހާރު ކުރިއަށް ދަނީ އިބްތިދާއީ އަޑުއެހުންތަކެވެ. އެންމެ ފަހުން މައްސަލާގައި އަޑުއެހުމެއް ބޭއްވީ މިދިޔަ އޭޕްރީލް މަހުގެ 25 ވަނަ ދުވަހު އެވެ. އެދުވަހުގެ އަޑުއެހުން ނިންމާލީ ދައުލަތައް ދައުވާ ސާފުކޮށް ނުދެވުމުން ދެން އޮންނަ އަޑުއެހުމެއްގައި ދައުވާ ސާފު ކޮށްދިނުމަށް ފުރުސަތު ދިނުމަށެވެ.\nކްރިމިނަލް ކޯޓުގައި މިހާރު ކުރިއަށް ދަނީ ޔާމީންގެ މައްޗަށް ކުރާ މަނީ ލޯންޑްރިން މައްސަލައިގެ އިބްތިދާޢީ އަޑުއެހުމެވެ. މައްސަލައިގެ ޝަރީޢަތް ފަށާނީ މިއީ ކުރިއަށް ގެންދެވިދާނެ ދައުވާއެއްތޯ މަދަނީ މިންގަނޑުތަކުން ބެލުމަށް ފަހު އެވެ.\nޔާމީންގެ މައްޗަށް މިދައުވާ އުފުލާފައި ވަނީ އެސްއޯއެފް އިން އެމަނިކުފާނުގެ އެކައުންޓަށް ޖަމާކުރި އެއް މިލިއަން ޑޮލަރު ލޯންޑް ކުރެއްވި ކަމަށް ތުހުމަތުކޮށެވެ.\nއަރުޝީފަށް ނެގީ 11/07/2019 10:43\nއެންމެފަހުން އަޕްޑޭޓްކުރީ 11/07/2019 10:43\nޙަޔާތުގެ "ރަން" އެއްހާސް ދުވަހާބެހޭ ޞިއްޙީ މަޢުލޫމާތު ދިނުމުގެ ޙަރަކާތްތަކެއް ފަށައިފި\nޟަމްރަތު އަޙްމަދު 10 މިނެޓު ކުރިން\nޖަޕާނުގެ ބޮޑުވަޒީރު ރާއްޖެ ވަޑައިގަތުމަށް ރައީސް ދައުވަތު ދެއްވައިފި\nޖަޢުފަރު ރަޝީދު 12 މިނެޓު ކުރިން\nކޮންފިޑެންސް ލިބޭނީ ކުރިއަށް އޮތް މެޗުން މޮޅުވެގެން: ސެކުލޮސްކީ\nޢަބްދުﷲ އައިމަން 20 މިނެޓު ކުރިން


Justin Aa Breakup Vumun Enmme Bodah Eheevee Taylor - Vaguthu\nކޮވިޑް-19: އަތޮޅުތަކުގެ އަދަދު މައްޗަށް -7ގަޑިއިރު ކުރިން\nޖަސްޓިން އާ ބްރޭކްއަޕް ވުމުން އެންމެ ބޮޑަށް އެހީވީ ޓޭލާ\nޖަސްޓީން ބީބާ އާއި ސެލީނާ ގޮމޭޒްގެ ބްރޭކްއަޕަށްފަހު އެންމެ ބޮޑަށް ހިތާމައިގެ ތެރޭގައި އުޅުނީ ސެލީނާއެެވެ. އެ ހިތާމަތަކާއި ދުރަށް ދާން ސެލީނާ ވަރަށް މަސައްކަތް ކުރިއިރު، އޭނާއަށް އެކަމުގައި އެންމެ އެހީތެރިވެދިނީ ލަވަކިޔުންތެރިޔާ ޓޭލާ ސްވިފްޓެވެ.\nއެޕަލްގެ ބީޓް 1 ރޭޑިޔޯއަށް ދިން އިންޓަވިޔުގައި އެ ވާހަކަތައް ކިޔައިދިނީ ސެލީނާއާއި ޓޭލާ ސްވިފްޓް އެކީގައެވެ. ސެލީނާ ބުނީ އަބަދުވެސް ޓޭލާ އޭނާގެ ކައިރީގައި ހުރި ކަމަށެވެ. އެގޮތުން ވާހަކަ ދައްކަން ބޭނުންވި އިރަކު ވާހަކަ ދައްކަން ކައިރީގައި ޓޭލާ ހުރިކަމަށާއި، އެކަން އެގޮތަށްވީ، ޓޭލާއަށް ސެލީނާ ކުރި ހިތާމަ ފެނުނީމާ ކަމަށް ހީކުރާ ކަމަށް، ސެލީނާ ބުންޏެވެ.\nސެނީލާ ބުނީ ބްރޭކްއަޕް ވުމަށްފަހު، އޭނާ އަބަދު ހުންނަނީ ވަރުބަލިވެފައި ކަމަށެވެ. އަދި އެކަމާއި ގުޅިގެން ހުރިހާ ކަމަކުން "ބްރޭކް" އެއްވެސް ނެގިކަމަށެވެ. އޭނަ އިތުރަށް ބުނީ، އެއް އަހަރު ދުވަހުގެ ހިތާމަކުރުމަށްފަހު، މިހާރު އޭނާއަކީ އުފަލާއެކު ދިރިއުޅެމުން އަންނަ މީހެއް ކަމަށް އޭނާ ބުންޏެވެ. އަދި މިހާރު އެއްވެސް ކަމަކާއި ހިތާމަނުކުރާ ކަމަށް އޭނާ ބުންޏެވެ.\nސެލީނާ އިތުރަށް ބުނީ، މިދިޔަ އެއް އަހަރެއްހާ ދުވަސްތެރޭގައި، ޓޭލާ އެކި ގޮތްގޮތުން ސެލީނާއަށް ވަރަށް ބޮޑެތި އެހީތަކެއް ވެދިން ކަމަށެވެ. އަދި އެ ހުރިހާ ކަމަކަށްވެސް ވަރަށް ބޮޑަށް ޝުކުރު އަދާ ކުރާ ކަމަށް އޭނާ ބުންޏެވެ.\nމި އިންޓަވިޔުގައި ސެލީނާ ބުނީ، ޖަސްޓިން ބީބާ އާއި ބްރޭކްއަޕް ވުމަށްފަހު ހެދި "ލޫސް ޔޫ ޓު ލަވް މީ" ލަވައަކީ މިހާތަނަށް ހެދުނު އެންމެ ހިތްހަމަޖެހޭ ލަވަ ކަމަށެވެ. އަދި މި ލަވަޔާއި މެދު އަމިއްލައަށްވެސް ފަހުރުވެެރިވާކަމަށް އޭނާ ބުނެފައިވެއެވެ.


Dhagandey Ge Hattrick Aaeku Dhivehi Fasgandugai New Radiant Ah Muhimmu3point\nދަގަނޑާ މެޗުގައި ލަނޑު ޖެހުމަށްފަހު އުފާފާޅު ކުރަނީ ފޮޓޯ:--މިހާރުސްޕޯޓްސް/ނިޝާން އަލީ\n14 މާޗް 20180ކޮމެންޓް\nދަގަނޑޭގެ ހެޓްރިކާއެކު ދިވެހި ފަސްގަނޑުގައި ނިއު ރޭޑިއަންޓަށް މުހިންމު ތިން ޕޮއިންޓު\nމިއަދު ހަވީރު ގަލޮޅު ރަސްމީ ދަނޑުގައި ނިއު ރޭޑިއަންޓާއި އިންޑިއާގެ އައިޒޯލް ބައްދަލު ކުރި މެޗު ފަސޭހަ ކަމާއެކު ކާމިޔާބުކޮށް ނިއު ރޭޑިއަންޓުން މުހިންމު ތިން ޕޮއިންޓު ހޯދައިފިއެވެ.\nއޭއެފްސީ ކަޕުގެ ގްރޫޕު ސްޓޭޖުގައި މި ދެޓީމު ބައްދަލު ކުރި މެޗު ނިއުއިން ކާމިޔާބު ކުރީ 3-1 ގެ ނަތީޖާއަކުންނެވެ. މެޗުގައި ފުރަތަމަ ލަނޑު ޖެހީ އައިޒޯލުންނެވެ. މި ލަނޑު މެޗުގެ 30 ވަނަ މިނިޓްގައި ކާމިޔާބުކޮށް ޓީމަށް ލީޑު ހޯދައިދިނީ ލަލްރަމުންމާވިއާ އެވެ. އައިޒޯލުގެ ލަނޑާ އެކު ނިއު އިން އެޓޭކް ވަރުގަދަކުރި އެވެ. ނަތީޖާއެއްގެ ގޮތުން ފުރަތަަމަ ހާފު ނިމުމުގެ ކުރިން ދަގަނޑޭ ވަނީ ނިއު އަށް ނަތީޖާ ހަމަހަަމަ ކޮށްދީފަ އެވެ.\nމެޗުގައި އައިޒޯލަށް މައްސަލަ ދީމާވާން ފެށީ މެޗުގެ 75 ވަނަ މިނެޓުގައި ޓީމުގެ ލަލްރަމުންމާވިއާ އަށް ސީދާ ރަތް ކާޑެއް ދައްކައި ދަނޑުން ފޮނުވާލުމުންނެވެ. މިއާއެކު ނިއުއިން ވަނީ 10 ކުޅުންތެރިންނާއެކު ކުޅެމުންދިޔަ އައިޒޯލުގެ ޑިފެންސް ފޫއަޅުވާލާ ގާތްގާތުގައި ދެ ލަނޑު ޖަހާ މެޗު އެޓީމު ކޮޅަށް އަނބުރާލާފައެވެ. މި ދެ ލަނޑު ވެސް ކާމިޔާބު ކުރީ މެޗުގައި ހެޓްރިކް ހެދި އަލީ އަޝްފާގް (ދަގަނޑޭ) އެވެ.\nމިއަދު މެޗުން ނިއު މޮޅުވިއިރު މުބާރާތުގެ ގްރޫޕު ސްޓޭޖުގެ ފުރަތަމަ މެޗުގައި އަބަހާނީއާ ބައްދަލު ކުރި މެޗުން ވެސް ނިއު ވަނީ ތިން ޕޮއިންޓު ހޯދާފައެވެ. އަންނަ މަހު 10 ވަނަ ދުވަހު ނިއު ރޭޑިއަންޓު ނިކުންނާނީ މި ގްރޫޕްގެ އެންމެ ވަރުގަދަ ޓީމުގެ ގޮތުގައި ބެލެވިފައި އޮތް އިންޑިއާގެ ބެންގަލޫރާ ދެކޮޅަށެވެ.\nނިއުރޭޑިއަންޓް ދަގަނޑޭ ފުޓްބޯޅަ


Foreign Ministry Ge Joint Secretary Ge Magaamah5Beyfulhaku Ayyan Kohffi - Vaguthu\nފޮރިން މިނިސްޓްރީގެ ޖޮއިންޓް ސެކްރެޓަރީގެ މަގާމަށް ފަސް ބޭފުޅަކު އައްޔަން ކޮށްފި\n1 މަސް ކުރިން ( އޮގަސްޓް 10, 2020 )\nދިވެހިރާއްޖޭގެ ފޮރިން މިނިސްޓްރީ ހިންގަމުން އައި އިމާރާތް\nފޮރިން މިނިސްޓްރީގެ ޑިރެކްޓަރ ޖެނެރަލްގެ މަޤާމުގައި ތިއްބެވި ފަސް ބޭފުޅަކު މިއަދު ޖޮއިންޓް ސެކްރެޓަރީގެ މަޤާމަށް އައްޔަން ކުރައްވައިފިއެވެ.\nފޮރިން މިނިސްޓްރީން ވިދާޅުވީ، މިއަދު ޖޮއިންޓް ސެކްރެޓަރީގެ މަޤާމަށް އައްޔަންކުރެވުނު ބޭފުޅުންނަކީ ފޮރިން މިނިސްޓްރީގައި ގިނަ ދުވަސްތަކެއް ވަންދެން ވަޒީފާ އަދާކުރައްވާފައިވާ، އުސޫލުތަކާ އެއްގޮތަށް މަޤާމުގެ ކުރިއެރުން ހޯއްދަވާފައިވާ ބޭފުޅުން ކަމަށެވެ.\nއަދި މި ފަސް ބޭފުޅުންނަކީވެސް މާސްޓަރސް ޑިގްރީ ހާސިލްކުރައްވާފައިވާ ބޭފުޅުން ކަމަށްވެސް އެ މިނިސްޓްރީން ވިދާޅުވިއެވެ.\nޖޮއިންޓް ސެކްރެޓަރީ ކަމަށް އައްޔަން ކުރެވުނު ފަސް ބޭފުޅުންގެ ތެރޭގައި ތިއްބެވީ 10 އަހަށްވުރެ ގިނަ ދުވަހު ޚާރިޖިއްޔާގައި ވަޒީފާ އަދާކުރައްވާފައި ތިއްބެވި ބޭފުޅުންނެވެ. އަދި ބައެއް ބޭފުޅޔން 20 އަހަރަށްވުރެ ގިނަ ދުވަހު ފޮރިން މިނިސްޓްރީގައި، ސިވިލް ސަރވަންޓުންގެ ގޮތުގައި ސަރުކާރަށް ޚިދުމަތް ކުރައްވާފައިވެއެވެ.\nޖޮއިންޓް ސެކްރެޓަރީންގެ ގޮތުގައި މިއަދު ހަމަޖެހުނު5ބޭފުޅުންގެ ތެރޭގައި3އަންހެން ބޭކަނބަލުން ހިމެނެއެވެ. މިއާއެކު މިނިސްޓްރީގެ ޖޮއިންޓް ސެކްރެޓަރީންގެ 62 އިންސައްތައަކީ އަންހެން ބޭކަނބަލުންނަށް ވަނީ ވެފައެވެ. އެ މިނިސްޓްރީގެ ދަަށުން އަންނަ ޑިޕްލޮމެޓިކް މިޝަންތަކުގައި ތިއްބެވި އިސްވެރިންގެ ތެރެއިން ދެބައިކުޅަ އެއްބަޔަކީ މިހާރު އަންހެން ބޭކަނބަލުންނެވެ.\nއެ މިނިސްޓްރީން ވިދާޅުވީ، މަޤާމުގެ ކުރިއެރުން ދީ، ޖޮއިންޓް ސެކްރެޓަރީކަމަށް އެބޭފުޅުން އައްޔަންކުރެއްވުމުން ކުރިން އެބޭފުޅުން ތިއްބެވި ޑިރެކްޓަރ ޖެނެރަލްގެ މަޤާމުތައް އުވާލެވިފައިވާ ކަމަށެވެ.\nފޮރިން މިނިސްޓްރީގެ އޮނިގަނޑު ހަމަޖެހިފައި އޮންނަ ގޮތުން ޑިރެކްޓަރ ޖެނެރަލްއަށްވުރެ މަތީ ރޭންކެއްގެ ގޮތުގައި ހަމަޖެހިފައިވަނީ ޖޮއިންޓް ސެކްރެޓަރީ ރޭންކެވެ. ޖޮއިންޓް ސެކްރެޓަރީގެ މަޤާމަކީ ސިވިލް ސަރވިސްގެ އުސޫލުތަކުގެ ތެރެއިން ލިބޭ އެލަވަންސްތައް (އިތުރު ގަޑީގެ ފައިސާ، ސެޓްފިކެޓް އެލަވަންސް ފަދަ އެހެނިހެން އެލަވަންސްތައް) ލިބޭ މަޤާމެއް ނޫނެވެ. އެހެންކަމުން ޑިރެކްޓަރ ޖެނެރަލްގެ މަޤާމުގައި ތިއްބަވާއިރު، އެބޭފުޅުންނަށް ކޮންމެ މަހެއް ނިމިގެން ގެއަށް ގެންދަން ލިބިވަޑައިގެންނެވި މުސާރައަށްވުރެ މިހާރު ލިބިވަޑައިގަންނަވާ އަދަދު މަދުވާނެ އެވެ.\nއިންޑިއާގެ އެހީގައި ކޮޅުފުށީގައި މަގުބައްތި ޖެހުމުގެ މަޝްރޫއު ނިންމާލައިފި\nމޮރޮކޯއިން ރާއްޖެއަށް ކަނޑައަޅާ ކޮންސުލްގެ މަގާމަށް އޭޑީކޭ ނާޝިދު\nކޮޗިން-ރާއްޖެ ފެރީ މި މަހު ފަހުކޮޅު ފަށަނީ\nއޮގަސްޓް 10, 2020 20:18\nދައުލަތަށް ވަންނަ އާމްދަނީ ގިނަވެގެންތަ ތިޔަ އުޅެނީ؟\nއޮގަސްޓް 10, 2020 21:55\nކޮމެންޓް ކުރުމުގެ ކުރިން ހަބަރު އެއްކޮށް ކިޔާލުން ބުއްދިވެރި\nއޮގަސްޓް 10, 2020 20:43\nއޮގަސްޓް 11, 2020 00:00\nޢެއީ އޮޅުވާލުމެއް....މިހާރު އިތުރު ގަޑީގައި ނުނިކުތަސް\nޢޮޅުވާލަންވެސް ވަކިވަރެއް ނޯވޭ...މިހާރު އޮފަިސް ތަކުގެ އިތުރު ގަޑި ވަނީ ކަނޑާލާފަ\nޑަނުގައި ހުންނަ ޝާހިދުގެ ދަރިއަށްވެސް\n7ހާސް ޕައުންޑު މުސާރައަށް ލިބޭ\nއޮގަސްޓް 11, 2020 00:08\nޕާޓއަށް ވެރިކަން ލިބުނީމަ ޕާޓީމީހުންނަށް ވަޒީފާ ނުދެންޏާ ޕާޓީގައި މީހުންނެއް ނޫތިބޭނެނު.\nކޮންމެ މީހަކީ ޕާޓީއަށް ގުރުބާންވާ މީހުން. ދެރައީ ރަށްރަށުގައި ވެސް މަސްތުވާތަކެތި ބޭނުންކުރާ އޭގެވިޔަފާރި ކުރާމީހުން ރަށްރަށުގެ ކައުންސިލް ތަކުގައިވެސް. އެރަށްރަށުގެ ހުރިހާ އެންމެންނަށް އެނގޭ ްްެްްެްްެްްެްްެްްެްްެްްްްެްްްްެްްެްްެްްެްްެްްެްްެްްްްެ


BREAKING NEWS: Diesel Aai Petrol Ge Agu Heyo Kuran STO In Nihmaifi - Vaguthu\nޑީސަލާއި ޕެޓްރޯލްގެ އަގު ހެޔޮކުރަން އެސްޓީއޯއިން ނިންމައިފި\nއެސްޓީއޯގެ ތެޔޮ ރައްކާކުރާ ފުނަދޫ\nސްޓޭޓް ޓްރޭޑިންގ އޯގަނައިޒޭޝަނުން ވިއްކާ ޑީސަލާއި ޕެޓްރޯލް ވިއްކާ އަގު ހެޔޮކުރަން އެ ކުންފުނިން ނިންމައިފިއެވެ.\nއެސްޓީއޯއިން މިއަދު ބުނީ،7މާރޗް 2018 ވަނަ ދުވަހުން ފެށިގެން، އެކުންފުނިން ވިއްކާ ޑީސަލް ލީޓަރަކުން 20 ލާރި އަދި ޕެޓްރޯލް ލީޓަރަކުން 30 ލާރި ކުޑަކޮށް، ބާޒާރުގައި، އެ އަގުތަކުގައި މާދަމާއިން ފެށިގެން ތެޔޮލިބެން ހުންނާނޭ ކަަމަށެވެ.\nމާދަމާ އިން ފެށިގެން އެސްޓީއޯ އިން ޑީސަލް ލީޓަރެއް ވިއްކާނީ 10.21 ލާރި އަށެވެ. ޕެޓްރޯލް ލީޓަރެއް ވިއްކާނީ 10.11 ލާރި އަށް ކަމަށެވެ.\nމީގެ ކުރިން އެސްޓީއޯ އިން ތެލުގެ އަގު މިދިޔަ އަހަރުގެ ޖޫން މަހު ހެޔޮކޮށްފައިވެއެވެ.\nމާޗް 6, 2018 20:35\nމާޗް 6, 2018 20:36\nރައީސް ޔާމިން އަކީ 100 ގެ ވެރިއެކޭ ޝުކުރިއްޔާ ރައީސް ޔާމިން\nމާޗް 6, 2018 20:37\nޝުކުރިއްޔާ އެސް ޓީ އޯ\nމާޗް 6, 2018 20:38\nމާޗް 6, 2018 20:41\nޢަސްލުވެސް މީ ރައްޔިތުންނަށް ހެޔޮ އެދޭ ސަރުކާރެއް\nމާޗް 6, 2018 21:07\nއެސްޓީއޯއަކީ ހަމަރައްޔިތުންގެ ކުންފުންޔެއް، ރައްޔިތުންނަށްޓަކައި މަސައްކަތް ކުރާ ކުންފުންޔެއް..އެންމެންގެ އެސްޓީއޯ!\nކޯޑިނޭޓަރުންގެ ވަޒީފާއަކީ ނޫސްތަކަށް ކޮމެންޓް ކުރުން ދޯ ...... އަދި ރޯނެ\nމާޗް 6, 2018 21:11\nކެނެރީގޭ ނަޝީދުގެ ވެރިކަމުގެ ތިން އަހަރުތެރޭ، އެއްވެސް އެއްޗެއް އަގުހެޔޮ ވެފައެއްނުވެއެވެ. ތެލުގެއަގު ދުނިޔޭގެމާރުކޭޓުގައި ހެޔޮވުމުންވެސް ނަޝީދުގެސަރުކާރުން ތެޔޮ އަގުހެވެއް ނުކުރެއެވެ. އެކަމަކު ދުނިޔޭގެ މާރުކޭޓު ގައި ތެލުގެއަގު ބޮޑުވިކޮންމެ ފަހަރަކު ވެސް ނަޝީދުގެ ސަރުކާރުން ތެލުގެ އަގު ބޮޑުކުރިއެވެ. އެކަމަކު އޭނާކުރީ ހެޔޮ ވެރިކަމެކޯލައެވެ.\nމަގުމަތީ ދެޔޯތައް ހަޖަމް ޕްލީޒް\nމާޗް 6, 2018 21:17\nކީއްވެތަ ކުޅުދުއްފުށިން މި އަގުތަކުގަ ތެޔޮ ނުލިބެނީ\nރައީސް ޔާމިން މޮޅިއްޔާ މިކަމަށް ހައްލެއް ހޯދަދީ ބަލަ\nމާޗް 6, 2018 21:19\nތިޔައިއްޔެޒައީމަކީ ދިވެހި ގަވްމު ފަހުރު ވެރިވާ\nމާޗް 6, 2018 21:24\nހަންޑޫ ހަކުރު ފުއް ވެސް އަގުހެޔޮ ކޮއްލާ\nމާޗް 6, 2018 21:48\nމާޗް 6, 2018 22:51\nމިއިނގެނީނުން ރައްޔިތުންނަށް ހެޔޮ އެދޭ މީހުން. އެސްޓީއޯ ވަރެއް ނެތް!\nމާޗް 7, 2018 00:05\nވޯޓެއް ހަރާން މި ރައިސްއަށް\nމާޗް 7, 2018 06:25\nމިރައީސަކީ އޭނާގެ ޢުމުރަށްވެސް ރައީސްކަމުގައި ބަހައްޓަން ޖެހޭ ބޭފުޅެއް. ކަލޭކަހަލަ ފިނޑި އަދި އެހެންމީހުންގެ ނަމުގައި ކޮމެންޓްކުރާ ރީނދޫ ބާޣީއެއްގެ ވޯޓު ނުލިބުނަސް އިންޝާﷲ 2018 ގެ އިންތިޚާބު އެމަނިކުފާނު ކާމިޔާބު ކުރައްވާނެ...!!!\nމަ ސަރުކާރާ އެއްކޮޅަށް މި ކޮމެންޓް ކުރެވުނީ ޔާމީނު ދިން އަފިހުން ކޮޅެއްގެ ނުފޫޒުގަ. ދެން އެެހެނެއް ނުވާނެ ޔާމީނު އެއީ ހަމަ ތަންދޮރު ނުދަންނަ ހިތުން އިކޮނޮމިސްޓްވެފަ އުޅޭ މޮޔައެއް މިހެން އަސްލު މަ ބުނަން އޮތީ ޔާމީނުގެ ވެރިކަން ވެއްޓެން ނުވާނެ ދެން މާ ދުވަހެއް އޭނަ ބައިންދާނީ ޖަލުގަ މަރުވަންދެންވެސް\nމާޗް 7, 2018 06:34\nޙިޔޮވުމަކީ 10ރ އަށް ވުރެ ކުދަވުން\nމާޗް 7, 2018 07:28\nޑިމޮކްރަސީގެ ހަމަތަކުގެ މަތީގައި އުޅެން ދިވެހިން ދަސްކުރަން ޖެހޭ ކަމަށް ޖިހާދު ބުނުމުން މަމެންނަށް އެކަމުގައި އުފާވެރިކަން ލިބިގެން ދެއޭ. އެމެން އެމްޑީޕީން ކޮންމެ ރެއަކު މާލޭގެ އެމްޑީޕީގެ ހަރުގޭގެ ކުރިމައްޗަށް ނިކުމެ އުޅޭ ކްރޭޒީ އަންހެން ވެރިން ތަކެއް އުމުރުގެ ދުވަހަކު ވެސް ޑާންސް ސްޓެޕެއް ވެސް ނުޖައްސާ ތިބެ އެމެން އަތް ތިލަ ބަޑި ޖަހާ ނަށާއިރު މަމެން ގާތަށް ހާދަ ހިންނެކޭ އަންނަނީ ހީވަނީ ފަލަ ނިކަގަހެއް ވަރުގެ ދަގަނޑު ހޮޅި އެއް ލަންބަން އުޅޭ ހެންނޭ. ކިހިނެއްތޭ އެކަން އެގޮތަށް ކުރާނީ. އެމެން ހީކުރަނީ އެމެން އަތްތިލަ ބަޑި ޖަހާ ނަށާ ހެދުމުން އެތަން ބަލަން ބަޔަކު އަންނާނެ ކަމަށްތޭ މީހަކު ނާންނަނީ އެއީ ޑާންސް ސްޓެޕްސް ތައް ވެސް ހައްޕުނު ވީމައޭ އިނގޭތޭ. ތަމެން ރަންރީނދޫ ޓްވިޓަރޭ މެންނަށް އިނގޭ ޑިމޮކްރަސީ ހުންނަ ނަމަ ފަރުގައި އުޅޭ ރަތް މަސް ތަކަށް ވެސް ޑިމޮކްރަސީ އިނގޭނެއޭ މަމެން ބުނަން ނެތީމު ދޯ. ކޮބާ މީހަކު ވެސް ނުވޭ ދޯ މުޒާހަރާ އަށް ދާނެ. މަހަށް ދޭބަލަ ދެން. މަހަށް މަހަށް މަހަށް ދޭބަލަ..\nމާޗް 7, 2018 07:35\nކޮބާ ރަންރީދޫ ޓްވިޓަރޭ ހީވޭ ކަމެއް ހެން ތަމެން ނަށް. ބާއުބާއު. މިހާރު މަމެން މިތައްޔާރު ވަނީ އެއިޓީން މޫން ސީންގް ރޭހުގެ ރިހާރސަލް ހަދަން ލާރޖް ކޮށް ފުރަތަމަ ފަށާނީ މާލެ ސަރަަހައްދުން. ފުރަތަމަ ސްޓެޕް ޑީސަލާއި ޕެޓްރޯލްގެ އަގު ހެޔޮ ކުރީ. ދެން އޮތީ މާލެ ސަރަހައްދުން ފްލެޓްސް ތަކަށް އެދޭ ހުރިހާ މީހުންނަށް ފްލެޓްސް ތައް ދޭނެ ކަން އިއުލާން ކޮށް އެ އެންމެންނަށް ފްލެޓްސް ތައް ދޭނެ ކަމުގެ ލިޔުން ހަވާލު ކުރުމުގެ ރަސްމިއްޔާތު ފެށުން. ތަމެންނަށް މިއަދު އަޑު އިވޭނެ ރައީސް އޮފީހުގައި ލާރޖް ކޮށް ނިއުސް ކޮންފަރެންސް އެއް ބާއްވާ މަމެންގެ ހާކިމާ މިގޮތަށް މިކަން ނިންމި ކަން އިއުލާން ކުރާ ތަން ކެބިނެޓް މިނިސްޓަރުން. އެމްޑީޕީން މަމެންގެ ވެރިކަން ވައްޓާލަން ގޮވާލުން ދޭއާރ ކްރޭޒީ އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ އައި ކާންޓް ޓޭކް ދިސް ގަންޖާބޯ ދަ ބަތާހަރާމީ ދަ ހަރާމް ކޯރު ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާޑީޑަޑަޑާޑާ ޑާޑާ..\nމާޗް 7, 2018 07:45\nއެސްޓީއޯ އިން ވިއްކާ ޕެޓްރޯލާއި ޑީސަލްގެ އަގު ހެޔޮކޮށްފި ނަމަ އެއީ މަމެން އުފާ ކުރާ ކަމެކޭ. އެސްޓީއޯގެ ވިޔަފާރި އަދި ވެސް އިތުރަށް ފުޅާ ކުރަން އެބަޖެހެއޭ އެއީ ކޮންމެހެން ކުރަން ޖެހޭނެ ކަމެކޭ. އެގޮތުން މާލެ ސަރަހައްދުން ތިލަފުށި އިރުން އޮތް ބޮޑު ފަޅު އެސްޓީއޯ އަށް ދޭންވީ ހިއްކައިގެން އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް އެތަން ހިއްކައިގެން އެތަނުގައި އިންޑަސްޓްރިއަލް ޕާރކްސް ތަކެއް ހަދަން އެސްޓީއޯ އަށް 100 އަހަރަށް ދޫކޮށްލަން. އެއިރުން އެސްޓީއޯ އާއި އެމްޓީސީސީ އާއި ގުޅިގެން ބީއެމްއެލް އިން ލޯން ނަގައިގެން އެފަޅު ހިއްކައިގެން އެހިއްކާ ފަޅުގެ ބިން ތައް ކުއްޔަށް ދޫކޮށްލާނީ މާލެ ސަރަަހައްދުގައި ވިޔަފާރި ކުރާ އަމިއްލަ ކުންފުނި ތަކަށް ކުޑަ އަގުގައި. އެއިރަށް މާލެ އަށް މިހާރު މިއޮތް ކޮންޖެސްޝަން ފިލައިގެން ދާނީ.\nމާޗް 7, 2018 07:51\nއެސްޓީއޯ އިން ވިއްކާ ޑީސަލް އާއި ޕެޓްރޯލްގެ އަގު ހެޔޮ ކޮށް ހެދުން އެއީ މަމެން ވަރަށް އުފާ ކުރާ ކަމެކޭ. ރާއްޖޭގެ ބޯ މައްޗަށް ކެނެރީގެ ނަޝީދު އާއި ގާސިމް އިބްރާހިމް ވެރިކޮށްގެން އުޅޭ ސިޔާސީ ކަޅު ވިލާ ގަނޑު އެބަޖެހޭ ނަގާ ސްވައިޕް އައުޓް ކޮށްލަން އިގްތިސާދީ ގިނަ ކަންކަން މާލެ ސަރަަހައްދަށް ތައާރަފް ކޮށްގެން. މާލެ ސަރަހައްދަށް ތައާރަފް ކުރާ އިގްތިސާދީ ކަންކަމުގައި އަޑު ހުރެފައި އަދި ސިޔާސީ ގޮތުން ބޮޑު ވޮލިއުމް އެއްގެ ވޯޓް ލިބޭނީ ޕީޕީއެމް އަށް. އެގޮތުން ބަލާއިރު އެމްޓީސީސީ މަހާ ޖައްރާފު ގެންނަންވީ މާލެ ސަރަަހައްދަށް ގެނެސް ގުޅިފަޅު ހިއްކަން ފަށަންވީ ގުޅި ފަޅު ހިއްކާ ނިންމާ ގުޅި ފަޅުން މާލެ ސަރަހައްދުގައި މަސައްކަތް ކުރާ ހުރިހާ އަމިއްލަ ކުންފުނި ތަަކަށް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް ކުއްޔަށް ދޭންވީ 100 އަހަރަށް. އެއިރަށް އެމްޑީޕީ ގެ ޕޮޕިއުލަރިޓީ ފުނޑުނީއޭ. ޓު މީ އައި އޭމް ބޮދަރޑް އޮން ދިސް ޑޯންޓް ޔޫ ތިންކް އޮފް ދިސް ޑާޑާ ޑާޑާ ޑާޑާ ޑާޑާޑާޑާ ޑާޑާޑާޑާ ޑާޑާޑާޑާ....\nމާޗް 7, 2018 08:00\nއެސްޓީއޯ އިން ވިއްކާ ޑީސަލް އާއި ޕެޓްރޯލް ގެ އަގު ހެޔޮ ކުރުން އެއީ ރަނގަޅު ހެޔޮ ފާލެކޭ. ސަރުކާރު ވެސް ދަންނަން ޖެހޭނެ ސަރުކާރުގެ ތެރޭގައި އުޅޭ ކެބިނެޓް މިނިސްޓަރުންގެ ތެރޭގައި ވެސް ތިބި ގިނަ މީހުންނާއި އަދި ސަރުކާރުގެ ކުންފުނި ތަކުގެ ބޮޑުންނަށް އުޅޭ ގިނަ މީހުންނަށް މިހާރު އެމްޑީޕީން ނާއި ޖޭޕީން ރާއްޖޭގެ މައްޗަށް ވެރިކޮށްގެން އުޅޭ ސިޔާސީ ވިލާ ގަނޑުން ސަލާމަތް ވާން ޓްރަބަލް ޝޫޓް ކުރަން ނޭގޭނެ ކަމަށް. އެ ޓްރަބަލް ޝޫޓް ކުރަން އިނގޭނީ މަދު މީހަކަށް ކަން. 10 ހާސް ދިވެހިން އެއްކުރި ނަމަވެސް ރިއަލް ސޯޝޯއިކޮނޮމިކް އެކުލެވޭ ޕޮލިޓިކްސް އެ އެޕްލިކޭޝަނަށް ފެތޭނެ އުސޫލުން ދަންނަ ދިވެހިން ތިބޭނީ 10 ހާސް މީހުންގެ ތެރޭން އެކަކޭ. ދެން ތިބޭނީ މުޅިންވެސް ކޮޕީ ކެޓް އަޑު އެހުމުން ވައްކަން ކޮށްގެން ވާހަކަ ދައްކާ ޔާރާ ދިލްދާރާ އިންނޭ. މީއޭ ރާއްޖޭގެ ދިވެހިންގެ ކިބައިގައި ޕޮލިޓިކަލް ސައެންސް ގެ ކެޕޭސިޓީ ހުރި ވަރަކީ. މިކަން ދަނެގެން ސަރުކާރުން އިކޮނޮމިކް ކަންކަން ފޯރވާރޑް އަށް ނެެެރެންވީ އެމްޑީޕީ ބަލިވާނެއޭ އެއީ ހަމަ ޔަގީން ކަމެކޭ. އެމްޑީޕީގެ ސެކްރެޓޭރިއެޓް ގައި ވެސް އަދި އެހެން ކަންކަމުގައި ވެސް ފްރަންޓް ލައިން ގައި އުޅެނީ އެއީ އަންހެން ވެރިންނޭ އެމެންނަށް ވިސްނޭނެ ޕޮލިޓިކްސް އެއް ނުހުންނާނެއޭ އެމެންނަށް ވިސްނޭނީ ތިއްތި ކޮޅުން އެކަނިއޭ އެކަން ސަރުކާރުން ދަނެގެން ޖެންޓުލް މެން ސްޓައިލް ގެ ބޯލްޑް ޑިސިޝަން ނަގަންވީއޭ މާލެ ސަރަހައްދުގައި ހުރި ކޮންމެ ވިޔަފާރި ކުރާ ކުންފުންނަކަށް 5000 އަކަފޫޓްގެ ގޯއްޗެއް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް އެމެންނަށް ދޭނެ ކަން އިއުލާން ކުރުމަށް ފަހު ގުޅި ފަޅު ހިއްކަން ފަށަންވީ އެއްކޮށް އެމްޓީސީސީ ލައްވާ. ޔަގީން ގޭމް ޗޭންޖް ވާނެ ކަން މާލެ ސަރަހައްދުގައި ތިބި ހުރިހާ ވިޔަފާރި ވެރިން އުފުރިގެން އަންނާނެއޭ މަމެން ޕިންކީން އަތަށް. ސަމްބޮޑީ ހެލްޕް މީ ނައު އޮން ދިސް އައި ކޭން މޭކް ޝުއަރ ދިސް ވިލް ވާރކް ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑާޑާޑާޑާޑާ...\nމާޗް 7, 2018 08:01\nމީގެކުރިންވެސް ރައީސް ޔާމީން އިންތިޚާބުވެފަ އެހުރީ "ނުރަބޯ"މެން ވޯޓުދީގެނެއް ނޫނެވެ. ދެންވެސް ރައީސްޔާމީން އިންތިޚާބުކުރާނީ އިރާދަކުރެއްވިއްޔާ "ނުރަބޯ" މެންގެ ވޯޓު ނުލައެވެ.\nމާޗް 7, 2018 10:01\nއެންޓި ޑިފެކްޝަން ބިލް ގާނޫނު އަސާސީ އިސްލާހު ނުކޮށް ބަދަލު ގެނެވޭނެއޭ އެއީ ޑިމޮކްރަޓިކް އެހެން ވެށި ތަކުގައި ވެސް ސްޕެޝަލީ ޔޫއެސް ގައި ވެސް ކަންކަން ކުރަނީ އެހެންނޭ އެކަން އިނގޭނެއޭ އެމެރިކާގެ ސެނެޓުން ފާސްކޮށްފައިވާ އެކްޓް ތަކަށް ބަލާލުމުން ވެސް. މިރާއްޖޭގެ މަޖްލީހުގެ މެމްބަރުން ޕާރޓީ މެމްބަރުން ޕާރޓީ ނަމުގައި ހޮވަނީ އެއީ ސީދާ ޕާރޓީ ލަވްޑް މީހެއް ކަމަށް އޭނާ ވާނެ ކަމަށް ހީކޮށް އޭ އެކަމަކު އެމެން ގާނޫނުގެ ބޭރުން މަމެންގެ ހާކިމާ ވައްޓާލަން ވެގެން ކަޓް ކައިގެން ދަ ނަހަލާލު ޕެޓިޝަން ގައި ސޮއި ކޮށްގެން މިލިއަނުން އެމެން އެކައުންޓް ބަރާ ކުރަން ފުރުސަތު ދީގެން ނުވާނެއޭ އެއްގޮތަކަށް ވެސް. އެއީ މަމެންނަށް ގަބޫލުކުރެވޭނެ ކަމެއް ނޫނޭ. ޕީޕީއެމްގެ ޕީޖީ ގްރޫޕް އިން ދުލެއް ދީގެން ނުވަނެއޭ މިކަމުގައި ޑޯންޓް ޔޫ ގިވް އެނީ ޗާންސް ޓު ދެމް އެލްސް ވީ ކާންޓް ޓޭކް ދެޓް ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާޑާޑާޑާ...\nމާޗް 7, 2018 11:09\n* މިހާރު މިފެންނަ އެސްޓީއޯ ގެ ޙަޤީޤީ މޭސްތިރިއަކީ، ރައީސް ޔާމީން އޭ މިދަންނަވަނީ އެސްޓީއޯގެ އެހާރާއިމިހާރު އަމިއްލައަށް ތަޖުރިބާކުރަމުންދާ މީހެއްގެ ހައިސިއްޔަތުން.\n* ރައީސް ޔާމީން ބޭނުންފުޅުވާ ސްޕީޑުގައި މަސައްކަތްކުރެވޭ ޓީމެއް އޮންނަނަމަ މިއަށްވުރެވެސް ކުރީގަ އެސްޓީއޯ އޮތީސް .\nޙަގީގަތަކީ އެސްޓީއޯގެ ބޮޑު ޓޭންކަރު\nސާބަހެ ރައިސް! ބާރަށް ކުރިއަށް ވަޑައިގެން އަފިހުންބަހަމުން ވެރިކަންހިމާޔަތް ކުރަން ފާތުމަވެސް ވިއްކާލާ. ތި ރައިސް ތީ ދިވެހިންގެ ލޭބޯ ސޫއްޕެއް


Alifaan farubadha govaa 25 meehun maruve Guatemala Airport bandhukohffi - vNews.mv\nއަލިފާން ފަރުބަދަ ގޮވުމުން ގުއަޓަމާލާ އެއާޕޯޓު ބަންދުކޮށްފި\nމަރްޔަމް ޝަނީޒާ 04 June 2018, 11:36\nގުއަޓަމާލާގައި އަލިފާން ފަރުބަދައެއް ގޮވާ 25 މީހުން މަރުވެ އެގައުމުގެ މައި އެއާޕޯޓު ބަންދު ކޮށްފި އެވެ.\nމި އަލިފާން ފަރުބަދަ ގޮވާފައިވަނީ އާދިއްތަ ދުވަހުއެވެ. ފުއޭގޯގެ ނަންދީފައިވާ މި ފަރުބަދަ ގޮވުމުގެ ސަބަބުން ގުއަޓަމާލާގެ މައި އެއާޕޯޓު ހުންނަ ސަރަހައްދުގެ ހައިވޭތަކާއި މަގުތަކަށް ގާތަކާއި އަޅިތައް ބުރައިގެން ގޮސް ގެއްލުންތައް ލިބިފައިވާތީ ގުއަޓަމާލާ ސިޓީސް އިންޓަނޭޝަނަލް އެއާޕޯޓު ވަނީ ބަންދުކޮށްފައެވެ.\nވެރިރަށް ގުއަޓަމާލާގެ ސިޓީއާ 40 ކިލޯ މީޓަރު ހުޅަނގު ދެކުނުގައި އޮންނަ ފުއޭގޯ އަލިފާން ފަރުބަދައިން ގަލާއި އަޅި އާއި ދުން ބޭރުވާތާ ދުވަސްކޮޅެއްވެއްޖެ އެވެ. މި އަލިފާން ފަރުބަދަ ގޮވުމުގެ ސަބަބުން ބުރައިގެން ދިޔަ ހޫނު މަޑުތަކެއްގެ ސަބަބުން މީހުން މަރުވެފައިވާއިރު އޭގެ ތެރޭގައި ކުޑަކުދިންވެސް ހިމެނޭ ކަމަށް ގުއަޓަމަލާގެ ޑިޒާސްޓާ އެޖެންސީން ބުނެއެވެ.\nގުއަޓަމާލާގެ ދެކުނުގައިވާ މި ފަރުބަދަ އަކީ 12،346 ފޫޓޫގެ އުސް ފަރުބަދައެކެވެ. ފަރުބަދައިގެ އަޅިތަކުން މަގުތަކާއި ކާރުތަކަށް ބުރާފައިވާއިރު އެ ސަރަހައްދުގައިވާ ގަސްތައްވެސް ވަނީ އަޅިކުލައަށް ބަދަލުވެފައެވެ.\nއެ ސަރަހައްދުގެ ސަލާމަތީ ކަންކަން އެހާ ރަނގަޅު ނޫން ކަމަށް އިދާރާތަކުން ބުނެފައިވާތީ ގެއްލިފައިވާ މީހުންނާއި މަރުވި މީހުން ހޯދުމުގައި ހަރަކާތްތެރިވާ އޮފިޝަލުން ވަނީ ވަގުތީ ގޮތުން މަސައްކަތް ހުއްޓާލާފައެވެ.\nނޭޝަނަލް ކޯޑިނޭޝަން ފޯ ޑިޒާސްޓާ ރިޑަކްޝަން ގެ ވެރިޔާ ސާޖިއޯ ކަބާނާސް ވިދާޅުވީ އަލިފާން ފަރުބަދަ ގޮވުމުގެ ސަބަބުން 20 މީހުން ޒަހަމްވެފައިވާ ކަމަށާއި، 1.7 މިލިއަނަށްވުރެ ގިނަ މީހުންނަށް އަސަރުކޮށްފައިވާ ކަމަށެވެ.\nގުއަޓަމާލާގެ ރައީސް ޖިމީ މޯރާލެސް ވަނީ އަލިފާން ފަރުބަދަ ގޮވުމުގެ ސަބަބުން އެންމެ ބޮޑަށް ގެއްލުން ލިބުނު ސަރަހައްދުތަކުގައި ރެޑް އެލާޓް އިއުލާނު ކޮށްފައެވެ. އަދި މުޅި ގުއަޓާމަލާގައި އޮރެންޖް އެލާޓް ނެރުއްވާފައެވެ.\nގުއަޓަމާލާގެ ރައީސް ވިދާޅުވީ ކުއްލި ނުރައްކަލުގެ ހާލަތު އިއުލާނުކުރުމަށް ގާނޫނު ހަދާ މަޖިލީހުގައި އެދުމަށް އޭނާގެ ސަރުކާރުން ވިސްނަވަމުންދާކަމަށެވެ. އަދި މި ދަނޑިވަޅުގައި ހުރިހާ ރައްޔިތުންވެސް ކެތްތެރިކަން އިސް ކުރެއްވުމަށް ގޮވާލެއްވިއެވެ.\nއަލިފާން ފަރުބަދަ ގޮވުމުގެ ސަބަބުން ގެއްލުންވީ ސަރަހައްދުތަކުން 3،000 މީހުން ރައްކާތެރި ހިސާބުތަކަށް ގެންގޮސްފައިވާ ކަމަށާއި، މަރުވި މީހުންގެ ތެރޭގައި އާންމުން ސަލާމަތް ކުރުމުގައި ހަރަކާތްތެރިވި އޮފިޝަލެއް ހިމެނޭ ކަމަށް އޮފިޝަލުން ވިދާޅުވިއެވެ. ގެއްލުނު މީހުންގެ އަދަދު ސާފު ނުވާ ކަމަށްވެސް އޮފިޝަލުން ވިދާޅުވިއެވެ.\nމަގުތަކަށް އެޅިފައިވާ އަޅިތަކާއި ގާތަން ސާފުކޮށް ގެއްލުން ލިބިފައިވާ އެއާޕޯޓުގެ ސަރަހައްދުތައްވެސް ސާފު ކުރުމަށްފަހު އަލުން އޮފަރޭޝަންތައް ފެށުމަށް އޮފިޝަލުން މަސައްކަތް ކުރަމުން އަންނަ ކަމަށްވެސް އޮފިޝަލުން ވިދާޅުވިއެވެ.


ނިޔަފަތި ކެއުމަކީ ފަސޭހައިން ވައިރަސް ފެތުރޭނެ ކަމެއް! – Dhen.mv\nނިޔަފަތި ކެއުމަކީ ފަސޭހައިން ވައިރަސް ފެތުރޭނެ ކަމެއް!\nވޭތުވެދިޔަ އެއް މަސް ދުވަހުން ފެށިގެން މުޅި ދުނިޔެ އެލާޓްގައި ތިބީ ޗައިނާގެ ވުހާން ސިޓީއިން ފުރަތަމަ ފެނުނު ނުރައްކާތެރި ވައިރަސް ކަމަށްވާ ކޮވިޑް 19 ގެ ސަބަބުންނެވެ. މި ބަލި ފުރަތަމަ ފެނުނު ޗައިނާއިން ވެސް ވަނީ މިއަދާއި ހަމައަށް އެތައް ހާސް މީހުންނެއް މަރުވެފައެވެ. ލައްކައަކަށް ވުރެ ގިނަ މީހުންނަށް ވަނީ މިބަލި ޖެހިފައެވެ. ދުނިޔޭގެ އެކި ކަންކޮޅުތަކުގައި ހަލުވި ކަމާއިއެކު ކޮވިޑް 19 ފެތުރެމުން ދާއިރު، ފަރުދީ ގޮތުން ބަލިން ރައްކާތެރިވުމަށް އެޅެން ހުރި ފިޔަވަޅުތައް އެޅުމަކީ ހަގީގަތުގައި ވަރަށް މުހިންމު ކަމެކެވެ.\nއެލާޖީ އަދި އިންފެކްޝަން ބަލިތަކުގެ ތަޖްރިބާކާރެއް ކަމަށްވާ ޕުރުވީ ޕާރަހް ބުނެފައިވާ ގޮތުގައި ގައިން ގައިން އަރާ ގިނަ ވައިރަސްތައް އެންމެ ފަސޭހައިން ޖެހޭ އެއް ގޮތަކީ އަތުގެ އިނގިލިތައް ނުވަތަ އިނގިލިތަކުގެ ނިޔަފަތިތައް އަނގަޔަށް ލުމުންނެވެ. ނިޔަފަތި ގަނޑާއި ހަންގަނޑު ދޭތެރޭގައި ޖަރާސީމް ވަރަށް ބޮޑަށް އެކުލެވޭނެއެވެ. ސެނިޓައިޒަރ ނުވަތަ ސައިބޯނި ލައިގެން އަތްނުދޮވެ ނިޔަފަތި އަނގަޔަށް ލުމަކީ ވަރަަށް ފަސޭހައިން ބަލިތައް ޖެހޭނެ ގޮތެކެވެ.\nކޮރޯނާ ވައިރަސް ނުވަތަ ކޮވިޑް 19 އިން ރައްކާތެރިވެ ތިބުމަށް ސާފުތާހިރުކަމަށް ސަމާލުކަން ދިނުމަށް ސިއްހީ ތަޖްރިބާކާރުން އެހާ ވަރަށް އިލްތިމާސް ކުރަމުންދާ މި ދަނޑިވަޅުގައި ނިޔަފަތި ކެއުން ނުވަތަ އަނގަޔަށް އިނގިލި ލުން ފަދަ ކަންކަމުން ދުރުވުމަކީ ވަރަށް މުހިންމު ކަމެކެވެ. ބައެއް މީހުން ނިޔަފަތި ކެއުން ފަދަ ކަންކަން ކުރަނީ އެކަމުގެ ސަބަބުން ސިއްހަތަށް ކުރާ ގެއްލުމާއި ހުށަހެޅިގެންދާ ނުރައްކާތެރިކަން ނޭނގޭތީއެވެ.\nއާއްމުކޮށްވެސް ނިޔަފަތި ކެއުން ފަދަ ކަންކަން ކުރުމަށް އާދަވެފައިވާ މީހެއް ނަމަ، އެކަމުން ދުރުވުމަށް މަސައްކަތް ކުރަން ވާނެއެވެ. އެގޮތުން، ޗުއިންގަމް ކައިގެން ނުވަތަ އަތަށް އަންގިއެއް ލައްވައިގެން އެކަން ކުރުމުން ދުރުވުމަށް މަސައްކަތް ކުރަން ޖެހޭނެއެވެ. އެކި ކަހަލަ ނުރައްކާތެރި ރޯގާ އާއި އަދި ހުމާއި ވައިރަސް ފެތުރެމުންދާ މި ދަނޑިވަޅުގައި ކޮންމެ މީހަކުވެސް އެމީހެއްގެ ފަރުދީ ޒިންމާ އަދާކޮށް ސާފުތާހިރުކަމަށް ސަމާލުކަންދީ، ސާފުކޮށް އުޅުމަކީ ވަރަށް މުހިންމު ކަމެކެވެ.\nދިވެހި ރާއްޖެއިން ވެސް މިވަނީ ކޮރޯނާ ވައިރަހަށް ޕޮޒިޓިވް ދެ ބިދޭސީން ފެނިފައެވެ. ރާއްޖެއަށްވެސް މިހާރު މި ބަލި އައިސްފައިވާއިރު، ހުރިހާ ރައްޔިތުން ވެސް ރައްކާތެރިވެގެން ތިބުމަކީ ވަރަަށް މުހިންމު ކަމެކެވެ. އެގޮތުން ސާފުތާހިރު ކަމަށް ސަމާލުކަންދީ، ނިޔަަފަތި ކެއުން ފަދަ ހަޑި އާދަތަކާއި ދުރުވުމަކީ ވެސް ކޮންމެހެން ކުރަން ޖެހޭ ކަމެކެވެ.


SunOnline: IGMH ge ER vanee furaana ah nurakkaa vaa dharajaigai: PPM\nއައިޖީއެމްއެޗުގެ އީއާރު ވަނީ ފުރާނައަށް ނުރައްކާވާ ދަރަޖައިގައި: ޕީޕީއެމް\nމުހައްމަދު މުޒައްޔިން ނާޒިމް 15 May 2019, 00:19\nޕީޕީއެމް އޮފީސް: ރާއްޖޭގެ ސިއްހީ ދާއިރާއާ މެދު އެޕާޓީން ވަނީ ކަންބޮޑުވުން ފާޅުކޮށްފައި --- ސަން ފޮޓޯ/ އަޙުމަދު އަވްޝަން އިލްޔާސް\nރާއްޖޭގެ އެންމެ ބޮޑު ހޮސްޕިޓަލު، އައިޖީއެމްއެޗްގެ އެމެޖެންސީ ރޫމްގެ ހާލަތު ދަށްވެ، އާންމުންގެ ފުރާނައަށް ނުރައްކާވާ ދަރަޖައަށް ގޮސްފައިވާ ކަމަށް އިދިކޮޅު މައި ޕާޓީ، ޕީޕީއެމް އިން ބުނެފި އެވެ.\nޕީޕީއެމް އިން މިރޭ ވަނީ، ރައީސް އިބްރާހިމް މުހައްމަދު ސޯލިހްގެ ސަރުކާރުން ރާއްޖޭގެ ސިއްހީ ދާއިރާ އަށް އިހުމާލުވަމުންދާ ކަމަށް ބުނެ، އެކަމާ ގުޅިގެން ކަންބޮޑުވުން ފާޅުކޮށް ބަޔާނެއް ނެރެފަ އެވެ.\nޕީޕީއެމް އިން ނެރުނު ބަޔާނުގައި ބުނީ، އެތައްހާސް ރައްޔިތުންނެއް ކޮންމެ ދުވަހަކު ޚިދުމަތް ހޯދުމަށް ދާ، އައިޖީއެމްއެޗް ނުބެލެހެއްޓި ޚިދުމަތްތަކުގެ ފެންވަރު ދައްވަމުންދާތީ އެ ޕާޓީއިން ކަންބޮޑުވުން ފާޅުކުރާ ކަމަށެވެ. އެ ހޮސްޕިޓަލުގެ އީއާރުގެ ފެންވަރު ދަށްވެ، ރައްޔިތުންގެ ފުރާނައަށް ނުރައްކާވާ ދަރަޖަ އަށް އެހޮސްޕިޓަލު ގޮސްފައިވާ ކަމަށް ވެސް ބަޔާނުގައި ބުންޏެވެ.\n"އީއާރުގެ ބޭނުން އެންމެ ފުރިހަމަ ގޮތުގައި ނުކުރެވި ރައްޔިތުންގެ ފުރާނައަށް ނުރައްކާވާ ދަރަޖައަށް އެތަން ވެއްޓި ހާލުދެރަ ބަލި މީހުން ތިބޭ ސަރަހައްދުގެ އޭސީތައް ހަލާކުވެފަ ހުންނަތާ އެތައް މަސްތަކެއް ވޭތުވެގެން ދިޔަ އިރުވެސް މި ކަންކަމަށް ހައްލެއް ގެނެސްފައި ނުވާތީ،" އެ ޕާޓީން ކަންބޮޑުވާ ކަމަށް ބަޔާނުގައި ވަނީ ބުނެފައެވެ.\nއީއާރު އަކީ ގިނަ އަދަދެއްގެ ބަލި މީހުން ތިބޭ ތަނެއްކަން ފާހަގަކޮށް ޕީޕީއެމް އިން ބުނީ، އެ ތަނުގެ ހާލަތު ދަށްވެފައިވުމަކީ ހިތާމަހުރި ކަމެއްކަމަށެވެ. އެ ހޮސްޕިޓަލުގެ ހާލަތު ރަނގަޅު ކުރުމަށް އެޕާޓީން ވަނީ ސަރުކާރަށް ގޮވާލާފަ އެވެ.\n"ރައްޔިތުންނެއް ސިއްހީ ހިދުމަތް ހޯދުމަށް ދާ މައި ހޮސްޕިޓަލް ނުބެލެހެއްޓި ހާލަތު މިހާ ދަށުދަރަޖައަކަށް ވެއްޓިފައި ވުމަކީ ސަރުކާރުގެ ދޯހަޅިކަން ރަމުޒުކޮށްދޭ ކަމެއް،" ބަޔާނުގައި ބުންޏެވެ.\nޕީޕީއެމް އިން ބުނީ، ސިއްހީ ދާއިރާއަކީ ދިވެހި ރައްޔިތުންނަށް އެންމެ ފުރިހަމައަށް ހިދުމަތް ލިބެން ޖެހޭ ދާއިރާއަށްވެފައި، ރައްޔިތުންނަށް ލިބެންޖެހޭ ފުރިހަމަ ހިދުމަތް ނުލިބުމަކީ އެ ޕާޓީއިން ކަންބޮޑުވާ މައްސަލައެއް ކަމަށެވެ.\nޕީޕީއެމް އިން އިތުރަށް ބުނީ، އެޕާޓީގެ ރައީސް އަދި ކުރީގެ ރައީސް ޢަބްދުﷲ ޔާމީން އަބްދުލްޤައްޔޫމްގެ ވެރިކަމުގައި ސިއްހީ ދާއިރާއަށް ބޮޑެތި ކުރިއެރުންތަކެއް ގެނެސްދެއްވާފައިވާ ކަމަށެވެ. އެގޮތުން މިދިޔަ ސަރުކާރުގައި އައިޖީއެމްއަޗަށް އުމްރާނީ ގޮތުން ބޮޑެތި ބަދަލުތަކެއް ގެނެސްދެއްވާފައިވީ އިރު، ހޮސްޕިޓަލްގެ ހިންގުން މިހާރަށް ވުރެ ހަރުދަނާ ކުރުމަށް އެޕާޓީން ވަނީ ސަރުކާރަށް ގޮވާލާފައެވެ.\nޕީޕީއެމް އިން އައިޖީއެމްއެޗްގެ ހާލާތާމެދު ކަންބޮޑުވުން ފާޅުކޮށްފައިވާއިރު، އެ ހޮސްޕިޓަލުގެ އިމަޖެންސީ ރޫމުގެ ސެންޓްރަލް އެއާކޮންޑިޝަން ސިސްޓަމަށް މައްސަލައެއް ދިމާވެފައިވާ ކަމަށް އެ ހޮސްޕިޓަލުން ވަނީ މީގެ ކުރިން ބުނެފައެވެ. މިދިޔަ އެޕްރީލް މަހު އެ ހޮސްޕިޓަލުން ބުނި ގޮތުގައި، އެއާކޮންޑިޝަން ސިސްޓަމަށް ދިމާވެފައިވާ މައްސަލަ ހައްލު ކުރެވޭވަރުވާނީ މިމަހު ކުރީ ކޮޅު ކަމަށެވެ.


MDN ge report ge vaahaka nudhakkan MNU ge lecturer innah angaifi | Mihaaru\nއެމްޑީއެންގެ ރިޕޯޓުގެ ވާހަކަ ނުދައްކަން އެމްއެންޔޫގެ ލެކްޗަރާއިންނަށް އަންގައިފި\nއެމްޑީއެންގެ ރިޕޯޓާ ގުޅިގެން އިލްމުވެރިންތަކެއް އިއްޔެ ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: ހުސައިން ވަހީދު/މިހާރު\n15 އޮކްޓޯބަރ 2019 - 19:13\nއެ ޔުނިވާސިޓީގެ ޗާންސެލަރު ޑރ. ހަސަން ހަމީދު، މުވައްޒަފުންނަށް ފޮނުއްވި ސާކިއުލާއެއްގައި ވިދާޅުވީ، އެމްޑީއެންގެ ރިޕޯޓާ ގުޅިގެން ރައްޔިތުންގެ ތެރޭގައި ނުތަނަވަސްކަން އުފެދިފައިވާ ދަނޑިވަޅެއްގައި، މޯލްޑިވްސް ނޭޝަނަލް ޔުނިވާސިޓީ (އެމްއެންޔޫ) ގެ ބައެއް ލެކްޗަރާ އިން، ރައްޔިތުންގެ މެދުގައި ބައިބައިވުން އުފެދި މުޖުތަމައު ހަލަބޮލިވާ ގޮތަށް ސޯޝަލް މީޑިއާގައި ހިޔާލުފާޅު ކުރަމުންދާކަން ސަރުކާރަށް ފާހަގަކުރެވިފައިވާ ކަމަށެވެ.\nއަދި އެކަމުގެ ޝަކުވާ އާންމުންގެ ފަރާތުން ސަރުކާރަށް ލިބެމުންދާ ކަމަށް އެ ސާކިއުލާގައި ވެ އެވެ.\nއެމްއެންޔޫގައި މަސައްކަތްކުރާ ލެކްޗަރާއިންނަކީ ރާއްޖޭގެ އެތަކެއް ޒުވާނުންގެ ކުރިމަގު ބައްޓަން ކުރުމުގައި މުހިއްމު ދައުރެއް އަދާކުރާ ބަޔަކަށް ވާއިރު، އެ ބޭފުޅުންގެ ފަރާތުން އެފަދަ އަމަލުތައް ތަކުރާރުވާ ނަމަ އެކަމުގެ ނޭދެވޭ އަސަރު ކުރާނެކަން ޑރ. ހަސަން ވިދާޅުވެފައި ވެ އެވެ.\n"އެހެންކަމުން، މި މުއައްސަސާގައި މަސައްކަތް ކުރައްވާ އެއްވެސް ބޭފުޅަކު، މި މުޖުތަމައުގައި ބައިބައިވުން އުފައްދައި، އެއްބަޔަކު އަނެއް ބަޔަކާ މެދު ރުޅިވެރިކަން އުފެދޭނެ ފަދަ ވާހަކަތައް މީސްމީޑިޔާ އާއި އެނޫން ވެސް ވަސީލަތެއް މެދުވެރިކޮށް ފެތުރުން ހުއްޓުވުމަށްޓަކައި އަޅަންޖެހޭ އެންމެހައި ފިޔަވަޅުތައް އެޅުމަށް ސަރުކާރުން ޔުނިވާސިޓީގައި އެދިވަޑައިގެންފައި ވެ އެވެ،" ސާކިއުލާގައި ވެ އެވެ.\n"ވީމާ ދަންނަވަމެވެ. ޔުނިވާސިޓީގެ ހުރިހާ މުވައްޒަފުން ވެސް މުވައްޒަފުންގެ އަހުލާގީ ކޯޑްގައިވާ ހަމަތަކާއި ގާނޫނުތަކާ އެއްގޮތަށް އަމަލުތައް ބެހެއްޓެވުމަށް އަޅުގަނޑު އިލްތިމާސް ކުރަމެވެ."\nMDN uvaalan jehey: Illmuverin\nއިސްލާމްދީނާއި ރަސޫލާ އަށް ފުރައްސާރަކޮށް ރިޕޯޓު ލިޔުނު މައްސަލަ ސީރިއަސްކަމެއްގެ ގޮތުގައި ބަލާނެ ކަމަށް މި ސަރުކާރުގެ ކަމާ ގުޅޭ އިސްވެރިން ވިދާޅުވިޔަސް އެ ލިޔުނު އެއްވެސް މީހަކު ރާއްޖެ އަކު ނެތެވެ. މި ރިޕޯޓުގެ މައްސަލަ ބޮޑުވި އިރު، އެމްޑީއެންގައި އިސްކޮށް އުޅުއްވި ޝަހިންދާ އިސްމާއިލް ހުންނެވީ ޖަރުމަނުގަ އެވެ. އެ ޖަމިއްޔާގައި، މި ރިޕޯޓް ލިއުމުގައި ދެން އުޅުނު ބައެއް މީހުން ވެސް މިހާރު ރާއްޖޭގައި ނެތެވެ.\nދިވެހި ގައުމީ ޔުނިވަސިޓީ މޯލްޑިވިއަން ޑިމޮކްރެސީ ނެޓްވޯކް އިސްލާމް ދީން މުޙައްމަދު، ޞައްލަﷲ ޢަލައިހި ވަސައްލަމް\n158 ކޮމެންޓް, 347 ރިއެކްޝަންސް\nތިޔަ ބުނާ ރިޕޯޓެއް ލިޔުނު ބައެއްގެ މަޤްޞަދު ކިތަންމެހާވެސް ފުރިހަމައަށް ޙާޞިލުވެއްޖެ. އެއީ މަޝްހޫރުކަން ހޯދުން. މިހާރު މިރާއްޖޭގައި އެމީހުންނަށްވުރެ މަޝްހޫރުބަޔަކު ނެތް. ޖާހިލުކަމުން މަޝްހޫރުކަން ހޯދާ މީހުންވެސް އުޅޭކަން މިއެނގުނީ.\nރިޕޯޓު ލިޔުނު ބަޔަކަށް ކީރިތި ޤުރުއާނާއި ސުންނަތާއި އަރަބި ކަލްޗަރ ވަކި ކުރަން ނޭގޭނެ. އެމީހުންނަކީ ބޭރުގަ ބޮޑުވި ދީނީ ހޭލުންތެރިކަމެއް ނެތް ބަޔެއް. މިބުނަނީ އެމީހުން ލިޔުނު އެއްޗެއް ލިޔުނީ އެގި ތިބެ ފުރައްސާރަ ކުރަން ނޫނެކޭއެއްވެސް ނޫން. އެމީހުން ދީނަށް ޖާހިލު ވާނެ މިންވަރު ބުނެލީ. ދީނީ ކަންފުޅެއް ނޭގޭ ބަޔަކު ސައިންސޭ ކިޔައިގެން ފަތަރާސީ އަނގަ ފުޅާކުރާއިރު އެމީހުންނަކީ އެއްވެސް ޕްރޮފެޝަނަލް ކޮލިޓީއެއް ނެތް ބަޔެއްކަންވެސް މިރިޕޯޓު ހެކިދޭ\nމުސާރަ ނަގައިގެން ކިޔަވައިދޭން ހަމަޖެހިފައިވާ ފިލާވަޅުގެ ބަދަލުގައި ބޭކާރު ވާހަކަދައްކާ މުސާރަނަގާ މީހުންގެ މުސާރަ އެމީހުންގެ އަނބިދަރިންނަށް ކާންދިނުން ޙަރާމްވާނެ.\nމިސާލަކަށް ބޭރު ގައުމަކުން މެރިޓައިމް ސުޓަޑީޒް ހަދައިގެން އައިސް ޕޯޑިއަމް ތަކުގައި ދީނީ ވައުޒު ބުނުންކަހަލަ ކަންތައް.\nއަޅުގަނޑު މެންނަކީ މުސްލިމުން. ދީން ދިފާއު ކޮށް ވާހަކަ ދައްކާނަން. އަދި ދީނަށް ފުރައްސާރަ ކުރާ މީހުނާ ދެކޮޅަށް ވެސް ވާހަކަ ދައްކާނަން. ދުނިޔެ ހިންގާހާ ދުވަހަކު މިކަން އޮންނާނީ މިހެން. އެއްބައެއްގެ އަނގަ ބަންދުކުރާއިރު އެއައްވުރެ ގިނަ މީހުން މި ޖިހާދަށް ނިކުންނާނެ. މިއީ މި ނިކަމެތި އިންސާނުން ގެ ރޭވުމެއްނޫން. އެންމެ ގަދަ ފަދަ ކީރިތިވަންތަ ﷲ ގެ ރޭއްވެވުން. ބައްޔެއް ނުކުރެވޭނެ.\nދީނީފޮތެއް ކިޔާލިޔަސް ތިމާގެ ސިކުނޑި ގެންގުޅެންޖެހޭ ހިސާބު ނޭނގޭންޏާ އެއީ އިލްމުވެރިއެއް ނޫން. ތި އެންޑީއެން އެއް މީހުނަށް އެނގުނީވެސް ތިބަޔަކު އެރިޕޯޓެއް ޕްރޮމޯޓް ކުރިފަހުން. އ\nދާބެގެ ކޮމެންޓުން ދޭހަވީ ދާބެގެއަކީ އަދިވެސް ދުނިޔެއަށް ލޯހުޅުވިފައި ނުވާ މީހެއްކަން.\nހިޔާލު ފާޅު ކުރުމުގެ މިނިވަންކަން މި ސަރުކާރުން ހިފަހައްޓައިފި. ދެން މިދިޔަ ސަރުކާރުގަ ހިޔާލުފާޅު ކުރުމުގެ މިނިވަންކަން ހިފެހެއްޓީއޭ ކިޔާފަ އަނގަމަތީގަ ޓޭޕް އަޅައިގެން މުޒާހަރާ ކުރިހަނދާން އެބަހުރިތަ.\nހިތުގެ އަޑިން ޝުކުރިއްޔާ ހަސަން ހަމީދަށް. ސަރކިޔުލާއަކުން ދެންނެވުމުން އިގޭ ތިޔަކަން ކުރީ ޕްރެޝަރުންކަން\nހަސަނަކީ އެފަހަރަކު ހިތައްއެރި ގޮތަކައް ކަންތައްކުރާމީހެއް. ހަސަނު ސާރކިއުލާ ފޮނުވަނީ މީހަކުބުނެގެން ކަމަކައް ގަބޫލެއް ނުކުރެވޭ. އަދިކިރިޔާ އަސްލު ސޫރަތި ފެންނަން ފެށީ.\nހަސަން އަކީ އަޅުގަޑުގެ ޓީޗަރެއް މަޖީދިއްޔާގައި އެބޭފުޅާއާއި މިހާރު މިއުޅޭ ޕީއެޗްޑީ ތަކާ ގާތްވެސްނުވާނެ އެއީ ޕްރޮފޮޝަނަލް މީހުންނާއި ގުޅޭ މޮޅު މީހެއް ޖޭވެގެން ވާހަކަދެއްކީމާ ޤަބޫލުކުރާނީ ހަޤީޤަތް ނޭންގޭމީހުން\nމިހާރު ޔުނިވަރސިޓިގެ ޗަންސެލަރތޯ މުވައްޒަފުންނަށް އެއްޗެހި އަންގާ ޔުނިވަރސިޓީ ހިންގުމުގެ ކަންތައްކުރަނީ. ސިޔާސީ މަސައްކަތްނުކުރާންތިބޭ ބޭފުޅުންވެސް ހާދަސިޔާސީ އޭމިހާރުދޯ؟ މީހަމަ ޤައުމަށް ހެޔޮއެދިގެން އަންގާ އެއްގުންބާ؟\nދީނީ އިލްމުވެރިންނަކީ ޤައުމުފަސާދަކުރާބައެއް\nމި ޖަމިއްޔާ އަހަރެމެން ރައްޔިތުން ނިކުމެ އުވާލަން ވީ


ޢަދާލަތު ޕާޓީގެ ރައީސް ފަޟީލަތުއްޝައިޚް ޢިމްރާން ޢަބްދުﷲގެ ސިއްޙީ ޙާލަތާ ގުޅޭ – Adhaalath Party\nޢަދާލަތު ޕާޓީގެ ރައީސް ފަޟީލަތުއްޝައިޚް ޢިމްރާން ޢަބްދުﷲ ޖަލުގައި ބަންދުކުރެވިފައިވާ ޙާލަތުގެ ސަބަބުން ވަރަށް ގިނަ ސިއްޙީ މައްސަލަތަކާ އެމަނިކުފާނު ދަނީ ކުރިމަތިލައްވަމުންނެވެ. ފަޟީލަތުއްޝައިޚް ޢިމްރާން ޢަބްދުﷲ އަކީ ހަކުރު ބައްޔާއި ލޭގެ ޕްރެޝަރ މައްޗަށް ދިއުމުގެ ސަބަބުން ދާއިމީ ގޮތެއްގައި ބޭސް ބޭނުންކުރައްވާ ބޭފުޅެކެވެ. ބަންދުކުރެވުނުފަހުން ކުރެވުނު ޓެސްޓްތަކުގެ ނަތީޖާ ދައްކާގޮތުން ލޭގެ ޕްރެޝަރާ ޔޫރިކް އެސިޑާ އަދި ކޮލޮސްޓްރޯލް ވަނީ ހުންނަންވާވަރަށްވުރެ މަތިވެފައެވެ. އަދި ހަރުތަނެއްގައި ނިދަންޖެހުމުގެ ސަބަބުން މައިބަދައިގެ މައްސަލަތަކެއް ކުރިމަތިވެ ސިއްޙީ ޙާލަތު އިންތިހާއަށް ދަނީ ގޯސްވަމުންނެވެ. މިމަޢުލޫމާތުތައް ވަނީ ފަޟީލަތުއްޝައިޚް ޢިމްރާން ޢަބްދުﷲ ގެ ޢާއިލާގެ ފަރާތުން އެމަނިކުފާނުގެ އަނބިކަނބަލުން ހޯމް މިނިސްޓްރީއާއި ހިއުމަން ރައިޓްސް ކޮމިޝަނާ ޙިއްސާކޮށްފައެވެ.\nޢަދާލަތު ޕާޓީން ދެކޭގޮތުގައި ފަޟީލަތުއްޝައިޚް ޢިމްރާން ޢަބްދުﷲ އާމެދު ޢަމަލުކުރެވެމުންދަނީ ޤާނޫނުއަސާސީގައި ކޮންމެ ރައްޔިތަކަށްމެ ކަށަވަރުކޮށްދީފައިވާ އަސާސީ ޙައްޤުތަކުގެ ތެރެއިން ޤާނޫނު އަސާސީގެ 21 ވަނަ މާއްދާއިން ކަށަވަރުކޮށްދޭ ނަފްސު ރައްކާތެރިކުރުމުގެ ޙާއްޤާއި 54 ވަނަ މާއްދާއިން ކަށަވަރުކޮށްދޭ ލާއިންސާނީ އަދަބު ނުދިނުމުގެ ޙައްޤާއި 57 ވަނަ މާއްދާއިން ކަށަވަރުކޮށްދޭ ބަންދުކުރެވިފައިވާ މީހުންނާ އިޙްތިރާމާއެކު މުޢާމަލާތުކުރުމުގެ ޙައްޤާ ޚިލާފަށެވެ. އަދި މިމައްސަލާގައި ޤާނޫނުއަސާސީގެ 16 ވަނަ މާއްދާއާއި 18 ވަނަ މާއްދާއިން ދައުލަތުގެ މައްޗަށް ލާޒިމުކޮށްފައިވާ ވާޖިބުތަކަށް އިހުމާލުވެފައިވާކަން ވެސް ފާހަގަކުރަމެވެ. ފަޟީލަތުއްޝައިޚް ޢިމްރާން ޢަބްދުﷲގެ މައްޗަށް މި ބަރަކާތްތެރި ރަމްޟާންމަހު ހިންގަމުން ގެންދާ ޣައިރު ޤާނޫނީ އަނިޔާވެރި އަދި ލާއިންސާނީ ޢަމަލުތަކަކީ ޝަރީޢަތުގެ މަޖިލީހަށް ސާބިތުކޮށްދީފައިވާ ކުށަކާއި މަތިކުރުމެއްވެސް ނެތި އެމަނިކުފާނު ނަފްސާނީ ގޮތުންނާއި ޖިސްމާނީ ގޮތުން ބަލިކަށިކޮށްލުމަށްޓަކައި ރާވައިގެން ހިންގަމުންގެންދާ ލަދުވެތިކަންބޮޑު ޖަރީމާތަކެކެވެ.\nފަޟީލަތުއްޝައިޚް ޢިމްރާން ޢަބްދުﷲ ބަންދުކޮށްފައިވަނީ ޝަރީޢަތްހިންގުމަށްޓަކައި ކަމަށްވީހިނދު، އެ ޝަރީޢަތް ހިންގާ ކޯޓުވަނީ ރިސެސްގައެވެ. އަދި ކުޑަމިނުން އެމައްސަލަ ބައްލަވާނެ ޤާޟީއަކުވެސް ނުވަތަ އެމައްސަލަ ބައްލަވާނެ ބެންޗެއްވެސް ކަނޑައެޅިފައެއް ނުވެއެވެ. މީގެ އިތުރުން ދިވެހިރާއްޖޭގެ ހައިކޯޓުގެ ނަމްބަރު 2015/HC-A/203 ޤަޟިއްޔާގައި ފަޟީލަތުއްޝައިޚް ޢިމްރާން ޢަބްދުﷲ ގެ ސިއްޙީ ޙާލަތުގެ މައްޗަށް ރިޢާޔަތްކުރައްވާ އެމަނިކުފާނު ގޭބަންދަށް ބަދަލުކުރުމަށް ވަނީ ނިންމަވާފައެވެ. މިނިންމެވުމުގެ އަސާސުތައް އެހިނދަށްވުރެވެސް ބޮޑަށް މިހާރު ދެމިއޮތްކަން މި ޕާޓީއިން ފާހަގަކުރަމެވެ.\nފަޟީލަތުއްޝައިޚް ޢިމްރާން ޢަބްދުﷲ ހިފާހައްޔަރުކޮށް ބަންދުކޮށްފައިވަނީ ޝަރީޢަތަށް ޙާޒިރުވުމަށް އެންގުމަކާނުލައެވެ. އަދި ޝަރީޢަތަށް ފިލާފާނެކަމަށް ތުހުމަތުކުރެވިގެންނެއްވެސް ނޫނެވެ. އަދި މެއި މަހުގެ އެއްވަނަ ދުވަހުވިޔަސް އަދި އެހެންދުވަހަކު ވިޔަސް ހިނގާފައިވާ ޤާނޫނާ ޚިލާފު އެއްވެސް ޢަމަލަކަށް އެމަނިކުފާނު މަގިފަހިކޮށް ހިތްވަރު ދީފައިނުވެއެވެ. އަދި ޓެރެރިޒަމްގެ އެއްވެސް ޢަމަލަކަށް އެއްވެސް އިރެއްގައި ހިތްވަރުދީފައި ނުވެއެވެ. އެމަނިކުފާނު ހަމައެކަނި ކުރެއްވި ކަމަކީ ޤާނޫނު އަސާސީއިން ކޮންމެ ދިވެހި ރައްޔިތަކަށް ލިބިދޭ ޚިޔާލުފާޅު ކުރުމުގެ ޙައްޤުގެ ބޭނުން ހިއްޕެވުމެވެ. ވީމާ ފަޟީލަތުއްޝައިޚް ޢިމްރާން ޢަބްދުﷲ ހުރަގޭގައި ބަހައްޓަންޖެހޭ އެއްވެސް ޝަރުޢީ އަދި ޤާނޫނީ ހަމައެއް އޮތްކަމަށް ޢަދާލަތު ޕާޓީއިން ނުދެކެމެވެ. އަދި އެމަނިކުފާނު މިނިވަންކުރުމަށް ކަމާބެހޭ އެންމެހާ މުއައްސަސާތަކަށް ގޮވާލަމެވެ.


Neyngi ves heart attack jehey! – Iru\n15 ޖަނަވަރީ 2021\nރުބީނާއަކީ އަހަރެންގެ އެކުވެރިއެއް ނޫން: ޖޭސްމިން\nމޫނުގައި ނަގާ މުލިހި ފިލުވަން ޝްރައްދާ މި ބޭނުންކުރަނީ މޮޅު ފަރުވާއެއް!\nމީ މި އަހަރުގެ އެންމެ ހިނގާނެ5ޑައިޓް!\nޕްރިޔަންކާ ދަރިޔަކު ހޯދަނީ ކޮން އިރަކުންތޯ އެހުމުން އަނގަ ބަންދުކޮށްލައިފި\nޝަމީތާ އާއި ޝިލްޕާ ނަޝާ މި ވީޑިއޯ ބެލިންތަ؟\nޝަނާޔާ އާއި ޖާންވީގެ ވާދަވެރި ނެށުން!\nމި ފަހަރު ސޯޝަލް މީޑިއާ ކައްކުވާލީ އާދަޔާ ހިލާފު ޕާސްތާއެއް!\nނޭނގި ވެސް ހާޓް އެޓޭކް ޖެހޭ!\nޝާޝާ·9ޖުލައި 2020\nކޮންމެ ހާޓް އެޓޭކަކީ މީހާ އެޑްމިޓްކޮށް ފަރުވާ ދޭންޖެހޭ ވަރުގެ އެޓޭކެއް ނޫނެވެ. މެޔަށް އަރާ އާދައިގެ ތަދެއް ނުވަތަ ނޭވާ ކުރުވުމާއި މީހާ ފިނިވެ ދާހިއްލުމަކީ ވެސް ހާޓް އެޓޭކެއް ޖެހިއްޖެ ކަމުގެ އަލާމާތެއް ކަމަށް ވެދާނެ ކަމަށް އެމެރިކާގައި ކުރި ދިރާސާއެއްގައި ވަނީ ބުނެފަ އެވެ. އެއީ ސައިލެންޓް ހާޓް އެޓޭކެވެ.\nދިރާސާގައި އިސްކޮށް ހުންނެވި، ވޭކް ފޮރެސްޓް ބަޕްޓިސްޓް މެޑިކަލް ސެންޓަރުގެ ޑރ. ޒޫ މިންގް ޒަންގް އޭނާގެ ދިރާސާ ރިޕޯޓްގައި ވިދާޅުވެފައި ވަނީ “ސައިލެންޓް ހާޓް އެޓޭކް” ޖެހޭ ގިނަ މީހުން އެކަމާ ގުޅިގެން އެއްވެސް ފަރުވާއެއް ނުހޯދާ ކަމަށެވެ. އެއީ ކަމެއް ވީކަން ވެސް ގިނަފަހަރު ނޭނގޭތީ ކަމަށް އޭނާ ވިދާޅުވެފައިވެ އެވެ.\nނޭނގި ވެސް ހާޓް އެޓޭކް ޖެހިފައި ހުންނަކަން އެމެރިކާގެ ކާޑިއޮލޮޖިސްޓުންގެ ބެލުންތަކުން އެނގިފައި ވާއިރު އެ ބޭފުޅުންނަށް އެހެން ކަމެއް ވެސް ފާހަގަވެފައިވެ އެވެ. އެއީ މީގެ ސައިލެންޓް ހާޓް އެޓޭކް ގިނައިން ޖެހެނީ ފިރިހެނުންނަށް ކަމެވެ. އެކަމަކު މިފަދަ ހާޓް އެޓޭކްތަކުގައި ގިނައިން މަރުވަނީ އަންހެނުންކަން ވަނީ އެނގިފަ އެވެ. ދިރާސާކުރުމަށް، މެދުއުމުރުގެ 9500 މީހެއްގެ މައުލޫމާތު ވަނީ ވަރަށް ދިގު މުއްދަތަކަށް އެއްކޮށް، ބަލައިފަ އެވެ.\nދިރާސާއިން ދައްކާފައި ވަނީ ހާޓް އެޓޭކެއް ނުޖެހޭ އަންހެނުންނަށް ވުރެ ސައިލެންޓް ހާޓް އެޓޭކް ޖެހޭ އަންހެނުން އަވަހަށް މަރުވުމުގެ ފުރުސަތު 58 ޕަސެންޓް ބޮޑު ކަމަށެވެ. އެކަމަކު ފިރިހެނުންގެ މެދުގައި މި ނިސްބަތަކީ 23 ޕަސެންޓެވެ.\nމިއަދު ކޮވިޑަށް ޕޮޒިޓިވްވީ 50 މީހުން\n“ހާޓް އެޓޭކް ޖެހޭކަން ވެސް ނޭނގުމުގައި ވަރަށް ގިނަ ސަބަބުތައް ހުރެދާނެ،” ޒަންގް ވިދާޅުވެފައިވެ އެވެ.\nތަޖުރިބާކާރުން ވިދާޅުވެފައި ވަނީ މެޔަށް ތަދެއް އެރުން ނުވަތަ ނޭވާލާން ދަތިވެ ދާހިއްލުން ފަދަ ކަމެއް މެދުވެރިވެއްޖެ ނަމަ އެއީ އާދައިގެ ކަމެއްގެ ގޮތުގައި ނުބަލާ އަވަހަށް ޑޮކްޓަރަށް ދެއްކުން ވަރަށް މުހިންމު ކަމަށެވެ. މިފަދަ އެއްވެސް އަލާމާތެއް އާދައިގެ ކަމެއްގެ ގޮތުގައި ބަލައިގެން ނުވާނެ ކަމަށާއި ހިތުގެ މައްސަލައެއް ނަމަ އަވަހަށް ފަރުވާ ދޭން ފަށައި ރަނގަޅު ނަތީޖާއެއް ނެރެވޭނީ އަވަހަށް ޑޮކްޓަރަށް ދެއްކުމުންކަން ވަނީ ފާހަގަކޮށްފަ އެވެ.


Aniyaa kuri fuluhun demote kurumun massala isthiunaaf committee ah | Mihaaru\nފުލުހުންތަކެއް މުޒާހަރާއެއް ކޮންޓްރޯލްކުރަނީ: އަނިޔާ ކުރި ފުލުހުންގެ މައްސަލަ އަދި ނުނިމޭ\n15 ސެޕްޓެމްބަރ 2019 - 21:45 39 comments\nމަސްތުވާތަކެއްޗާ ދެކޮޅަށް ފުލުހުން މިދިޔަ ޖުލައި މަހު ހިންގި އޮޕަރޭޝަނެއްގައި މީހަކަށް އަނިޔާކުރި މައްސަލައިގައި ހަތް ފުލުހަކު ސަސްޕެންޑް ކުރި އެވެ. އެ މީހުން ސަސްޕެންޑް ކުރި މުއްދަތު މިހާރު ހަމަވެފައި ވިޔަސް އެ މީހުން ވަޒީފާއަށް އަދި ނުނެރެ އެވެ.\nBidheysee akah aniyaakuri fuluhunge massala duty prosecution ah\nފުލުހުންގެ ޕްރޮފެޝަނަލް ސްޓޭންޑަޑްސް ކޮމާންޑުން އެ މައްސަލަ ތަހުގީގު ކުރުމަށް ފަހު، މައްސަލައިގައި ގޮތެއް ނިންމުމަށް ހުށަހެޅީ ޑިސިޕްލިނަރީ ބޯޑަށެވެ. އެތަނުން ވަނީ އެ ފުލުހުން ޑީމޯޓުކޮށް، ޑިޕާޓްމެންޓު ބަދަލުކޮށް އަދި އަހުލާގީ ކުލަ އާއި މެޑަލް އަތުލުމަށް ނިންމާފަ އެވެ.\nނަމަވެސް ބޯޑުގެ އެ ނިންމުން ބަދަލު ކުރުމަށް މިދިޔަ ބުދަ ދުވަހު ކޮމިޝަނަރު ހަމީދު ވަނީ އިސްތިއުނާފް ކޮމެޓީއަށް ހުށަހަޅުއްވާފަ އެވެ.\nފުލުސް އޮފީހުން ބުނިގޮތުގައި "ޑިސިޕްލިނަރީ އަދި އިދާރީ ކުށްތަކަށް އަދަބު ކަނޑައަޅާ ގަވައިދު"ގެ ދަށުން ކޮމިޝަނަރަށް ލިބިވަޑައިގަންނަވާ ބާރުގެ ދަށުން އެ މައްސަލަ އިސްތިއުނާފަށް ހުށަހެޅުއްވީ މައްސަލަ އިތުރަށް ބަލައި މުރާޖައާ ކުރުމުގެ ގޮތުންނެވެ.\nޖުލައި މަހުގެ ކުރީކޮޅު މ. އުޖާލާގެ ބަލައި ފާސް ކުރުމުގެ ތެރޭގައި ފުލުހުންތަކެއް ބިދޭސީއެއްގެ ގައިގައި ތަޅައި އަނިޔާކުރާ ވީޑިއޯއެއް ސޯޝަލް މީޑިއާގައި އާންމުވި އެވެ. އެ ވީޑިއޯއިން ފެންނަ ގޮތުގައި އެ ކަމުގައި ހައެއްކަ ފުލުހުން ބައިވެރިވި އެވެ. ނަމަވެސް އެ އޮޕަރޭޝަނުގައި ނުވަ ފުލުހުން އުޅުނެވެ. ފުލުހުން އެ ގެ އަށް ވަނީ މަސްތުވާތަކެތީގެ ވިޔަފާރިކުރާ ކަމުގެ މައުލޫމާތަކާ ގުޅިގެންނެވެ. މަސްތުވާތަކެތީގެ މައްސަލާގައި އެ ގެއިން 36 އަހަރުގެ ބަނގުލަދޭޝް ފިރިހެނަކު ހައްޔަރުކޮށްފައިވެ އެވެ. އަދި އެ ގޭގައި ދިރިއުޅޭ އުމުރުން 28 އަހަރުގެ ދިވެހި ފިރިހެނަކު ވަނީ އޭނާ ހުރި ކޮޓަރީގެ ކުޑަދޮރުން ބޭރަށް ފުންމާލައިގެން ފިލަން މަސައްކަތް ކުރަނިކޮށް ހައްޔަރުކޮށްފަ އެވެ.\nއިތުރު ލިޔުންތައް ޕޮލިސް ޕޮލިސް ކޮމިޝަނަރު ފުލުހުންގެ އަނިޔާ


Raajjeygai thibi Lanka ge baeh meehun gengosfi | Mihaaru\nބަންޑާރަނައިކަ އިންޓަނޭޝަނަލް އެއާޕޯޓުގެ އޭޕްރަންގައި ސްރީ ލަންކަން އެއާލައިންސްގެ ބޯޓުތަކެއް ޕާކްކޮށްފައި. --ފޮޓޯ:އޭއެފްޕީ\nރާއްޖޭގައި ތިބި ލަންކާގެ ބައެއް މީހުން ގެންގޮސްފި\n14 މެއި 2020 - 11:089comments\nރާއްޖޭގައި ހަލުއިކަމާއެކު ކޮވިޑް-19 ފެތުރެމުންދާތީ، ރާއްޖޭގައި ތިބި ސްރީ ލަންކާގެ ބައެއް މީހުން އަނބުރާ ގެންދަން ފަށައިފި އެވެ.\nލަންކާ މީހުން ގޮވައިގެން ސްރީ ލަންކަން އެއާލައިންގެ ފުރަތަމަ ބޯޓު ފުރީ މިއަދު ހެނދުނު އެވެ.\nއިއްޔެ ވަނީ ރާއްޖޭގައި ތިބި ޕާކިސްތާނާއި އިތުރު އެހެން ގައުމުތަކުގެ ބައެއް މީހުން، ލަންކާ އަށް ގެންގޮސްފަ އެވެ.\nލަންކާގެ ނޫސްތަކުން ރިޕޯޓުކޮށްފައިވާ ގޮތުގައި ރާއްޖޭގައި ތިބި 108 ބިދޭސީއަކު އިއްޔެ ވަނީ އެ ގައުމަށް ގެންގޮސްފަ އެވެ.\nލަންކާ މީހުންނަށް ހާއްސަކޮށްގެން މިއަދު ބޭއްވި ފްލައިޓުގައި ގެންދިޔައީ ކިތައް މީހުން ކަމެއް ސާފެއް ނުވެ އެވެ. އެކަމަކު އެ ގައުމުގެ ނޫސްތަކުން ރިޕޯޓު ކުރާގޮތުން، ރާއްޖޭގައި ތިބި 350 ބިދޭސީއަކު މިއަދު ލަންކާއަށް ދާނެ އެވެ. އެ އެންމެން ވެސް ލަންކާގައި 14 ދުވަސް ވާންދެން ބައިތިއްބާނީ، އެ ގައުމުގެ ސިފައިން ބަލަހައްޓާ ކަރަންޓީނު ފެސިލިޓީތަކުގަ އެވެ.\nރާއްޖޭގައި ތިބި އިންޑިއާގެ ހާހެއްހާ މީހުން މިދިޔަ ހުކުރު ދުވަހާއި އާދިއްތަ ދުވަހު ވަނީ، އެ މީހުން ބަލާ އައި ދެ މަނަވަރެއްގައި އަނބުރާ ގައުމަށް ގެންގޮސްފަ އެވެ. އެކަމަކު، މަނަވަރުން ދިޔަ ދެ މީހަކު ބައްޔަށް ޕޮޒިޓިވްވެފައިވާ ކަމަށް، އިއްޔެ އެ ގައުމުގެ ނޫސްތަކުން ރިޕޯޓުކޮށްފައި ވެ އެވެ.\nއިއްޔެގެ ނިޔަލަށް ރާއްޖޭގައި ވަނީ 955 މީހަކު ކޮވިޑް-19 އަށް ޕޮޒިޓިވްވެފަ އެވެ. ރާއްޖޭގައި މި ބަލި ޖެހުނު މީހުންގެ ތެރޭގައި ގިނައީ ބިދޭސީންނެވެ. އެކަމަކު އަވަށްޓެރި ގައުމުތަކުގެ މީހުންގެ ތެރެއިން އެންމެ މަދީ ސްރީ ލަންކާ މީހުންނެވެ. ޕޮޒިޓިވް މީހުންގެ ތެރޭގައި ބަންގްލާދޭޝްގެ 506 މީހަކާއި އިންޑިއާގެ 98 މީހަކު ހިމެނެ އެވެ. ބަލި ޖެހުނު މީހުންގެ ތެރޭގައި ތިބީ ސްރީ ލަންކާގެ ހަ މީހަކެވެ.\nއިތުރު ލިޔުންތައް ސްރީ ލަންކާ ރާއްޖެ-ލަންކާ


Council inthihaabu faskuraa bill thasdheegu kuravvaifi\nރައީސް އިބްރާހިމް މުހައްމަދު ސޯލިހު ބިލެއް ތަސްދީގު ކުރައްވަނީ -- ފޮޓޯ: ރައީސް އޮފީސް\nކޮވިޑް-19 ގެ ބަލިމަޑުކަމުގެ ހާލަތުގައި މި އަހަރު ބާއްވަން ޖެހޭ ލޯކަލް ކައުންސިލްތަކުގެ އިންތިހާބު ނުބޭއްވޭތީ ރައްޔިތުންގެ މަޖިލީހުން ފާސްކުރި ކައުންސިލް އިންތިހާބު ފަސްކުރުމުގެ ވަގުތީ ގާނޫނުގެ ބިލު ރައީސް އިބްރާހިމް މުހައްމަދު ސޯލިހް ތަސްދީގު ކުރައްވައިފި އެވެ.\nމިދިޔަ މަހުގެ 29 ވަނަ ދުވަހު ރައްޔިތުންގެ މަޖިލީހުން ފާސްކުރި ގާނޫނު ރައީސް ސޯލިހް ތަސްދީގު ކުރައްވާފައިވާ ކަން ހާމަ ކުރެއްވީ އެމަނިކުފާނުގެ ތަރުޖަމާނު އިބްރާހިމް ހޫދު މިއަދު ކުރެއްވި ޓްވީޓެއްގަ އެވެ. ރައީސް ތަސްދީގު ކުރެއްވުމުން ކައުންސިލް އިންތިހާބު ވަނީ މި ހާލަތު ނިމެންދެން ފަސްކުރެވިފަ އެވެ.\nމި މަހުގެ ހަތަރުވަނަ ދުވަހަށް ތާވަލު ކުރި ކައުންސިލް އިންތިހާބު ވަނީ ރާއްޖޭގައި އިއުލާން ކޮށްފައިވާ ސިއްހީ ކުއްލި ނުރައްކަލުގެ ހާލަތުގައި ބޭއްވޭން ނެތް ކަމަށް އިލެކްޝަންސް ކޮމިޝަން (އީސީ) އިން ކަނޑައަޅާފަ އެވެ. އޭގެ ސަބަބުން ދިމާވާ ކަންކަން ހައްލު ކުރުމުގެ ގޮތުން އިންތިހާބު ފަސް ކުރުމުގެ ވަގުތީ ނުވަތަ ސަންސެޓް ގާނޫނެއްގެ ބިލެއް ސަރުކާރުން މަޖިލީހަށް ހުށަހެޅީ އެވެ.\nމަޖިލީހުން ފާސްކޮށްފައިވާ ބިލުގައިވާ ގޮތުން އިންތިހާބުގެ ކަންކަމުގެ ތެރެއިން ފަސްވެގެން ދާނީ އިންތިހާބުގެ ވޯޓު ލުމުގެ ކަންކަމެވެ. ދެން ވޯޓު ލުމުގެ ހައްގު ލިބިގެންވާ މީހުންގެ ލިސްޓާއި ރަޖިސްޓްރީވެފައިވާ ރަށް ނޫން އެހެން ރަށަކަށް ވޯޓު ލާން ބޭނުންވާ މީހުން ރީރަޖިސްޓްރީ ކުރުމުގެ މަސައްކަތް ވެސް އަލުން ފަށާ ގޮތަށް ބިލުގައިވެ އެވެ.\nއިންތިހާބުގައި ވާދަ ކުރާނީ މިހާރު ވެސް ކުރިމަތިލާފައިވާ ކެންޑިޑޭޓުން ކަމަށް ބިލުގައި ބުނެ އެވެ. ކުރިމަތިލި ކެންޑިޑޭޓުންގެ ތެރެއިން ނަން ނަގަން ބޭނުންވާ މީހުނަށް އެ ފުރުސަތު އޮންނާނެ ކަމަށް ބިލުގައިވެ އެވެ. މިހާރު ގޮނޑި ކަށަވަރު ވެފައިވާ ކެންޑިޑޭޓުން މަގާމާ ހަވާލު ވާނީ ފާސްކުރެވޭ އިންތިހާބު ބޭއްވުމަށް ފަހު އަލަށް އިންތިހާބުވާ ކައުންސިލް މެންބަރުންނާ އެކު ކަމަށް ވެސް ބިލުގައިވެ އެވެ.\nއިންތިހާބަށް ކުރިމަތިލި ސިވިލް ސާވިސް މުވައްޒަފުންގެ ސަންޕެންޝަން ވެސް އުވި، ކުރިން ތިބި މަގާމަށް ރުޖޫއަވާނެ ކަމަށް ބިލުގައިވެ އެވެ. އެ ހިސާބުން އަލުން އިންތިހާބު ބާއްވަން އިއުލާން ކުރަން ދެން އިންތިހާބާ ގުޅޭ ގޮތުން ކެމްޕޭން ކުރުމުގެ އެއްވެސް ހަރަކާތެއް މުވައްޒަފުންނަށް ކުރިއަށް ނުގެންދެވޭނެ ކަމަށް ކަމަށް ބިލުގައި ބުނެ އެވެ. އިންތިހާބު ބާއްވާނެ ތާރީހު އިއުލާން ކުރާ ދުވަހުން ފެށިގެން އަލުން ސަސްޕެންޝަން ފެށޭނެ ކަމަށް ވެސް އޭގައިވެ އެވެ.\nއިންތިހާބު ފަސްކުރުމުގެ ބިލެއްގެ އިތުރުން އާ ކައުންސިލަރުން އިންތިހާބު ކުރެވެން ދެން މިހާރު ތިބި ކައުންސިލަރުންގެ ދައުރު ދިގު ކުރާ ގޮތަށް ގާނޫނު އަސާސީއަށް އިސްލާހު ގެންނަ ބިލެއް ސަރުކާރުގެ ފަރާތުން ބިލެތްދޫ ދާއިރާގެ މެންބަރު އަހުމަދު ހަލީމް ހުށަހެޅުއްވި އެވެ. ޖޫން މަހުގެ ތިންވަނަ ދުވަހަށް މިހާރު ތިބި ކައުންސިލަރުންގެ ދައުރު ހަމަވެ އެވެ.\nއިދިކޮޅު ޕީޕީއެމް-ޕީއެންސީ ކޯލިޝަން އިން ވަނީ އެއީ ގާނޫނު އަސާސީއާ ހިލާފު ބިލެއް ކަމަށް ނިންމައި އެ މައްސަލަ ސުޕްރީމް ކޯޓަށް ހުށަހެޅުމަށް ވެސް ނިންމާފަ އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ރައީސް އޮފީސް + އިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު އިބްރާހިމް ހޫދު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Housing loan thah dhekkun6mas dhuvahah fas koffi\nހައުސިންގް ލޯނުތައް ދެއްކުން6މަސް ދުވަހަށް ފަސްކޮށްފި\n25 މާރޗް 2020\nހައުސިންގް ލޯނުތައް ދެއްކުން6މަސް ދުވަހަށް ފަސްކޮށްފި ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nދަރުބާރުގޭގައި ނޫސްވެރިންނާއި މިއަދު ހަވީރު ބައްދަލުކުރައްވާ ވާހަކަދައްކަވަމުން ރައީސް ސޯލިހު ވިދާޅުވީ އެޗްޑީއެފްސީން ދޫކޮށްފައިވާ ހައުސިން ސްކީމްގެ ލޯނުތަކަށް، މާޗު މަހުން ފެށިގެން ދައްކަންޖެހޭ ފައިސާ ހަ މަސްދުވަހަށް ފަސްކޮށްދީފައިވާ ކަމަށެވެ.\nމީގެއިތުރުން ރައީސް ސޯލިހު ވިދާޅުވީ ބޭންކް އޮފް މޯލްޑިވްސް (ބީއެމްއެލް) އިން ދިވެހި ރައްޔިތުން ނަގާފައިވާ ލޯނުތައް އަނބުރާ ދެއްކުން ހަމަސް ދުވަހަށް ފަސް ކުރުމަށް ނިންމާފައިވާ ކަމަށެވެ. ރައީސް ސޯލިހް ވިދާޅުވީ، ކޮވިޑް19 އާއި ގުޅިގެން ބީއެމްއެލްގެ ލޯނުތައް އަނބުރާ ދެއްކުން6މަސް ދުވަހަށް ފަސްކޮށްދިނުމުގެ އިތުރުން، ލޯން އަނބުރާ ދެއްކުމުގެ މުއްދަތަށް6މަސް ދުވަސް އިތުރުކޮށްދޭން ބީއެމްއެލްއިން ނިންމާފައިވާ ކަމަށެވެ.\nރައީސް ސޯލިހް ވިދާޅުވީ، ކޮވިޑް19 އާއި ގުޅިގެން ރާއްޖޭގެ އިގްތިސާދަށް ބޮޑެތި ގެއްލުންތަކެއް ވަމުން އަންނަ ކަމަށާއި، ސަރުކާރުން މިދަނޑިވަޅުގައި ވެސް މަސައްކަތް ކުރަނީ ރައްޔިތުންނަށް އެކަމުން ކުރާ އަސަރު ވީހާވެސް ކުޑަކުރުމަށް ކަމަށެވެ. ބީއެމްއެލްގެ ހުރިހާ ލޯންތައް ދެއްކުމަށް ހަ މަސް ދުވަހަށް ފަސްކޮށް ފައިވާއިރު، ސްޓޫޑެންޓް ލޯންތައްވެސް ދެއްކުން ހަމަސް ދުވަހަށް ވަނީ ފަސްކޮށްފައެވެ.\n"ފޮރިން ކަރަންސީ ޝޯޓޭޖެއް އެބަހުރި. މިވަގުތު ރާއްޖެއިން ވިސްނުން ހުރީ ލޯނު ނަގަން. އަޅުގަނޑުމެންގެ އެބަހުރި ކަރަންސީ ސްވޮޕް އިންޑިއާގެ ރިޒާވް ބޭންކާ އެކު. ގާތްގަނޑަކަށް 450 މިލިއަން ޑޮލަރު އެބަހުރި. އަޅުގަނޑުމެންނަށް ދެތިން ހަތަރު މަހެއް ހިފަހައްޓާލެވޭނެ ޑޮލަރުގެ ޝޯޓޭޖެއް ނެތި. މިއީ އެހާ ދުރަށް ވިސްނައިގެން ފިޔަވަޅު އަޅަންވީ ވަގުތެއް ނޫން. އެވަގުތަކާ ހާލަތަކަށް އަޅަން ޖެހޭ ފިޔަވަޅު އަޅަމުން ދާނެ،" ނޫސްވެރިންގެ ބައްދަލުވުމުގައި ވާހަކަދައްކަވަމުން ރައީސް ވިދާޅުވިއެވެ.\nއިތުރަށް ވާހަކަދައްކަވަމުން ރައީސް ވިދާޅުވީ މިވަގުތަކީ ހުރިހާ އެންމެން ގުޅިގެން މަސައްކަތް ކުރަންވީ ވަގުތު ކަމަށެވެ. މިއީ ވަކި ކުލައަކަށް އޮތް ކަމެއް ނޫންކަން ފާހަގަކުރައްވާ ރައީސް ވިދާޅުވީ ރާއްޖެ މި އޮތީ ލޮކްޑައުން އެއްގައި ކަމަށާއި މީގެ 24 ގަޑިއިރު ފަހުން މީހަކަށް ރާއްޖެ ނާދެވޭނެ ކަމަށެވެ. ނަމަވެސް ރައްޔިތުންނަށް ފޯރުކޮށްދޭން ޖެހޭ ހިދުމަތް ފޯރުކޮށްދޭނެ ކަމަށާއި ސަރުކާރު އޮތީ ރައްޔިތުންނަށް ހިދުމަތް ދިނުމަށް ތައްޔާރަށް ކަމަށް ރައީސް ވިދާޅުވިއެވެ.


Prince Harry Aai Meghan Ge Gein Fuluhunnah Gina Phone Call Thakeh - Vaguthu\n3 ދުވަސް ކުރިން ( އޭޕްރީލް 9, 2021 )\nއިނގިރޭސިވިލާތުގެ ޕްރިންސް ހެރީ އާއި އަނބިކަނބަލުން މޭގަން މާކެލް ދިރިއުޅުއްވަމުން ގެންދަވާ އެމެރިކާގެ ކެލިފޯނިއާގެ ގެއިން ޖުލައި މަހުން ފެށިގެން މިހާތަނަށް ނުވަ ފަހަރަށް ފުލުހުންނަށް ފޯން ކޯލްތައް އައިސްގެން ފުލުހުން އެގެއަށް ގޮސްފައިވާ ކަމަށް ފުލުހުން ބުނެއެވެ.\nފުލުހުން ޕްރިންސް ހެރީގެ ގެއަށް ދިޔަ އަދަދުތައް ހާމަކޮށްފައި ވަނީ މައުލޫމާތު ހޯދުމުގެ މިނިވަންކަމުގެ ގާނޫނުގެ ދަށުން މީޑިއާއަކުން އެމައުލޫމާތު ހޯދަން އެދުމުންނެވެ.\nފުލުހުން ބުނީ ޖުލައި މަހު ހަތަރު ފަހަރަށް ފުލުހުން ޕްރިންސް ހެރީގެ ގެއަށް ދާން ޖެހުނު ކަމަށެވެ. އޭގެތެރެއިން އެއްފަހަރު ދިޔައީ އެެގެއަށް ފުލުހުން އައުމަށް އެދުމުން ކަމަށް ފުލުހުން އާއްމުކުރި ލިޔުމުގައި ބުނެފައި ވެއެވެ. ޖުލައި މަހު ދެން ތިން ފަހަރަށް ފުލުހުން އެގެއަށް ދިޔައީ "އެލާމް އެކްޓިވޭޓް" ވުމުން ކަމަށް ފުލުހުން އާއްމުކުރި ލިޔުމުގައި ބުނެފައި ވެއެވެ.\nޖުލައި މަހުން ފެށިގެން މިހާތަނަށް ޕްރިންސް ހެރީގެ ގެއަށް ވަންނަން އުޅުނު މައްސަލައިގައި ދެމީހަކު ހައްޔަރު ކޮށްފައިވާ ކަމަށް ވެސް ފުލުހުންގެ ލިޔުުން ދައްކައެވެ.\nޕްރިންސް ހެރީގެ ސަލާމަތީ ކަންކަން ކުރިން ބަލަހައްޓަމުން ގެންދިޔައީ އިނގިރޭސިވިލާތުގެ ޝާހީ އާއިލާއިންނެވެ. ނަމަވެސް ޝާހީ އާއިލާގެ ޒިންމާތައް ދޫކޮށްލުމަށްފަހު އެމެރިކާ އަށް ދިރިއުޅުން ބަދަލު ކުރުމުން ޝާހީ އާއިލާ އިން ޕްރިންސް ހެރީ އަށް މިހާރު ސެކިއުރިޓީއެއް ނުދެއެވެ.\nޕްރިންސް ހެރީ އާއި މޭގަން މިހާރު ސަލާމަތީ ކަންކަން ބަލަހައްޓަމުން ގެންދަނީ އަމިއްލައަށް އެކަމަށް މުވައްޒަފުން ނަގައިގެންނެވެ.


އަސަރުގަދަ ލޯބީގެ ފިލްމުތައް ގެނެސް ދޭން މަޝްހޫރު ޑައިރެކްޓަރު/ޕްރޮޑިއުސަރު ފާތުމަތު ނަހުލާ އަނެއްކާ ވެސް ހަމަ އެ އިހްސާސްތަކުގެ ފިލްމަކަށް ތައްޔާރުވާން ފަށައިފި އެވެ.\nފާތުމަތު ނަހުލާއާ ގުޅިގެން 2016 ގައި "4426" ގެ ނަމުގައި ބިރުވެރި ފިލްމަކުން ޑައިރެކްޝަނަށް ނުކުތް އަހުމަދު ޝިނާން އަނެއްކާ ވެސް ބިރުވެރި ފިލްމެއް ގެނެސްދޭން ނިންމައިފި އެވެ.\nނަހުލާގެ "ބީ" އަންނަ އަހަރު ފެންނާނެ\nފާތުމަތު ނަހުލާ މީގެ ދެ އަހަރު ކުރިން އިއުލާން ކުރި ލޯބީގެ ފިލްމު "ބީ" އަންނަ އަހަރު ސިނަމާ އަށް ގެންނަން ނިންމައިފި އެވެ.\nއަށް ވަނަ ދިވެހި ފިލްމު އެވޯޑްސްގެ ނޮމިނޭޝަންތައް އިއުލާނު ކުރުންވީ ދިވެހި ފިލްމީ އާއިލާގެ ތެރޭގައި ކުޑަވަރެއްގެ "ބޮމެއް" ގޮއްވާލުން ކަހަލަ ކަމަކަށެވެ. ދެ ހާސް ސޯޅަ ވަނަ އަހަރު ނެރުނު އެންމެ މޮޅު އަދި އެންމެ ރީތި ފިލްމުގެ ގޮތުގައި އެންމެން ނިންމި ކްރިސްޓަލް އެންޓަޓެއިންމަންޓުގެ "4426" ހިމެނުނީ އެންމެ ހަތަރު ނޮމިނޭޝަންގަ އެވެ. އެއީ...\n"ހުވާ" ގެ ލަވަތަކަށް މިއުޒިކް ހަދަން ފުރުސަތެއް\nހުވާ: ނަހުލާގެ ވެބް ސީރީޒްގެ މަސައްކަތް ފަށައިފި\nޕްރޮޑިއުސަރު/ޑައިރެކްޓަރު ފާތުމަތު ނަހުލާ ދާދި ފަހުން ބުނި ގޮތުގައި އޭނާ އަންނަނީ ފިލްމަކަށް ވުރެ ބޮޑު މަސައްކަތެއް ފަށަން ތައްޔާރުވަމުންނެވެ.\nމި މަހުގެ 20 އިން ފެށިގެން "ބޮސް" ގެ ލަވަތަކުގެ ވީސީޑީ ވެސް އޮލިމްޕަހުން ވިއްކާނެ.\n"4426" ކަޓުވާލީކަން ސާބިތުވެއްޖެ: ނަހުލާ\nނަހުލާގެ ފިލްމެއް އަނެއްކާވެސް އައްޒަ އަށް\nމި މަހު ބާއްވާ އަށް ވަނަ ދިވެހި ފިލްމު އެވޯޑްސްގައި ފާތުމަތު ނަހުލާގެ "4426" އިން ބަތަލާ މަރިޔަމް އައްޒަ، އެންމެ މޮޅު ބަތަލާ އަށް ނޮމިނޭޓް ނުވުމުން އުދާސްގަނޑުގެ ތެރޭގައި ނަހުލާގެ އާ ފިލްމެއް އަނެއްކާވެސް އައްޒަ އަށް ހުށަހަޅައިފި އެވެ.\nނޮމިނޭޝަންގައި "4426" އަށް މިވީ ކިހިނެއް؟\nދިވެހި ފިލްމް އެވޯޑްސްގެ ނޮމިނޭޝަންތަކާ އެކު ކޮންމެ އަހަރަކު ވެސް އުފެދޭ ސުވާލުތަކެއް ހުރެ އެވެ. އެންމެ ބޮޑު އަދި އެންމެ އާންމު ސުވާލަކީ ޖަޖް ކުރުން އިންސާފުވެރި ހެއްޔެވެ؟ މި އަހަރުގެ ދިވެހި ފިލްމު އެވޯޑްސްގެ ނޮމިނޭޝަންތައް އިއުލާން ކުރުމާ އެކު ވެސް އެ ބަހުސް ވަނީ އުފެދިފަ އެވެ.\nDecember 07, 2017 18\nނުވަ އަހަރަށް ފަހު ސީދާ ނަހުލާގެ ޑައިރެކްޝަނެއް\nސީދާ ނަހުލާ ޑައިރެކްޓް ކުރި ފިލްމެއް އެންމެ ފަހުން ސިނަމާ އަށް އައީ މީގެ ނުވަ އަހަރު ކުރިން. އެއީ 2008 ގައި ރިލީޒް ކުރި "ޔޫސުފް".\nމި ހަފުތާގައި "ބޮސް" ގެ ތިން ޝޯ ލަންކާގައި ދައްކާނެ.\n"ބޮސް" އިން ދޭން ބޭނުންވި މެސެޖް ދެވިއްޖެ: ނަހުލާ\nމި މަހުގެ ފަހުކޮޅު ސްރީ ލަންކާގައި ވެސް "ބޮސް" ދައްކަން ވަނީ ހަމަޖެހިފައި.\nއެންމެންނަށް ހަދިޔާއަކަށް "ބޮސް"ގެ މޭކިން\nމިހާރު ސިނަމާގައި އޮތް ފިލްމް "ބޮސް" އަށް ލިބެމުން އަންނަ ތަރުހީބާ ދޭތެރޭ ޕްރޮޑިއުސަރު ފާތުމަތު ނަހުލާ ހުރީ ވަރަށް ހިތްހަމަޖެހިފަ އެވެ. އޮލިމްޕަހުގައި މި ފިލްމު މިދިޔަ މަހުގެ 31 ވަނަ ދުވަހުގެ ރޭ ޕްރިމިއާ ކުރުމަށް ފަހު، މިހާރު އަންނަނީ ރަށްރަށާއި ރިސޯޓްތަކުގައި ވެސް އަޅުވަމުންނެވެ.


Autism kujja rape kuri massalaigai hayyaru kuri lhiyanu shareeaiy nimendhen bandhu koffi | Mihaaru\nއޯޓިޒަމް ކުއްޖާ ރޭޕްކުރި މައްސަލައިގައި ހައްޔަރު ކުރި ޅިޔަނު ޝަރީއަތް ނިމެންދެން ބަންދުކޮށްފި\nފ. ފީއަލީ/ފީރޯޒްގެ، އިބްރާހިމް ޝާފިއު (37އ)--\nއުމުރުން 15 އަހަރުގެ އޯޓިޒަމް ކުއްޖަކު ރޭޕްކޮށް، ބަނޑުބޮޑުވި މައްސަލައިގެ ތުހުމަތަށް ހައްޔަރު ކުރި އެ ކުއްޖާގެ ޅިޔަނު، ޝަރީއަތް ނިމެންދެން ބަންދު ކުރަން ކޯޓުން އަމުރު ކޮށްފި އެވެ.\nއެ މައްސަލައިގެ ތުހުމަތުގައި ކޯޓު އަމުރެއްގެ ދަށުން ބުރާސްފަތި ދުވަހު ހައްޔަރު ކޮށްފައިވަނީ ފ. ފީއަލީ، ފީރޯޒްގެ، އިބްރާހިމް ޝާފިއު، 37، އެވެ. އެއީ، "މިހާރު"އަށް ކަށަވަރުވެފައިވާ ގޮތުގައި ބަނޑުބޮޑުވި ނުކުޅެދުންތެރިކަން ހުންނަ ކުއްޖާގެ އެއްބަނޑު އެއްބަފާ ދައްތަގެ ފިރިމީހާ އެވެ.\nމެދު ރާއްޖެތެރޭގެ ރަށަކަށް ނިސްބަތްވާ އެ ކުއްޖާ ބަނޑުބޮޑުކަން އެނގުނީ މައްސަރު ކަންތައް ނުޖެހި 3-4 މަސް ވުމުން ޑޮކްޓަރަށް ދެއްކުމުންނެވެ. އާއިލާގެ އެދުމުގެ މަތިން މިދިޔަ އަންގާރަ ދުވަހު ޓެސްޓް ހަދައި ބެލިއިރު އެ ކުއްޖާގެ ބަނޑަށް ތިން މަހެވެ.\nAutistic kujjaku rapekoh banduboduvi massalaigai meehaku hayyaru koffi\nއޯޓިޒަމް ކުއްޖަކު ރޭޕް ކުރުން\nފުލުހުން ބުނީ އިބްރާހިމް ޝާފިއުގެ މައްޗަށް ތުހުމަތު ކުރެވެނީ ކުޑަކުއްޖަކަށް ޖިންސީ ގޯނާކޮށް، ރޭޕްކުރި ކަމަށެވެ. އޭނާ ދޫކޮށްލައިފި ނަމަ މި މައްސަލާގައި ހިމެނޭ ފަރާތްތަކަށް ނުފޫޒުފޯރުވައި ހެކި ނައްތާލުމަށް މަސައްކަތްކޮށްފާނެތީ އާއި އޭނާގެ ފަރާތުން މުޖުތަމަ އަށް ނުރައްކަލެއް ކުރިމަތި ވެދާނެކަމަށް ފެންނާތީ ތަހުގީގު ނިމެންދެން ކަސްޓޯޑިއަލް ޖަލެއްގައި ބެހެއްޓުމަށާއި މައްސަލައިގެ ޝަރީއަތުން ވަކިގޮތެއް ކަނޑައެޅެންދެން ރިމާންޑް ޖަލެއްގައި ބަންދުގައި ބެހެއްޓުމަށް ފ. ނިލަންދޫ މެޖިސްޓްރޭޓް ކޯޓުން އަމުރު ކޮށްފައިވާ ކަމަށް ވެސް ފުލުހުން ބުންޏެވެ.\nފުލުހުން ބުނީ މި މައްސަލައިގެ ތަހުގީގު ފުރިހަމަކޮށް ދައުވާ ކޮށްދިނުމަށް އެދި ޕްރޮސިކިއުޓާ ޖެނެރަލްގެ އޮފީހަށް ފޮނުވުމުގެ މަސައްކަތް މިހާރު ކުރަމުން އަންނަ ކަމަށެވެ.\nއެ އާއިލާ އިން "މިހާރު" އަށް ރޭ ވާހަކަދެއްކި މީހަކު ބުނީ، އެ ކުއްޖާއަކީ އޯޓިޒަމްގެ މައްސަލަތައް ވަރަށް ބޮޑަށް ހުންނަ ކުއްޖެއް ކަމަށެވެ. ވާހަކަ ދެއްކުމުގައި ވެސް ވަރަށް އުނދަގޫ ގޮތެއް ހުންނަ ކަމަށާއި ބައެއް އަކުރުތައް ވެސް ރަނގަޅަށް ނުކިޔޭނެ ކަމަށް ބުންޏެވެ.\nގްރޭޑު ހަތެއްގައި ކިޔަވަމުން އަންނަ ކުއްޖާ، 2018 ވަނަ އަހަރު ނަފްސާނީ ބަލީގެ ޑޮކްޓަރަށް ދެއްކުމުން އޭރު އެނގުނު ގޮތުގައި ވާހަކަ ދެއްކުމުގައި އޭނާގެ ހުންނަނީ 10 އަހަރުގެ ކުއްޖެއްގެ ގާބިލްކަމެވެ. ކަންކަން ކުރުމުގެ ގާބިލްކަން ހުންނަނީ ދެ އަހަރާއި ދެ އަހަރާ ބައިގެ ކުދިންގެ ސިކުނޑިއެއް ކަމަށް، އާއިލާއިން ވާހަކަދެއްކި މީހާ ބުންޏެވެ.\nރޭޕްކުރި ކަމުގެ ތުހުމަތުގައި ހައްޔަރުކުރި މީހާ ވެސް އުޅުނީ، އެ އަންހެން ކުއްޖާއާ އެއް ގެއެއްގަ އެވެ. އެ ފިރިހެން މީހާއާ އެކު ބޭރަށް ވެސް ނުކުމެލާ ކަމަށާއި އެކަމަކު ޖިންސީ ގޯނާގެ ޝައްކެއް އޭރު އެއް ވެސް ގޮތަކަށް ނުކުރެވޭ ކަމަށް ބުންޏެވެ.\nއަންހެން ކުއްޖާގެ މަންމަ އަކީ ވެސް ނުކުޅެދުންތެރިކަން ހުންނަ މީހެކެވެ. އެހެންވެ އޭނާގެ ކަންތައްތައް ބަލަހައްޓަމުން އައީ، ރޭޕްގެ ތުހުމަތުކުރާ މީހާގެ އަންހެނުންނެވެ. ޑޮކްޓަރަށް ދެއްކުމާއި ސްކޫލުގެ ކަންތައްތައް ވެސް ބެލެހެއްޓީ އޭނާ އެވެ. އެކަމަކު ކުއްޖާ އަށް ގިނަ ފަހަރަށް ކާން ދެނީ އަދި ނިދަނީ ވެސް މަންމައާ އެކުގަ އެވެ.\nފުލުހުން ބުނީ ނުކުޅެދުންތެރިކަން ހުންނަ ކުދިން ވެސް ހިމެނޭ ގޮތަށް ޗައިލްޑް އެބިއުސް އަދި އެކްސްޕްލޮއިޓޭޝަންގެ މައްސަލަތައް އިތުރުވަމުންދާތީ އެކަމަށް، މައިންބަފައިންނާއި ބެލެނިވެރިން ސަމާލުވުމަށް އެދޭ ކަމަށެވެ. އަދި ކުޑަކުދިންނާ ގުޅޭ މައްސަލަތައް މީޑިއާތަކުގައި ޝާއިއު ކުރާއިރު ކުޑަކުދިންގެ ކަރާމާތަށް އުނިކަން ނާންނަގޮތަށް އަމަލުކުރުމަށް ވެސް ފުލުހުން އެދެ އެވެ.\nމިފަދަ އެއްވެސް މައްސަލައެއްގެ މައުލޫމާތު ލިބިއްޖެ ނަމަ އެކަން ފުލުހުންގެ ފެމެލީ އެންޑް ޗައިލްޑް ޕްރޮޓެކްޝަންގެ ނަމްބަރު، 3000600 އަށް، ނުވަތަ ޖެންޑާ މިނިސްޓްރީގެ ހިލޭ ގުޅޭ ނަމްބަރު 1412 އަށް ހުށަހެޅުއްވުމަށް ވެސް ފުލުހުން އެދެ އެވެ.\nފުލުހުން ކުޑަކުދިންނަށް އަނިޔާކުރުން އޯޓިޒަމް ރޭޕް ކުޑަކުދިން ކުދިންނަށް ޖިންސީ ގޯނާކުރުން\n33 ކޮމެންޓް, 89 ރިއެކްޝަންސް\nފެނޭނު ރޯޔަލް ނޫން ވީމާ ވާގޮތް!\nބިރަކާ ނުލާ މަޖާކުރަނީ.\nރަދީފް އެމްޑީޕީޔާ ދިމާލައް ބަވާފަ މީހާރު ލާރި ލިބުނީމަ ޕީޕީއެމްމަ ބަވަނީ.\nއެމީހާ ލައިގެންހުރި ގަމީހުގެ ކުލައިންވެސް އިނގޭ އެމީހާ ސަހަލު ނުވާނެކަން.ވ.ވެދުން\nހަމުގެ ކުލައަކުން ނިސްބަތްވާ ރަށަކުން / ޤައުމަކުން / ގާބީލާއަކުން ލާ ހެދުމުގެ ކުލައަކުން ޖަޖްކުރާކަށް ނުވާނެ. ކޮންމެ ކުލައަކީ ގުދަރަތީގުން އައިސްފައިވާ ކުލައެއް.\nސަފާރީ މައްސަލައިގެ ދެމީހުން ފުލުހުން ހައްޔަރުން ދޫކޮށްލުމުން މައްސަލައަށް ނުފޫޒު ފޯރުވައި ހެކި ނައްތާލާ އަނިޔާވި ފަރާތައް ބިރުދައްކާ މިހާރު މައްސަލަ ޖައްސަން ބޭނުން ނޫން ކަމަށް ނިންމާފަ އެއޮތީ. ކާކުގެ އިހުމާލެއް؟\nކޮބާތަ ގޭގަ ހުރިނަމަ އެހެންނުވާނޭ، އަވުރަ ނިވާކުރީމަ އެހެންނުވާނޭ ކީ ބައިގަނޑު. ސީލެވިއްޖެ... ދެންބުނޭ އޯޓިސްޓިކް ކުއްޖަކަށް ނުވިނަމަ އެހެން ނުވާނޭ. ކޮބާ އެކުއްޖާގެ ކުށަކީ. އަންހެންކުއްޖަކަށް ވީމަ؟\nގޭގައި ހުރުމަކުން އަދި ނުނިމޭނެ. ގޭންބޭރުގައި އުޅުނަސް އަދި ގޭތެރޭގައި އުޅުނަސް މައިންބަފައިންގެ ޒިންމާ އޮންނާނެ. ހާއްސަކޮށް ނުކުޅެދޭ ކުދިންނަށް ދޭންޖެހޭ ސަމާލުކަން ބޮޑުވާނެ. މައިންބަފައިން ޤަބޫލުކުރަނީ ގޭގައި ދަރި އޮތީމައި އެއޮއްތީ ސޭފްގައޭ. އެހެން ނުވާނެ. މިއީ ބައްޕަ ދަރިފުޅަށް ޖިންސީ ގޯނާކުރާ ޒަމާން. މަންމައިން ޖެހޭނެ އަންހެން ދަރިއަށް ވަކިން ޙާއްސަކޮށް ބަލަހައްޓަން.\nގާނޫނު ނުހިނގަނީ ތޯ ސަފާރީ ރޭޕިސްޓުންގެ މައްޗަށް. ފަހުގެ ތާރީޚެއްގައި މިހާ ފާޅުކަން ބޮޑު ގޮތެއްގައި ގާނޫނުގެ ކުރިމަތީގައި އެންމެން ހަމަހަމަ ނޫން މި ސަރުކާރުން ވަރަށް ރަނގަޅަށް ސާބިތުކޮށްދީ ފުލުހުންގެ މުއައްސަސާގެ އަގުވައްޓާލައިފި. އިންސާފު ހޯދައިދޭން އައި ސަރުކާރުގެ މިސްރާބުހުރީ ނާއިންސާފާއި ރައްޔިތުންގެ މެދުގައި ތަފާތުކުރުމާ ދިމާލަށް. 21 ވަނަ ގަރުނުގައި މިއަށްވުރެ ބޮޑު ނާތަހުޒީބު އަމަލެއް އޮންނާނެބާ؟\nމިހެންވެގެން ބުނެވެނީ ސަފާރީ ރޭޕްކޭސް ތަހުގީގު ކުރުމުގަވަނީ ނުފޫޒު ފޯރުވާފައޭ .... އެހެން ނޫނީ މި ޅިޔަނުވެސް ދޫކޮއްލަން ވީނު...\nއަސުރު މަލެއް ރީނދުލެއް ނޯންނާނެ، ރޭޕް ކޭސްއެއްނަމަ ނުވަތަ އެބިޔޫސް ކުރުންކަމަށްވަނީނަމަ ހައްގު އަދަބު ދޭންވާނެ. އަދި، ބަނޑުގައި އޮތް ދަރިފުޅަކީ އޭނާގެ ދަރިއެއްކަމަށް ޝަރީއަތުން، ޑީއެންއޭ ޓެސްޓް ހެދުމަށްފަހު ލެއްވުމަކީ ވަރަށް މުހިންމުކަމެއް، އަދި އުފަންނުވާ ކުއްޖާގެ މުސްތަގްބަލަށްޓަކާ.\nމިކަހަލަ މީހަކަށް ޅިޔަނެއްގެ މަގާމް ދޭންވެސް ހެޔޮނުވާނެ.


އާމިނަތު ޝަމާ އަބްދުﷲ 27 ޖެނުއަރީ 2021\nއިކޮނޮމިކް މިނިސްޓްރީ އިން ގާއިމް ކޮށްފައިވާ ޖޮބް ސެންޓަރުގައި މިހާތަނަށް ވަޒީފާ ދޭ 278 ފަރާތަކުން ރަޖިސްޓްރީ ކޮށްފައިވާ ކަމަށް އެ މިނިސްޓްރީ އިން ބުނެފިއެވެ.\n"އަވަސް" އޮންލައިން އިން ރިޕޯޓު ކޮށްފައިވާ ގޮތުގައި މިހާތަނަށް ވަޒީފާ ބޭނުންވެގެން ގިނަ ބަޔަކު އެ ސެންޓަރުގައި ރަޖިސްޓްރީ ކޮށްފައިވާ ކަމަށެވެ. ނަމަވެސް މިހާ ގިނަ އަދަދެއްގެ ވަޒީފާ ދޭ ފަރާތްތައް ރަޖިސްޓްރީކުރި މިއީ ފުރަތަމަ ފަހަރެވެ.\nއިކޮނޮމިކް މިނިސްޓްރީ އިން ޖޮބް ސެންޓަރެއް ތައާރަފު ކުރީ މިދިޔަ 2019ވަނަ އަހަރުގެ ތެރޭގައެވެ.\nމި ޖޮބް ސެންޓަރުގައި ރަޖިސްޓްރީވުމަށް ފަހު ވަޒީފާތަކަށް ހުޅުވާލުމުން އެމީހެއްގެ ފެންވަރު ނުވަތަ ކޮލިފިކޭޝަން އަށް ބެލުމަށްފަހު އެމީހަކަށް ވަޒީފާ އެ ސެންޓަރުން ހަމަޖައްސައި ދޭނެއެވެ. އަދި އެމީހަކު ހުށަހަޅާ ކޮލިފިކޭޝަންތަކާއި ގުޅުން ހުރި ވަޒީފާތައް ވެސް އެ ސެންޓަރުން ލިބިގެން ދާނެއެވެ.\nމި ސެންޓަރުގެ އެހީގައި ސިޔާސަތު ކަނޑައަޅާ މީހުންނަށް އެހީވެދޭނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވަނީ މީގެކުރިން ވިދާޅުވެފައެވެ. ބިދޭސީ މުވައްޒަފުންގެ ކޯޓާ އާއި ވޯކް ޕާމިޓު ވެސް ދޫކުރަނީ ޖޮބް ސެންޓަރުގެ ޕޯޓަލްގައި ރަޖިސްޓްރީ ކޮށްގެންނެވެ.\nކޮވިޑް19 އާއި ގުޅިގެން ވަޒީފާ އަށް އަސަރު ކުރި ފަރާތްތަކަށް އިންކަމް ސަޕޯޓު އެލަވަންސް ވެސް ދެމުން ގެންދަނީ އެ ޕޯޓަލް މެދުވެރިކޮށް އެ ޕޯޓަލްގައި ރަޖިސްޓްރީ ވުމުންނެވެ.\nއަރުޝީފަށް ނެގީ 27/01/2021 16:45\nއެންމެފަހުން އަޕްޑޭޓްކުރީ 27/01/2021 16:45\nއިސްމާއިލް ރިޒާ6މިނެޓު ކުރިން\nމޫސާ ވަހީދު 12 މިނެޓު ކުރިން


SunOnline: Cinema adhi theatre thah muhdhatheh neiy gothah bandhu\nސިނަމާ އަދި ތިއޭޓަރުތައް މުއްދަތެއް ނެތް ގޮތަށް ބަންދު\nމުހައްމަދު އައުޒަމް 29 Mar 2020, 23:06\n2 މާރޗް 2017: ދިވެހި ފިލްމް މަލިކާ ޕްރިމިއާރ ނައިޓް --- ސަން ފޮޓޯ/ މުހައްމަދު އަފްރާހް\nމިހާރު ދުނިޔޭގެ އެކި ކަންކޮޅުތަކާއި ރާއްޖޭގައި ފެތުރެމުންދާ ކޮރޯނާ ވައިރަސް ނުވަތަ ކޮވިޑް-19 އާ ގުޅިގެން ރާއްޖޭގެ ސިނަމާތަކާއި ފިލްމު ތިއޭޓަރުތައް މުއްދަތެއް ނެތް ގޮތަށް ބަންދުކުރަން ޑިރެކްޓާ ޖެނެރަލް އޮފް ހެލްތު ސާވިސެސް އަންގަވައިފިއެވެ.\nކޮރޯނާ ފެތުރެމުންދާތީ މިމަހުގެ 12 އިން ފެށިގެން ރާއްޖޭގައި މިހާރު ވަނީ އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާންކޮށްފައެވެ.\nޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ސޮއި ކުރައްވައި، މާޗު 16 ވަނަ ދުވަހުވެސް ވަނީ ރާއްޖޭގައި ހިންގާ ސިނަމާތަކާއި ފިލްމު ތިއޭޓަރުތައް ދެ ހަފްތާގެ މުއްދަތަށް ބަންދުކުރުމަށް އަންގަވާފައެވެ.\nއެ މުއްދަތު ރޭގެ ނިޔަލަށް ހަމަވި އިރު، ޑިރެކްޓާ ޖެނެރަލް އޮފް ޕަބްލިކް ހެލްތު ރޭ ވަނީ އިތުރު އެންގެވުމެއް ނެރުއްވައި، އެތަންތަން މުއްދަތެއް ނެތްގޮތަށް ބަންދުކުރުމަށް އަންގަވާފައެވެ. އަދި އެ ފިޔަވަޅުތައް ތަންފީޒުކުރުމަށް އެންމެހާ އިދާރާތަކަށް ވަނީ އަންގަވާފައެވެ.\n"އަދި މި އެންގުމާ ގުޅިގެން ދައުލަތުގެ ކަމާ ބެހޭ މުއައްސަސާތަކުން އަދާކުރަން ޖެހޭ ޒިންމާތައް އަދާކުރުމުގެ ގޮތުން ފިޔަވަޅުތަކާ އިރުޝާދުތަކާ އެއްގޮތަށް އަމަލުކުރުމަށް އެންމެހާ ފަރާތްތަކަށް އަންގަމެވެ." އެޗްޕީއޭގެ ބަޔާނުގައިވެއެވެ.\nމާލޭ ސަރަހައްދުގައި ހިންގާ ޖިމްތަކާއި ކަސްރަތު ކްލާސްތައް މުއްދަތެއް ނެތް ގޮތަށް ހުއްޓާލަންވެސް އެޗްޕީއޭއިން މިރޭ ވަނީ އަންގައިފައެވެ. މީގެ ކުރިން މާލޭގެ ޖިމްތައް ހިންގުން ހުއްޓާލާފައިވަނީ ޖިމް ހިންގާ ފަރާތްތަކުގެ އަމިއްލަ އިސްނެގުމެއްގެ މަތިންނެވެ.\nރާއްޖޭގައި މިހާތަނަށް ކޮވިޑް ޖެހިފައިވާ 17 މީހަކު ވަނީ ފެނިފައެވެ. އޭގެ ތެރެއިން ދެ މީހަކު ޕޮޒިޓިވްވީ އިޓަލީއަށް ދިޔަފަހުންނެވެ. ކޮވިޑްއަށް ޕޮޒިޓިވްވި މީހުންގެ ތެރެއިން ރާއްޖޭގައި ތިބި މީހުންގެ ތެރެއިން މިހާރު ބަލި ރަނގަޅުނުވެތިބީ ހަމައެކަނި ދެ ދިވެހީން އެކަންޏެވެ.


Raees yaameen ge mahchah kurany siyaasy dhauvaa eh: Abdulraheem\nރައީސް ޔާމީންގެ މައްޗަށް ކުރަނީ ސިޔާސީ ދަޢުވާއެއް: އަބުދުއްރަހީމް\n1 މަސް, 1 ހަފްތާ,4ދުވަސް, 8 ގަޑި, 58 މިނެޓް, 11 ސިކުންތު ކުރިން 860ހުސައިން ނާސިފް\nކުރީގެ ރައީސް އަބްދުﷲ ޔާމީން އަބްދުލް ޤައްޔޫމްގެ މައްޗަށް މިހާރުގެ ސަރުކާރުން އުފުލާފައި ވަނީ ސިޔާސީ ދަޢުވާއެއްކަމަށް ދަންނަވަން ޖެހެނީ މި މައްސަލައިގައި މި ސަރުކާރުން މިހާތަނަށް ކަންތައްކޮށްފައިވާ ގޮތުން ކަމަށްއިދިކޮޅު ޕީއެންސީގެ ރައީސް އަބުދުއްރަހީމް އަބްދުﷲ ވިދާޅުވެއްޖެއެވެ.\nޕީޕަލްސް ނޭޝަނަލް ކޮންގްރެސް ޕާޓީ ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ މިހެން ވިދާޅުވީ "ސިޔާސީ ދަޢުވާ" ގެ ނަމުގައި ޗެނަލް 13 އިން ކުރިއަށް ގެންދާ ޚާއްޞަ ކަވަރޭޖުގައި ވާހަކަ ދައްކަވަމުންނެވެ.\nއޭނާ ވިދާޅުވ ރައީސް ޔާމީންގެ މައްޗަށް އުފުލާފައި ވަނީ ސިޔާސީ ދަޢުވާއެއް ކަމަށް ދަންނަވަން ޖެހެނީ ސަރުކާރުން ކަންތައްކޮށްފައިވާ ގޮތުން ކަމަށެވެ. އެގޮތުން އެންމެ ފުރަތަމަ ރައީސް ޔާމީން ހައްޔަރު ކުރެއްވީ ހެއްކައް ނުފޫޒު ފޯރުވާ ކަމަށް ބުނެ ކަމަށާއި ނަމަވެސް ހައި ކޯޓުން އެ ހުކުމް ބާތިލްކޮށްފައިވާއިރު އެމަނިކުފާނު ހެއްކައް ނުފޫޒު ނުފޯރުވާ ކަމަށް ވިދާޅުވީ ދައުލަތުންކަން އޭނާ ފާހަގަ ކުރެއްވިއެވެ.\nއޭނާ ވިދާޅުވީ ރައީސް ޔާމީން ފުރަތަމަ ބަންދުކުރެއްވި މައްސަލައާއި މިހާރު ކުރާ ދައުވާއާއި އެއްވެސް ގުޅުމެއް ނެތުމުން ވެސް ރައީސް ޔާމީންގެ މައްޗަށް އުފުލާފައި ވަނީ ސިޔާސީ ދައުވާއެއް ކަން ސާބިތުވާ ކަމަށެވެ. އަދި މި މައްސަލައިގައި މިހާތަނަށް ކަންކަން ހިނގާފައިވާ ގޮތުން މި ދައުވާ ރައީސް ޔާމީންގެ މައްޗަށް ސާބިތު ނުކުރެވޭނެކަން ދޭހަވާ ކަމަށެވެ.\nމީގެ އިތުރުން މި ޝަރީއަތް ކުރިއަށް ދަނީ ރައްޔިތުންގެ ލޯމަތީގައި ކަމަށާއި ދެފަރާތުން ދައްކާ ވާހަކަތަކަށް ބަލާ ގޮތް ކިޔަން ރައްޔިތުންނަށް އެނގޭނެ ކަމާއި ރައީސް ޔާމީން މައްޗަށް މި މައްސަލަ ސާބިތު ކުރެވޭނެ އެއްވެސް ޤާނޫނީ ހަމައެއް ނެތްކަމަށް އޭނާ ވިދާޅުވިއެވެ. އަދި ސަރުކާރުން މި ދައުވާ އުފުލާަފައި ވަނީ ރައީސް ޔާމީންގެ ސިޔާސީ ހަޔާތް ނިންމާލަން ކަމަށް އޭނާ ވިދާޅުވިއެވެ.\nރައީސް ޔާމީންގެ މައްޗަށް ދައުލަތުން އުފުލާފައިވާ މައްސަލައިގައި ޗެނަލް 13 އިން ކުރިއަށް ގެންދާ ކަވަރޭޖުގައި ވާހަކަ ދެއްކެވި ހުރިހާ ބޭފުޅުންވެސް ވަނީ ރައީސް ޔާމީންގެ މައްޗަށް އުފުލާފައި ވަނީ ސިޔާސީ ދައުވާއެއް ކަމަށް ވިދާޅުވެފައެވެ. އަދި އާންމު ރައްޔިތުންގެ ގިނަ ބަޔަކު ދަނީ މިއީ ސިޔާސީ ދައުވާއެއް ކަމަށް ބުނަމުންނެވެ


Ahanney kiyaigenedhahkanee dhogu vaahakaeh, fiyavalhu alhaanan: Dia Mirza – Iru\nތިލަފުއްޓާއި ގުޅިފަޅުން ބިން ދޫކުރުން މަޑުޖައްސާލައިފި\nދޯންޏެއް އަޑިޔަށްގޮސް ކަނޑުވި ބަޔަކު ސަލާމަތްކޮށްފި\nއަހަންނޭ ކިޔައިގެން އެ ދައްކަނީ ދޮގު ވާހަކައެއް، ފިޔަވަޅު އަޅާނަން: ދިއާ މިރްޒާ\nޝާޝާ· 23 ސެޕްޓެމްބަރު 2020\nބޮލީވުޑުގެ ގިނަ ތަރިންތަކާ ގުޅުންހުރި މަސްތުވާތަކެތި މައްސަލައެއް ފެންމަތިވެފައި އޮއްވައި، އެކަމުގެ ތެރެއަށް ބަތަލާ ދިއާ މިރްޒާގެ ނަން ބޭނުންކޮށްގެން ބައެއް މީޑިއާތަކުން ދައްކަމުން ދަނީ ދޮގު ވާހަކަތަކެއް ކަމަށާއި، އެކަމާ ގުޅިގެން އަޅަންޖެހޭ ޤާނޫނީ ފިޔަވަޅު އަޅާނެ ކަމަށް ދިއާ ބުނެފިއެވެ.\n“ރެހެނާހޭ ތެރެ ދިލް މޭ” އިން 2001 ވަނަ އަހަރު ބޮލީވުޑަށް ތަޢަރާފްވި ބަތަލާ އޭނާގެ މީސްމީޑިއާ އެކައުންޓުތަކުގައި ހިއްސާކުރި ޕޯސްޓެއްގައި ލިޔެފައިވާ ގޮތުގައި، މަސްތުވާތަކެއްޗާ ގުޅުވައިގެން އޭނާގެ ނަން ބޭނުންކޮށްގެން އެދައްކާ ވާހަކަތަކުން އޭނާގެ އަބުރަށާއި އިއްޒަތަށް ނޭދެވޭ އަސަރު ކުރަމުންދާ ކަމަށެވެ. އަދި އެތައް އަހަރެއް ވަންދެން ބުރަ މަސައްކަތުން ބިނާކުރި ކެރިއަރަށް ވެސް ގެއްލުންވަމުން ދާ ކަމަށް ދިއާ ލިޔެފައިވެއެވެ.\n“ވަރަށް ހަރުކަށި އިބާރާތުން އަހަރެން އެކަން ދޮގުކުރަން. އަހަރެންގެ ހަޔާތުގަ ދުވަހަކުވެސް މަސްތުވާތަކެތި ގެންގުޅެ ނުވަތަ ބޭނުންކޮށްފައެއް ނުވާނެ”، އެކަމާ ގުޅިގެން އެޅެން އޮތް ހުރިހާ ޤާނޫނީ ފިޔަވަޅެއް އަޅާނެކަން އިންޒާރުކުރަމުން ދިއާ ބުންޏެވެ.\nމީގެ އިތުރުން ދިއާ ވަނީ އޭނާގެ ސަޕޯޓަރުންނަށް ޝުކުރުއަދާކޮށްފައެވެ.\n7 ޖަނަވަރީ 2021\nމިފަހަރުގެ ބިގް ބޮސްއިން މާހިރާ އަށް އެންމެ ކަމުދަނީ މި ބައިވެރިޔާ\nދިއާ މިރްޒާ، 38، އަކީ 2000 ވަނަ އަހަރު ‘މިސް އޭޝިއާ ޕެސިފިކް އިންޓަނޭޝަނަލް’ ކާމިޔާބު ކުރި މޮޑެލް އެއްވެސް މެއެވެ. އަދި މިހާރު ދިއާ އަންނަނީ މުޖުތަމަޢުއަށް އެހީވުމުގެ ގޮތުން ސޯޝަލް މަސައްކަތްތަކުގައި ވެސް ބައިވެރިވަމުންނެވެ. ދިއާ އެންމެފަހުން ފެނިގެންގޮސްފައިވަނީ މި އަހަރު ކުރީކޮޅު “ތައްޕަޅު” ކިޔާ ފިލްމެއްގައި ސަޕޯޓިންގ ރޯލަކުންނެވެ.\nބޮލީވުޑާ ގުޅުންހުރި މަސްތުވާތަކެތީގެ މައްސަލައިގައި މިހާތަނަށް ޝައްކު ކުރެވިފައިވާ ތަރިންގެ ތެރޭގައި މަޝްހޫރު ބަތަލާ ދިޕިކާ ޕަޑުކޯނާއި، ޝްރައްދާ ކަޕޫރު އަދި ސާރާ އަލީ ޚާން ހިމެނެއެވެ. އަދި ނާކޮޓިކްސް ކޮންޓްރޯލް ބިއުރޯ (އެންސީބީ) އިން މިހާރު އަންނަނީ އެ އެންމެންނާ ވަކިވަކިން ސުވާލުކުރަން ތައްޔާރުވަމުން ކަމަށް އިންޑިއާގެ ނޫސްތަކުން ބުނެއެވެ.


Magaamuge yageen kameh Sarri ah neiy | Mihaaru\nމަގާމުގެ ޔަގީންކަމެއް ސާރީއަކަށް ނެތް\n14 މެއި 2019 - 12:502comments\nލަންޑަން (މެއި 14) - އިނގިރޭސި ޕްރިމިއާ ލީގުގެ ގަދަ ހަތަރެއްގެ ތެރެއިން ފުރުސަތު ލިބުނު ނަމަވެސް އަންނަ ސީޒަނުގައި ޗެލްސީގެ ކޯޗެއްގެ ގޮތުގައި ހުންނާނެ ކަމުގެ ޔަގީންކަން ކްލަބްގެ ފަރާތުން ލިބިފައިނުވާ ކަމަށް އެ ޓީމުގެ ކޯޗު އިޓަލީގެ މައުރީޒިއޯ ސާރީ ބުނެފި އެވެ.\nޗެލްސީގެ ކޯޗު ކަމުން އިޓަލީގެ އެންޓޯނިއޯ ކޮންޓޭ ވަކިކޮށް މިދިޔަ އަހަރު ސާރީއާ މަގާމު ހަވާލުކުރުމުން ސީޒަނުގެ ފުރަތަމަ މެޗުތަކުގައި އެ ޓީމުން ނެރުނު ނަތީޖާތަކުން ބެލެވުނީ ޗެލްސީ މި ފަހަރުގެ ލީގަށް ވާދަކުރާނެ ކަމަށެވެ. އެކަމަކު ފަހުން ގާތްގާތުގައި މެޗުތައް ކުޅެން ޖެހި އެކި ސަަބަބުތަކާ ހުރެ ޗެލްސީ ލީގުގެ ރޭހުން ބޭރުވި އެވެ. އަދި އެ ޓީމު ސީޒަން ނިންމާލީ ލީގުގެ ތިން ވަނައިގައި އޮވެ އެވެ.\nސާރީ ބުނީ މި ސީޒަނުގައި އޭނާ އަށް ދިން ޓާގެޓަށް ވާސިލްވެވުނު ކަމަށާއި އެކަމަކު އަންނަ ސީޒަނަށް ތައްޔާރުވުމަށް ކްލަބުން ދައްކާ ވާހަކަތަކުގައި އަދި އޭނާގެ ބައިވެރިވުމެއް ނެތް ކަމަށެވެ.\n"އަހަރެން ބޭނުމީ މަޑުކުރަން އެކަމަކު އެ ޔަގީންކަމެއް ނެތް. ކްލަބުން އަހަރެން ގާތުގައި އެދުނީ އަލުން ޗެމްޕިއަންސް ލީގަށް ދާން. އެ ޓާގެޓަށް ވާސިލްވެއްޖެ. އެކަމަކު ދެން އަހަރެމެން އަމަލުކުރާނެ ގޮތެއް ވާހަކަދެކެވިފައެއް ނުވޭ،" ލީގުގެ ފަހު މެޗަށް ފަހު ސާރީ ބުންޏެވެ.\nސާރީ ގެންދަން އިޓަލީގެ ރޯމާ އާއި އޭސީ މިލާނުން މަސައްކަތްކުރަމުން އަންނައިރު، އޭނާގެ ވިސްނުން ހުރީ ޕްރިމިއާ ލީގުގައި މަޑުކުރުމަށެވެ.\n"އިނގިރޭސި ފުޓްބޯޅަ ލީގު އަހަންނަށް ވަރަށް ކަމުދޭ. މިއީ އެންމެ ވަރުގަދަ ލެވެލް ފުޓްބޯޅަ މުބާރާތަކަށް ބަލާއިރު. ސްޓޭޑިއަމްތަކުގައި މެޗުތައް ކުޅޭ މާހައުލު ވެސް ވަރަށް ތަފާތު. އަހަރެން ވަރަށް ބޭނުން މި މާހައުލުގައި އިތުރު ތަޖުރިބާތަކެއް ކުރަން،" ސާރީ ބުންޏެވެ.\nޗެލްސީ އަށް މި ސީޒަނުގައި ބާކީ ދެން އޮތް މެޗަކީ މި މަހުގެ 29 ވަނަ ދުވަހު އަޒަރުބައިޖާނުގެ ބަކޫގައި އާސެނަލާ ދެކޮޅަށް ކުޅޭ ޔޫރޮޕާ ލީގުގެ ފައިނަލް މެޗެވެ. ޗެލްސީން އެ މުބާރާތް ކާމިޔާބުކޮށްފިނަމަ އަންނަ ސީޒަނުގައި ޗެލްސީން އޭނާ ފެނިދާނެތޯ ސުވާލުކުރުމުން ސާރީ ބުނީ ކްލަބުން ނިންމި ކޮންމެ ނިންމުމަކަށް ވެސް އޭނާ އިހުތިރާމްކުރާނެ ކަމަށެވެ.\nފުޓްބޯޅަ ކޯޗިންގެ ތެރެއަށް 1990 ވަނަ އަހަރު ވަން ސާރީ އެންމެ ފުރަތަމަ އެ މަސައްކަތްކުރީ ބޭންކެއްގައި ވަޒީފާއަދާކުރަމުން ހުސް ގަޑީގަ އެވެ. އޭނާ ފުލްޓައިމްކޮށް ކޯޗިން އަށް ވަނީ 1999 ވަނަ އަހަރެވެ. އޭނާ ފާހަގަވާން ފެށީ 2012 އިން 2015 އަށް އެމްޕޮލީ އަށް ކޯޗުކޮށްދިން ދުވަސްވަރެވެ. ޗެލްސީއާ ހަވާލުވުމުގެ ކުރިން ނަޕޯލީގައި ސާރީ ވަނީ ކާމިޔާބު މަސައްކަތްތަކެއް ކޮށްފަ އެވެ.


Addu Atoll Himeney Sarahahdha" YELLOWALERT " Nerefi\nއައްޑުއަތޮޅު ހިމެނޭ ސަރަހައްދަށް ޔެލޯ އެލާޓް ...\nއެފްއޭކަޕް ޗެލްސީން ކާމިޔާބުކޮށްފި\nby vomadmin May 19, 2018\nބޯކޮށް ވާރޭ ވެހޭނެކަމަށް ލަފާކޮށް މ. އަތޮޅުން ފެށިގެން އައްޑުއަތޮޅާއި ހަމައަށް ޔެލޯ އެލާޓް ނެރެފިއެވެ\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން މ. އަތޮޅުން ފެށިގެން އައްޑުއަތޮޅު ހިމެނޭ ސަރަޙައްދަށް ޔެލޯ އެލާޓް ނެރެފައިވަނީ، މިއަދު 13:15 އިން ފެށިގެން 16:30 އާއި ހަމައަށެވެ. މި ވަގުތުތަކުގައި އެ ސަރަޙައްދަށް ބޯކޮށް ވާރޭ ވެހޭނެކަމަށް މެޓުން ވިދާޅުވިއެވެ.\nމ. އަތޮޅުން ފެށިގެން އައްޑުއަތޮޅު ހިމެނޭ ސަރަޙައްދަށް ޔެލޯ އެލާޓް ނެރެފައި މި ވަނީ އެ ސަރަޙައްދަށް ބޯކޮށް ވާރޭ ވެހެމުން ދަނިކޮށެވެ.\nރާއްޖެ އެކިސަރަހައްދުތަކަށް މި ދުވަސްވަރު ދަނީ ވިއްސާރަކުރަމުންނެވެ.\nއަނެކާގެ އެހީތެރިކަމަށް އެދެންޖެހިދާނެ ދަނޑިވަޅުތައް އަންނާނެކަން ދަނެގަންނަންޖެހޭ\nރަށްޔިތުންގެ މަޖިލިހުގެ ހުޅުދޫ ދާއިރާގެ މެމްބަރު އިލްޔާސް ލަބީބު ހުޅުދޫގެ ރައްޔިތުންނާ ބައްދަލުކުރައްވައިފި އެވެ. އިލްޔާސް ލަބީބު ހުޅުދޫ ...\nvomadmin September 27, 2019


ދިއްދޫގެ ފްލެޓްތަކާއި ގުޅޭގޮތުން ރައީސް ނަޝީދު ދެއްކެވި ވާހަކަތައް ލަތީފް ދޮގުކުރައްވައިފި | Voice.mv\nދިއްދޫގެ ފްލެޓްތަކާއި ގުޅޭގޮތުން ރައީސް ނަޝީދު ދެއްކެވި ވާހަކަތައް ލަތީފް ދޮގުކުރައްވައިފި\nސޯޝަލް ހައުސިންގ ސްކީމްގެ ދަށުން ހއ.ދިއްދޫގައި ސަރުކާރުން ބިނާކޮށްފައިވާ ފްލެޓްތަަކާއި ގުޅޭގޮތުން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ދެއްކެވި ވާހަކަތައް އެ ރަށުގެ ކުރީގެ މެންބަރު އަބްދުއްލަތީފް މުހައްމަދު ދޮގުކުރައްވައިފިއެވެ.\nމި ވާާހަކަތައް ލަތީފް ދޮގުކުރެއްވީ ކުރެއްވި ޓްވީޓްތަކެއްގައެވެ.\nއެބޭފުޅާ ވިދާޅުވީ ދިއްދޫގައި އަޅާފައިވާ 250ހައުސިންގ ޔުނިޓްގެ ބިންގާ އަޅުއްވައިދެއްވީ ކުރީގެ ރައީސް ޑރ.ވަހީދުގެ ސަރުކާރުގައި އޭރުގެ ހައުސިންގ މިނިސްޓަރ ޑރ.މުހައްމަދު މުއިއްޒު ކަމަށެވެ. އަދި އެ ފްލެޓްތަކުގެ މަސައްކަތްތައްކޮށް ނިމުނީ ރައީސް ޔާމީންގެ ސަރުކާރުގައިކަމަށް ލަތީފް ވިދާޅުވިއެވެ.\nމީގެ އިތުރުން އެތަންތަން ބިނާކޮށް ނިންމުމަށްފަހު ސާފު ބޯފެނާއި، ނަރުދަމާގެ ނިޒާމު ގާއިމުކޮށް، ކަރަންޓް ލިބޭނެ ގޮތް ހަދާފައިވަނީ ނިިމިދިޔަ ސަރުކާރުގައިކަމަށް ކުރީގެ މެންބަރު ލަތީފް ވިދާޅުވިއެވެ. އަދި ބައެއް ޔުނިޓްތައް އޭގެ ހައްގުވެރި ފަރާތްތަކަށް ދޫކޮށްފައިވާކަމަށްވެސް ލަތީފް ވިދާޅުވިއެވެ.\nލަތީފް ވަނީ އެކަމަށްޓަކައި ކުރީގެ ރައީސް އަބްދުﷲ ޔާމީނަށް ޝުކުރު އަދާކުރައްވާފައެވެ.\nފާހަގަކޮށްލެވޭ ގޮތުގައި ރޭ ދިއްދޫގައި އޮތް އެމްޑީޕީގެ ޖަލްސާއެއްގައި ރައީސް ނަޝީދު ވަނީ އެ ފްލެޓްތައް ބިނާކޮށްފައިވަނީ އެމަނިކުފާނުގެ ސަރުކާރުގައި ކަމަށް ވިދާޅުވެފައެވެ. އަދި އޭގެ ތެރެއިން 135 ފްލެޓް ދިއްދޫ ރައްޔިތުންނަށް ދީފައިވާއިރު، ބާކީ ހުރި ފްލެޓްތައް މިދިޔަ 12 އަހަރުގައި ހުރީ ފަޅަށްކަމަށްވެސް ވިދާޅުވިއެވެ.\nއަދި މި ސަރުކާރަށް މިހާރު ވަނީ އެ ފްލެޓްތައް މަރާމާތުކުރަން ޖެހިފައިކަމަށް އެމަނިކުފާނު ވިދާޅުވިއެވެ.